
„Das ganze Qebiet der Wortstellung ist ein schwie- 
riger, wenig erhellter Teii unserer Wissenschaft.“ 
Wunderlich, der deutsche Satzbau, 

Stuttgart 1901 I 2 398. 

Eduardus Norden in libro, qui inscribitur „Die antike Kunst- 
prosa“, p. 66. scripsit homines antiquos de rationibus collocationis 
verborum iudicare non potuisse ea de causa, quod suas ipsorum 
linguas cum aliarum gentium linguis non comparavissent. Sed 
etiam recentioris aetatis viris doctissimis idem accidit. In primis 
de verbi collocatione iudicare non iam possumus illis rationibus 
neglectis, quas paulo ante nostram aetatem linguis compluribus 
comparandis vvdd. reppererunt. Illa enim — Chrysippi fortasse — 
sententia, quam Dionysius Halicarnassensis x ) et Quintilianus 2 ) 
refutaverunt, tamen usque ad hoc fere saeculum valuit; non quidem 
ita, ut haec una et immutabilis lex haberetur, sed logica ratio, qua 
continetur etiam postea totius artis grammaticae tamquam funda¬ 
mentum erat, et ob eam rem illam verborum collocationem rectam 
et legitimam esse putabant et ad hominis ingenium et naturam 
maxime aptam; cf. Lat. Syntax nach den Vorlsgn. von Ch. K. Reisig, 
neu bearb. v. Schmalz-Landgraf. Berl. 1888. p. 841. Simul alia 
ratio permansit, quam item apud Quintilianum iam invenimus, 
1. a. IX 4, 26: „Verbo sensum concludere multo si compositio pati¬ 
atur optimum est. In verbis enim vis orationis.* 1 Sed cum in lingua 
Sanscritica eadem fere quae in lingua Latina verborum collocatio 
reperta esset, a Delbriickio, Synt. Frschgn. III. Die altind. Wort- 
folge, Halle 1878. p. 13, longe alia via ingredienda erat; nam in 
vetusta Indorum lingua verba minus intenta fuisse ex ipsa scrip¬ 
tura cognitum est. Illam autem viam paulo ante Henricus Weil 

*) de comp. verbb. 33—37. 

2 ) instit. orat. IX 4, 24: ,,Illa nimia quorundam fuit observatio, 
ut vocabula verbis, verba rursus adverbiis, nomina appositis et prono¬ 
minibus essent priora.“ 

recte ingressus erat, qui non logicam sed psychologicam rationem 
in verborum collocatione expressam esse docuerat, atque id prae¬ 
cipue in liberiore linguae Graecae et Latinae verborum collocatione 
inveniri: ,,Dans les langues anciennes on suit 1'ordre de ses idees 
et on prend pour les encadrer dans une phrase la conformation 
syntaxique, la moins recherchee la plus animee“; cf. De 1’ordre 
des mots dans les langues anciennes comparees aux langues mo- 
dernes Paris 1869 2 . p. 31. His Weilii et Delbriickii commen¬ 
tationibus tamquam fundamentum iactum est omnibus quaestioni¬ 
bus, quae de verborum collocatione fiunt. 3 ) 

Delbruck optime partem a Weilio relictam perquisivit. Nam 
cum Weil liberiorem verborum collocationem maxime obser¬ 
vavisset, Delbruck usitatas verborum collocationes magis respexit 
et duo collocationis genera, usitatum et inusitatum, distinxit. Quae 
quidem res nova non erat, 4 ) sed tamen Delbruck tam dilucide hanc 
distinctionem adhibuit et firmavit, ut obscuras et ineptas aliorum 
distinctiones removeret. Ab hac re etiam nobis ordiendum est. 
Usitata collocatione verbum in lingua Latina finem enuntiati obtinet; 
id quod notissimum est; cf. de Caesare quae exposuit Bergaigne, 
Essai sur la construction grammaticale consideree dans son deve- 
loppement historique en Sanscrit, en Grec, en latin . . ., Memoires 
de la societe de linguistique III. p. 8. „chez Cesar le meme prin¬ 
cipe est applique avec une telle constance, qu’on est tente de le 
transformer en regie: dans le deuxieme livre du de bello Gallico 
. . . on ne trouve qu’une quinzaine de verbes personnels construits 


3 ) Reliquae superioris saeculi commentationes in singulis rebus 
nobis adhibendae sunt. Haec una ratio hoc loco breviter commemo¬ 
randa est, quam Naegelsbach protulit (Lat. Stilistik, Niirnberg 1852 2 , 
p. 461 sqq.). Hic vir doctus anaphora et chiasmo verborum collocationem 
in lingua Latina contineri putavit. In Caesaris verbb. collocatione expli¬ 
canda eum secutus est Lorenz, Uber Aanaphora und Chiasmus in Cae- 
sars bellum Gallicum. Progr. Creuzburg 1875. Licet in lingua Latina 
propter liberiorem collocationem hae figurae magis conspicuae interdum 
sint, tamen nihil nisi merae formae sunt, quae necessitate quadam in 
omni fere sermone inveniuntur; res ipsa et causae collocationis hac 
Naegelsbachii ratione non magis intellegi possunt, quam Wocheri, qui 
N. J. Suppi. 4, 1836, p. 456 sqq. et ascendentem et descendentem ver¬ 
borum collocationem distinxit, prout in fine aut in initio enuntiati 
graviora vocabula posita essent. 

4 ) idem iam fecerat Hanow, Ztsch. f. d. Altertumswssschft. 1840. 
p. 1035 sq. 

autrement qu’a 1’extreme limite de la proposition.“ Idem diligen- 
tissima commentatione probasse videtur E. Kieckers, Die Stellung 
des Verbs im Griech. u. i. d. verwandt. Sprachen. StraBb. 1911. 
p. 154. Sed haec verbi collocatio neque per se satis explicari 
potest, neque omnino inde verborum collocationis rationes reperire 
possumus. Usus enim et consuetudo per analogiam multa exae¬ 
quant, quae ipsa plane diversa sunt. Qua de causa ut in reliquis 
partibus artis grammaticae insolentia ad regulas interpretandas 
plurimum valent, ita etiam in hac quaestione ipsae causae melius 
perspiciuntur ex collocationibus inusitatis. Itaque inusitatam verbi 
collocationem hac commentatione pertractabimus. 

Sed priusquam ad rem ipsam accedamus, nonnulla disseramus 
oportet, quae ad totam commentationem spectant, et simul abso¬ 
lutionis causa philosophorum rationes nonnullas inseramus, quae 
in singulis rebus indagandis minoris quidem momenti sunt, sed 
tamen in principiis huius commentationis enumerandae sunt. Weil 
de ordine quodam cogitationum scripserat, qui liberiore ver¬ 
borum collocatione expressus esset. Huc nostra aetate altera 
notio accessit; universam illam totius enuntiati dico cogitationem 
(,,Gesamtvorstellung“), quae in animo singularum rerum compre¬ 
hensionem et perceptionem (,,Apperception“) antecedit. Ad 
nostram commentationem ea de causa pertinet, quod hinc intelle¬ 
gitur, quomodo tamquam ad arbitrium saepe vocabula arte inter 
se cohaerentia disici potuerint; nam, cum singula verba proferimus, 
totum enuntiatum animo obversatur propter illam universam cogi¬ 
tationem; cf. Wundt, Volkerpsychologie I 2 , 2. Lpz. 1904. p. 241. 
Ex eadem cogitandi ratione facile prima lex inusitatae collocationis 
perspicitur, qua gravissima quaeque notio ad initium enuntiati 
accedit; cf. Delbriick, Verglde. Syntax . . . StrBbg. 1900. III, 
p. 38 sq. eximiae enim notiones illius universae cogitationis cele¬ 
rius fere percipiuntur, cf. Wundt 1. a. p. 359 et: GrundriB der 
Psychologie. Lpz. 1905 7 , p. 371. Usus et consuetudo, quae in 
verborum collocatione inveniuntur, in consociatione psychologica 
(,,Association“) magna ex parte posita sunt. His duabus rationi¬ 
bus, comprehensione vel apperceptione, — ut hanc nostrae aetatis 
notionem adhibeam, — et associatione P. Barth omnino verborum 
collocationem contineri arbitratus est, Zur Psychologie der ge- 
bundenen und der freien Wortstellung. Philos. Studien XIX, p. 37. 

Sed enclisin et alias rationes plane oblitus est, 5 ) quas omnes hic 
enumerare nostra omnino non interest. Illud potius advertamus, 
quid ex hac rationum diversitate in ipsam commentationem colli¬ 
gere possimus. In illa disciplinae grammaticae parte, quae est de 
singulis vocabulorum formis, similem quandam diversitatem obser¬ 
vare licet rationis psychologicae et physiologicae. Ex hac discre¬ 
pantia anomalia quaedam in singulis vocibus formandis orta est. 
Itaque etiam collocationum varietatem per rationum varietatem 
explicare debemus; quas inter se tamquam certantes fingere licet, 
ita ut nulla fere lex sine exceptionibus inveniatur. Quam ob rem 
collocationis explicatio numquam reicienda est ea de causa, quod 
alio loco non valet, cum modo haec modo illa ratio in verbis collo¬ 
candis pervicerit; interdum etiam duas simul expressas reperiemus. 
In ipsa quaestione haec quidem res multas difficultates praebet, 
et ultra, quo progrediamur, quam ut veri videamus similia non 
fere habemus. Sed hoc semper invenis, cum non res tantum sed 
etiam causas ac rationes rerum perquirimus. 

Reliquum est, ut paucis exponam, cur Caesaris potissimum 
commentarios ad hanc quaestionem adhibuerim. Delbriick, Synt. 
Frschgn. IV, Die Grundlagen der griech. Syntax, Halle 1879, p. 150. 
de verborum in lingua Graeca collocatione iam dubitabat, num 
omnino inusitatae collocationes in oratione soluta ita pertractari 
possent, ut ipse in Indorum vetustissima lingua fecerat, cum singuli 
Graecorum scriptores maiore quadam libertate et licentia usi 
essent. In lingua Latina consuetudo sine dubio magis valet, quam 
in lingua Graeca, sed tamen etiam ad hanc quaestionem simplicem 
sermonem et quam minime rhetorum artificiis imbutum adhibeamus 
oportet. Quem in Caesaris commentariis invenimus. Ipsum com¬ 
mentariorum genus admodum simplex erat; cf. A. Klotz, Caesar- 
studien. Lpz. 1910. p. 1 sqq. cf. Bergaigne p. 8: „Cesar, qui est 
tant par son autorite en matiere de language que par 1’extreme 
simplicite de son style un des ecrivains les plus interessants a 
consulter sur les questions relatives a 1'ordre des mots." A. Hirtii 
de bello Gallico et anonymi de bello Alexandrino commentarium 

5 ) Langen (Athenaeum I. p. 129) contra Goerenzium, qui certo 
sonorum ordine omnem verbb. collocationem explicabat in editione Cic. 
de legg. Lpz. 1839, p. 283 sqq. hoc iam contendit: in his rebus non unam 
sed complures rationes expressas esse. 

ad augendam tantum quaestionis materiam adhibui; id quod prop¬ 
ter idem litterarum genus et horum commentariorum brevitatem 
facile fieri poterat. 

Sed breviter mentionem faciamus rei criticae commentari¬ 
orum de bello Gallico. Hac commentatione in virorum doctorum 
certamen, quod nuper de codicum stirpis P fide vehementissime 
exarsit, descendere neque volumus neque possumus. Nolumus, 
quod ambiguis illis locis, quibus codd. dissentiunt, nulla ratio pro¬ 
batur; aliorum autem locorum satis superque habemus. Accedit 
quod hac nostra commentatione de stirpis a vel P fide diiudicare 
omnino non possumus. Qui obiter hanc rem tetigit, ei notabile 
fortasse videatur, quod in verbi collocatione in primis a et P stirpes 
differunt; et notabilius etiam videatur, quod verbis in sententiae 
initio collocatis semper fere congruunt utriusque stirpis codices, 
in finibus autem sententiarum saepius diversae collocationes in¬ 
veniuntur. Sed recte adhuc nemo ab hac codicum differentia ex¬ 
orsus est ad fidem alterius stirpis probandam. Prae libertate enim, 
qua in hac re Romani utebantur, facillime utraque collocatio 
exemplis fulcitur. Aliis igitur rebus, quae certius diiudicantur 
alterius stirpis fides probetur oportet, priusquam de his rebus cer¬ 
tius iudicare possimus. Illa autem quaestio nuperrime a Klotzio, 
Rh. M. 64, p. 224 sqq. ad iudicem revocata est. De commentationis 
modo ac ratione hoc tantum addo: me consulto Delbriickii exem¬ 
plum secutum non meros numeros praebuisse, sed omnibus locis 
exscriptis manifestissima exempla elegisse ad rationes probandas. 
Editiones secutus sum in belli Gallici et civilis commentariis Meu- 
selii, quas edidit Berolini 1894 et 1906; Kiibleri editionem Teub- 
nerianam omnino contuli, secutus sum in belli Alexandrini com¬ 
mentario; praeterea ambiguis quibusdam locis adhibenda erat 
editio Oxoniensis, quam curavit R. du Pontet. 

Dc encliticis verbi collocationibus. § 1—§ 12. 

§ 1. Cum in singulis quas allaturus sum quaestionibus natu¬ 
ralis quidam et necessarius ordo non insit, ad nostram opportuni¬ 
tatem inter se conectendas putabam. Ac primum quidem encli- 
ticas verbi collocationes tractemus, de quibus vix quidquam adhuc 
enucleatum est. In omnibus fere commentationibus, quae de ver- 


10 


borum in lingua Latina collocatione adhuc scriptae sunt, de 
rhythmo aliquo enuntiati tamquam de maxima collocationum 
ratione expositum est. Quem vulgo ita interpretantur vvdd, ut 
verba graviora et leviora inter se excipiant; cf. Ch. K. Reisig 1. a. 
p. 857 sq.; Raphael Kiihner, Ausfiihrl. Gramm. der lat. Spr. II 2 , 
Hannover 1879, p. 1705; GoBrau, Von der lat. Wortstellung, Progr. 
Quedlinburg 1861. p. 6; multo moderatius et rectius de hac re 
iudicavit Schmalz, Lat. Syntax 4 , Miinchen 1910. p. 643. Nimium 
huic rei attribuit in primis Reisig, qui tamquam versus rhythmum 
hunc enuntiati rhythmum ut continuum interpretatus est; sed similia 
saepius inveniuntur; velut nuperrime Klotz arbitratus est pronomen 
„sese M , cum pleniore sono pronuntietur, post vocem graviorem 
poni non posse; p. 232, et similiter iudicavit p. 225 et 234. Nemo 
adhuc ab scriptoribus antiquis hanc legem tam constanter adhibitam 
esse demonstravit; neque omnino dubito, quin numquam illam legis 
formam, quam supra descripsimus, quisquam adhibitam reperturus 
sit. Sed pauca ad sententiam illam Reisigii refutandam affero, 
cum infra satis multa inveniantur, quae illi legis formae plane 
adversa sunt. Voces encliticas cumulari notissimum est; cf. Del- 
brtick, Vgl. Synt. III. p. 51; cf. etiam de lingua Latina quae obiter 
exposuit Wackernagel, J. F. I. p. 413 et 429. Facile praeterea 
cognoscas tota enuntiata eadem qua encliticas voces ratione collo¬ 
cari; velut II. 33, 3. ,,Celeriter, ut ante Caesar imperaverat, ignibus 
significatione facta . . . concursum est, III. 15, 1 Deiectis, ut 
diximus, antemnis, cum singulos binae ac ternae naves circum¬ 
steterant, V. 19, 1 Cassivellaunus, ut supra demonstravimus , 
omni ... 3, 86, 1 Pompeius quoque, ut postea cognitum est, 
suorum . . .“ Hae sententiae item atque encliticae voces, cf. § 9, 
secundum seu tertium enuntiati locum obtinent et cum totae per 
se levioris momenti sint, cf. simillimam rem quam observavit Hen- 
ricus Weil, p. 93, facile ex his locis agnoscitur omnino de certo et 
constanti illo enuntiati rhythmo cogitari non posse. Huc quoque 
pertinet, quod optime Wundt exposuit p. 406: ,,In nichts verrat 
sich dabei die allen rein metrischen Verhaltnissen nicht selten 
zuwiderlaufende Abhangigkeit des Akzents von der Gefiihls- 
betonung auffalliger ais darin, daB in der gewohnlichen Rede bald 
mehrere ganz unbetonte Worter beinahe enklitisch auf einander 
folgen, bald aber auch Akzente verschiedener Stufe an einer be~ 

stimmten Stelle des Satzes sich haufen.“ De gravioribus vocabulis 
cumulatis § 3 d. videbimus; cf. etiam § 43. 

Nonnullos quidem locos inveniri, qui re vera rhythmum ali¬ 
quem praebere videantur, minime nego; velut VII. 29, 6 ,,cuius 
consensui ne orbis quidem terrarum possit obsistere*'; Sed 
hoc loco satis perpicitur hunc rhythmum nihil nisi enclisin esse, 
quae mero casu interdum continuatur. De ,,quidem“ particulae 
enclisi disserere opus iam non est, de verbi enclisi infra explica¬ 
bimus et videbimus enclisin omnino rem usitatam esse. Haec 
igitur encliseos pro rhythmi notione nobis sub¬ 
stituenda est. 

His, quae supra allata sunt, satis probatur Reisigii rationem 
in lingua Latina non valere. Interdum autem eadem rhythmi 
notione vvdd. utuntur in collocationibus, quas ipsi concedunt en- 
cliticas esse; velut Delbriick V. S. p. 110 sq. de vocum encliticarum 
in secundo enuntiati loco collocatione scripsit ex rhythmico sensu 
oriri; cf. etiam Thurneysen, Ztsch. f. roman. Philologie 1892, XVI, 
p. 304. Facile intellegitur, quomodo factum sit, ut hanc potissi¬ 
mum notionem vvdd. adhiberent; res enim, quam sentimus, rhythmo 
multo usitatior et notior est, et enclisis praeterea antiquorum ho¬ 
minum definitione obscurata est. Nam re vera, si nostrae Germa¬ 
norum linguae rhythmos respicis, omnino nihil nisi continuata 
enclisis est rhythmus; forma igitur magis quam re differunt et 
ineptior quam falsior rhythmi notio est in hac re. 

Priusquam autem ad singulos locos perscrutandos accedamus, 
summatim nonnulla de enclisi exponenda sunt. Cum de enclisi 
quis loquitur, facile de illa cogitat, quam homines antiqui intelle¬ 
gebant. Qui omnino voces encliticas suum ipsarum accentum 
amittere putabant. Sed nonnullas voces encliticas esse nuperrime 
cognitum est, de quibus valde dubitare possis, num re vera accen¬ 
tum suum plane amiserint; velut: quoque, igitur, aliae particulae; 
cf. de his rebus H. Ottenjann, de vocum encliticarum apud Plau¬ 
tum collocatione, Monasterii Guestf. 1910, p. 9 sqq. Sed quomodo 
omnino encliticae voces intentae sint, minus hoc loco nostra 
interest. Missam itaque hanc artis phoneticae quaestionem faci¬ 
amus et de encliseos causa potius nonnulla disseramus. 

Henricus Ottenjann 1. a. optime Ritschelium secutus duas 
vocum encliticarum classes distinxit: alteram earum, quae logicum 

tantum accentum amittunt, alteram illarum, quae praeter logicum 
grammaticum quoque accentum amittunt. Unde illud facile intelle¬ 
gitur, rem principalem in enclisi non grammaticum sed logicum 
accentum esse. Sed idem alia ratione repertum et clarius fortasse 
expressum est. Illa enim Ritschelii distinctio, qua grammaticum 
ab logico accentu seiunxit, plane congruit cum artis phoneticae 
distinctione. Hac disciplina singularum vocum et totius enuntiati 
accentus („Wortaccent, Satzaccent") distinguuntur. Illum singu¬ 
larum vocum accehtum Ottenjann grammaticum vocavit; totius 
enuntiati accentus nihil aliud est atque ille, quem Ottenjann logi¬ 
cum vocavit accentum, singulorum scii, vocabulorum secundum 
logicam gravitatem seu levitatem intentior seu levior pronuntiatio, 
cf. Brugmann, Kurze vglde. Gramm. der indog. Spr. StrBb. 1904. 
p. 55. Recte igitur Skutsch, vir harum rerum peritissimus, iam 
pridem enclisin recentiori illi disciplinae attribuit, quam nos voca¬ 
mus, ,,Satzphonetik“, cf. Plautinisches und Romanisches, Lpz. 1892, 
p. 153; atque magis dilucide idem non singularum vocum, sed 
totius enuntiati accentum in hac re respiciendum esse exposuit 
hoc loco: Krit. Jahresber. iib. d. Fortschr, der rom. Phil. ed. 
K. Vollmoller II. p. 57 sq. Haec igitur summa esse videtur huius 
ratiunculae: Cum antiqui homines grammaticum tantum, id est 
singularum vocum accentum, respexerint, nunc iam illum logicum, 
id est totius enuntiati accentum, respiciamus oportet, in quo omnis 
enclisis posita est. 

Sed ipsi facile hanc rem exemplo probare possumus. Saepius 
eandem vocem videmus modo encliticam modo plane intentam 
esse, prout maiorem aut minorem in enuntiato vim et notionem 
habet, velut ,,ne“ et ,,nam“ coniunctiones, vel particulae; cf. etiam 
pronomina personalia, quae persaepe leviora et enclitica sunt, inter¬ 
dum oppositione intenduntur, item atque in linguae Graecae prono¬ 
minibus manifestissimum est. Grammaticus igitur accentus, quan¬ 
tum ad enclisin attinet, res admodum fortuita et secundaria est, 
quae plane ex enuntiati accentu pendet; cf. Wundtii sententiam, 
qui p. 407 sq. enuntiati accentum omnino rem principalem fuisse 
docet, unde grammaticus ille accentus magna ex parte ortus sit; 
praeterea ipsa enclisis minime singularum vocum propria est ita, 
ut vox, cum semel intentior fuerit, nunquam enclitica esse possit; 
cf. Brugmann, K. v. G. p. 55. Haec res nota quidem, sed non satis 

respecta esse videtur; in verbi enclisi maxime valet, ideoque alia 
exempla opportune hoc loco adduntur, quibus res illustratur: de 
,,igitur" particula vide Kretschmer, K. Z. 31, 340; de ,,quisque" 
pronomine et de „uterque“ cf. Wackernagel p. 416; de rei sub¬ 
stantivo cf. Klotz, Bursians Jahresber. XXXVI, 1883, 427; de modi 
nomine vide Lindsay, Die lat. Sprache iibs. v. Nohl. Lpz. 1897. 
p. 195. 

In eodem autem enuntiati accentu posita est non solum vocis 
encliticae levitas, sed etiam illius, ad quam applicatur, gravitas. 
Illud enim in primis nostra interest voces encliticas non modo ad 
illas voces applicari, quae omnino plenam, ut ita dicam, intentionem 
habeant, sed ad illas potissimum, quae eximia gravitate insignitae 
sint. Facilius scii, excellens vocabuli intentio agnoscitur, quam 
solita, etiamsi plena sit. Itaque si probaverimus verbum item 
atque illas encliticas voces, quarum de enclisi nemo iam dubitat, 
ex suo loco moveri et ad eximias enuntiati voces applicari, cf. de 
hac vocum encliticarum proprietate H. Weil p. 95, optimo iure 
de enclisi quadam verbi loquemur. 

De verbi enclisi quomodo nostris fere diebus disputaverint 
et iudicaverint viri docti, Delbruck, V. S. III. p. 56 sqq. breviter 
exposuit. Ipsius Delbriickii sententia omnium illarum commen¬ 
tationum tamquam summa esse mihi videtur. Verbum enim finitum 
quod vocatur in Indogermanorum lingua encliticum quidem putat 
fuisse, sed tamen non omni sono caruisse; leviorem aliquam inten¬ 
tionem habuisse arbitratus est. In linguam Latinam haec levior 
intentio convenire videtur; cf. Delbruck, V. S. III. p. 66. Itaque 
nobis quoque in hac Delbriickii sententia niti licet, praesertim 
cum res ipsae quas afferemus, cum hac sententia optime conveniant. 
In primis ad illa, quae de enuntiati accentu exposita sunt, aptissima 
est haec sententia, quae simul aliis observationibus facile firmatur; 
velut Delbruck ipse adnotavit V. S. p. 110 non tantum levissimas 
voces, quae omni sono carent, encliticas esse, sed omnino voces 
leviores. Praeterea in notissimis encliticis Ottenjann varios encli- 
seos gradus invenit, et ipsi huiusmodi res infra in verbis etiam 
observabimus, cf. etiam Delbruck, V. S. III. p. 51, et quae breviter 
de his rebus adnotavit A. Dittmar, Syntakt. Grundfragen, Progr. 
Grimme 1911. p. 36 sq. — Optime igitur hanc Hirtii — Der indog. 
Accent, StrOb. 1895, p. 293, — interpretationem tamquam prin- 

cipium huius quaestionis afferre possumus: ,,Der Begriff der Un- 
betontheit oder Enklise ist hier immer nur relativ; unsere For- 
schung gestattet meistens nur zu erkennen, daB ein Wort hoher 
oder starker ais ein zweites betont war . . 

Hoc loco etiam alius rei breviter mentionem faciamus, quam 
nuper phonetica disciplina vvdd. reppererunt, comprehensionem 
illam dico syllabarum, quae uno principali sono continentur 
(.,Sprechtakt“), de qua disseruit Sievers, Grundziige der Phonetik, 
Lpz. 1901 5 . Hanc comprehensionem Hirt p. 292 in verborum col¬ 
locatione multum valere arbitratus est. Sed hanc quaestionem ita 
facillime absolvamus, ut quaeramus, quae ratio inter hanc compre¬ 
hensionem et enuntiati accentum intercedat, quem in verbb. collo¬ 
catione praevalere vidimus. Sievers ipse p. 241 § 651 exposuit 
intentione singularum enuntiati partium mutata etiam singulas 
comprehensiones mutari; unde satis intellegi mihi videtur compre¬ 
hensionem plane ex logico enuntiati accentu pendere. Collocatio 
igitur verborum magis ad comprehensionem valet quam compre¬ 
hensio ad collocationem; cf. de hac re etiam Jespersen, Lehrb. d. 
Phonetik, Ubstzg. von H. Davidsen, Lpz. 1904, p. 203, § 210, qui 
arbitratur comprehensiones illas recitando maxime observari, cum 
singula vocabula non fere secundum logicam gravitatem in¬ 
tenta sint. 

§ 2. Ad res ipsas iam accedamus. Facillimum esset, — 
quod ad verbum auxiliare attinet, — ab usitate illa in secundo 
enuntiati loco collocatione ordiri, quae sine dubio enclitica est; sed 
reliqua verba rarius hoc loco posita sunt. Praeterea alia encliseos 
forma exstat, quae artificiosior et exquisitior quidem primo obtutu 
videatur, multo autem saepius invenitur et encliseos maxime pro¬ 
pria est; traiectionem illam verbi dico, qua inter vocabula artius 
cohaerentia verbum inseritur, inter nomina scii, cum adiectivis vel 
genitivis attributivis conexa et adiectiva verbaque, quibus adver¬ 
bium iniungitur. 6 ) Haec collocatio hunc in modum plerumque ex- 


6 ) De traiectionis definitionibus, quae variae apud veteres rhetores 
et grammaticos inveniuntur, cf. Boldt, de liberiore linguae Graecae et 
Latinae collocatione verborum capita selecta, Goetting. 1884, p. 8 sqq. 
Hac commentatione, cum omnino verbi tantum collocationes tractemus, 
facile traiectionis significationem adhibere possumus propria hac qua 
supra attuli notione. 

plicatur: vocabula hoc modo intercisa magis conspicua esse et 
intendi; cf. H. Weil, p. 93; Schmalz, Synt., p. 647; Marouzeau, p. 84 
et passim. Havet autem, Melanges Nicoles, Genf 1905, p. 225 sqq., 
ostendit primam fere huius figurae vocem, — id est vocabulum, 
quod verbum antecedit, — insigniter intendi; idem antea breviter 
iam adnotaverat Kiihner, p. 1077. Haec ipsa res sine dubio 
encliseos gravissimum argumentum est, cum aliter omnino explicari 
non possit, cur prima potissimum vox intentior sit. Solita autem 
illa per intercisionem explicatione effectus et vis collocationis cum 
causa plane confunditur. Vocabula tunc conspicua sunt, cum 
maiore sono pronuntiantur; — pronuntiando enim homines anti¬ 
quos legisse constat, — et proferuntur maiore sono, quod maiorem 
in animo eius, qui loquitur, vim habent; cf. Brugmann K. v. G., 
p. 679, „das lebhafter Appercipierte tritt in der Tonbewegung des 
Satzes starker hervor . . .“ Propter hanc autem maiorem inten¬ 
tionem graviori vocabulo levius additur, ut respirare possit vox. 
Maior igitur vocabuli antecedentis intentio non effectus, sed causa 
huius collocationis est; et haec ipsa collocatio, cui praecipue rhyth- 
micae nomen inditum est, — cf. Seyffertii et C. F. W. Mulieri ad 
Cic. Lael. commentarium, Lpz. 1876, p. 49 et p. 334. — meram 
enclisin exhibet. 

Alia graviora argumenta huius per enclisin explicationis para- 
grapho insequenti ex ipsis locis allaturi sumus; antea breviter non¬ 
nulla consideremus, quibus plane refutatur illa per disiunctionem 
explicatio. In primis inter hanc et simplicem enclisin, quam 
§ 5 sqq. tractaturi sumus, certus finis non interest; id quod facile 
ex illis quos § 11 allaturus sum locis intellegitur. Verbum, ex quo 
infinitivus pendet, ibi in ipsum infinitivum secundo loco insertum 
est; de diremptione ut in traiectionis exemplis dici non potest, cum 
ipsae voces non tam arte cohaereant, quamquam grammaticus 
enuntiati ordo hac collocatione neglegitur. Huc etiam referendum 
est, quod illos locos, qui adverbium a praedicato separatum exhibent 
verbo auxiliari, in traiectionibus numeravimus § 4 i; cf.: A. 31, 3 
,,adeo sunt incitati**; illos, qui adverbialia hoc modo a praedicato 
seclusa habent, in simplicis encliseos locis numeravimus § 5, cum 
his locis diremptio vix sentiatur; cf. 3, 59, 1 „opera . . . optima 
fortissimaque erat usus“. 

Accedit ad hanc argumentationem firmandam, quod eadem 
disiunctionis forma in diversis verbi collocationibus invenitur. Infra 
videbimus interdum, maxime scii, adiuvante (cf. p. 18) vocum 
encliticarum analogia, eandem hyperbati figuram effici solemni illa 
collocatione, qua verba graviora in medium enuntiatum procedunt 
(cf. § 34 e s. f.), negationes (§ 37), numeri (§ 38), nomina propria 
(§ 39), superlativi (§ 42), alia graviora vocabula (§ 36) propter 
gravitatem post verbum remittuntur. Sola igitur diremptione col¬ 
locationes explicari non possunt. 

Neque tamen mera figura ideoque plane neglegendum est 
hyperbaton. Diligentissimam sine dubio deliberationem habet haec 
una res, quod multo maiorem numerum invenias encliticarum verbi 
traiectionum quam simplicis encliseos. Atque haec una huius rei 
explicatio esse mihi videtur, quam Kroll nuper obiter indicavit, 
qui (Glotta III., p. 11, adn. 1) omnino voces encliticas ad traiec- 
tionem inclinasse arbitratus est. Argumentum huius explicationis 
ipse numerus, quem explicavit, gravissimum est, quippe qui aliter 
intellegi non possit. Praeterea extra ipsius verbi collocationem 
nonnulla argumenta exstant. Sed priusquam ad haec ipsa acce¬ 
damus, complures praeiudicatas de hac collocatione opiniones tol¬ 
lamus oportet et altius repetamus, quae vvdd. de hac re opinati et 
arbitrati sunt. 

Ipsa collocatio cum figura illa rhetorica, quae hyperbaton 
vocatur, notissima esset, pro rhetorum fere artificio adhuc habita 
est. Quam opinionem Louisa Lindhamer, Zur Wortstellung im 
Griechischen, Lpz. 1908, auxit, non probavit. Itaque Obbarius, 
Philol. V., p. 145 sqq., putabat hanc linguae Latinae collocationem 
non genuinam, sed a Graecis translatam esse; idem iudicavit W. 
Schmid, Der Atticismus . .. . II., p. 284. Rectius Boeckh, C. I. G. 
I, 25, et Schulze B. ph. W. 1890, p. 1471 sq., inscriptionum testi¬ 
monio innisi opinati erant hanc collocationem vetustissimam vel 
Indogermanicam esse. Probavit hanc sententiam J. Wackernagel 
celeberrima de collocatione vocum encliticarum commentatione, quae 
saepissime etiam in lingua latina traiectionem vel similem inter¬ 
cisionem efficiunt; cf. Wackernagel 1. a. p. 407 sqq. Hae res facile 
deliberatione illustrantur: Vocabulis illis, quae logica ratione inter 
se cohaerent, diremptis sine dubio perspicuitas orationis minuitur. 
Quo modo igitur tam antiquis temporibus mero artificio haec collo- 

catio oriri et propagari poterat? Vix cogitari potest. 7 ) Immo ad 
ipsam linguae rationem, ut modo explicavimus, hanc enclisin adap¬ 
tatam esse necesse est. Sed ne hanc deliberationem opinionis com¬ 
mentum esse dicas, scriptorum usum breviter consideremus, a quo 
minime deliberatio nostra abhorret. J. R. Koene, Uber die Wort- 
stellung in der lateinischen Sprache, Miinster 1831, p. 107, hanc 
verbi traiectionem persaepe apud Nepotem, rarius apud Ciceronem 
et Livium, perraro apud Caesarem inveniri exposuit. Idem in 
lingua Graeca observavit Louisa Lindhamer, p. 73: hyperbati sciL 
figuras plurimas in oratione secundum rhetorum praecepta com¬ 
posita inveniri. Qua igitur naturae humanae indole hoc factum est? 
De hac re vix quisquam dubitet, quin, quo maior componendae et 
pronuntiandae orationis ars sit, — de histrionibus facile cogitaveris, 
si nostrae aetatis exemplo tibi opus est, — eo diligentius singu¬ 
lorum vocabulorum logica gravitas seu levitas significetur inten¬ 
dendo; eo maior autem huius encliticae traiectionis necessitas, ut 
ita dicam, est. Eandem habet explicationem, quod Norden 
p. 759 exposuit: Ciceronem in sublimi fere dicendi genere his verbi 
traiectionibus uti. Facile igitur intellegitur, cur haec collocatio 
rhetoribus, qui omnino naturam industria adiuvabant, sublimis ora¬ 
tionis egregium artificium visum sit; cf. Norden p. 66. Neque 
tamen hac re explicatio nostra tollitur; cum enim naturam inprimis 
imitarentur rhetores, plerumque enclitica huius collocationis ratio 
servata est. 

Sed cum consuetudine illius inusitatae collocationis oratores, 
et omnino fere homines antiqui, eruditi essent, factum est, ut inter¬ 
dum ultra illam encliseos rationem traiectionis figura adhiberetur. 
Haec affectata et mere oratoria traiectio a natu¬ 
rali et enclitica traiectione maxime distinguenda 
et separanda est in explicatione nostra. Apud A. Hirtium 


7 ) Huic interpretationi una res obstare videtur, quam protulit 
Elisa Richter: Zur Entwicklg. der roman. Wortstellung aus der latei¬ 
nischen, Halle 1903, p. 2: in linguis Romanicis quae vocantur, huiusmodi 
collocationes non observantur; unde Richter concludit hoc modo verba 
non in sermone, sed in artificiosa tantum oratione collocata esse. Ut 
neglegamus Plauti et aliorum sermonem, qui illi iudicio prorsus adversus 
est, ipsa conclusio falsa est. Nonne in linguis Romanicis aliis rebus 
tribuenda est mutata collocatio? orationis scii, perspicuitati, quae 
servari non facile poterat singularum vocum et formarum exitu amisso, 

2 

Vielhaber, Z. f. d. osterr. Gymn. XX, 1869, p. 549, observavit 
irritae et inanis traiectionis consuetudinem in primis expressam 
esse. Neque a Caesaris sermone prorsus alienae sunt huiusmodi 
traiectiones. Ipso perparvo numero, — 12 omnino numeravi, — 
quem cum encliticarum traiectionum numero vix possis comparare, 
probatur explicatio, qua has traiectiones ex encliticis derivatas esse 
putavimus; exempli gratia velim conferas hos locos: V, 44, 8: 
,,Avertit hic casus vaginam et gladium educere conanti dextram 
moratur manum, VIII, 13, 1, proelia . . ., quae ad vada transitus¬ 
que fiebant paludis.“ 

Hic simillimam quaestionem silentio praeterire non possu¬ 
mus. Nonne traiectiones, quas breviter p. 16. commemoravimus, 
ex eadem analogia ortae sunt? Harum traiectionum numerus item 
non magnus est, quo probatur fortasse opinio nostra; sed in eisdem 
collocationibus aliae leges valent, quas supra breviter adnotavimus. 
Atque falsum sine dubio esset, si alteram rationem plane ab his 
collocationibus removeremus; quid enim mirum, quod ex tanto ra¬ 
tionum numero complures interdum concurrunt? Hanc igitur 
huius capitis summam conficere possumus: encliseos primitus tra- 
iectionem maxime propriam esse, etiamsi longius traiectionis fines 
analogia prolati sint. 

Sed hac degressione, ex qua modo rediimus, magis defensum 
quam probatum est propositum nostrum. Ipsam argumentationem 
incohatam deinceps conficiamus. Duo potissimum argumenta ad¬ 
dere possumus illius vocum encliticarum ad traiectionem proclivi¬ 
tatis: Lex est, qua Indogermanorum praepositiones post nomina 
sua primum collocabantur; cuius legis perpaucae in lingua Latina 
exstant reliquiae. Admodum facile autem illis locis praepositiones 
postponuntur, ubi inter nomen et attributum traiciuntur, velut: 

,,omnibus in locis"; conf. de his locis et rebus Leonis commen¬ 
tationem: Bemerkgn. iib. plautin. Wortstellung und Wortgruppen, 
Nachrichten der Kgl. Ges. der W. z. Gotting. phil. hist. Kl., 1895, 
p. 418. In hac re manifesta est illa vocum encliticarum (de prae¬ 
positionum enclisi cf. Skutsch, Plaut. u. Rom., p. 157.); ad tra¬ 
iectionem inclinatio, quippe qua sola praepositionum vetustissima 
collocatio servata sit. Eadem vocum encliticarum proprietas dilu¬ 
cida est inde, quod his tantum vocabulis dirimuntur artissimae vo¬ 
cum iuncturae, quae usu et consuetudine in unam fere vocem 

coaluerint. Nam earum vocum, quae facillime difficillimas traiec- 
tiones efficiunt, sine dubio traiectio maxime propria est. Plurima 
huius rei testimonia collegit Leo, qui p. 419 sqq. exposuit vocibus 
enclicitis praepositiones a nominibus suis dirimi; velut Capt. 225 
,,sineque arbitris*', Stich. 453 „ite hac secundum vos me“, alia; de 
eadem re cf. Wackernagel, p. 408. 8 ) Huc praeterea referendae 
sunt illae collocationes, quas tmeseos nomine significamus, cf. 
Leo, p. 420, qui cum alia tum haec attulit exempla ,,sub vos placo**, 
,,disque tulissent"; cf. etiam Wackernagel, p. 406 sq. Similiter 
encliticis tantum vocibus dirimuntur aliae artiores vocabulorum 
iuncturae; velut: quomodo, quo pacto, qua causa, cf. de his rebus 
Leo, p. 426 sqq. 

Sed summam faciamus huius paragraphi. Cum vocum encli- 
ticarum maxime propria sit traiectio, in omni vocabulorum diremp¬ 
tione facile quidem de enclisi suspicari licet; neque tamen sola 
diremptione suspicionem probare possis, cum latius propagatum 
sit hyperbaton. Sed alia argumenta non desunt. Ea, quae in toto 
genere inveniuntur, proposuimus p. 15 sq. 

§ 3. Restat, ut singulos locos perscrutemur, qui encliseos ar¬ 
gumenta praebent. Hoc consilio exposita ratione ad exempla col¬ 
locationis accedamus. 

a) Henricus Ottenjann, p. 31, observavit apud Plautum in 
tmesi omnino cum encliticis vocibus nihil fere nisi verba inveniri, 
etiamsi nulla metrica necessitate poeta coactus sit ad hanc collo¬ 
cationem. In hac re 0. encliticam verbi naturam perspici suspi¬ 
catus est, optimo iure, ut mihi videtur. Eodem fere argumento 
hoc loco uti possumus; multo magis fortasse, quod his exemplis 
vox antecedens eximia gravitate insignita est, quo facilius vocabula 
enclitica ad eam inclinantur, Inde autem vim et auctoritatem 
habet hoc argumentum, quod saepius complures encliticae voces 
in unum locum post vocem intentiorem concurrunt. Confer de 
his rebus, quae obiter optime adnotavit Wackernagel p. 413 et 429, 
et item, quae exposuit Delbriick, V. S. III. p. 51 sqq. Maxime 
nostra interest, quod in notissima enclisi verbi auxiliaris, quod 
secundo enuntiati loco positum est, idem invenitur cf. § 9 f. Itaque 


8 ) Similia in Graecorum lingua observavit H. Boldt p. 30. 

9 * 

cum verbum una cum notissimis encliticis persaepe vocabula inten¬ 
tiora sequatur, etiam de verbi enclisi cogitandum est his locis. 
Accedit, quod eodem ordine, quo encliticae voces applicantur, hae 
voces collocantur, ita scii, ut levissima quaeque vox primum post 
vocem intentiorem locum obtineat. 

Levioris fortasse in hac argumentatione momenti sunt huius- 
modi loci, qui frequentes occurrunt et encliticam vocem ante ver¬ 
bum in traiectione praebent collocatam, quae per se alium locum 
obtinere vix possit; velut ,,-que", ,,enim", ,.quidem" particulas: 

V 45, 3 ,,Hic servo spe libertatis magnisque persuadet praemiis, 
2, 4, 4 Communi enim fit vitio naturae, ut ... 3, 20, 3 integras 
vero tenere possessiones . . ." Eo magis autem huiusmodi loci 
valent, qui pronomina ante verbum praebent collocata: I 33, 1 
,,magnam se habere spem . . . VII 59, 3 Tum Labienus tanta rerum 
commutatione longe aliud sibi capiendum consilium, atque antea 
senserat, intellegebat ... 1 , 33, 2 Pompeius . . . dixerat eodem 
se habiturum loco, qui Romae remansissent et qui in castris Cae¬ 
saris fuissent." Idem vocabulorum ordo constanter aliis complu¬ 
ribus locis adhibitus est. 9 ) Sed ipsa ratio his quae attulimus exem¬ 
plis satis illustratur. Singulares tantum nonnullos locos diligentius 
consideremus: 1, 78, 4 ,,quo spatio plures rem posse casus recipere 
intellegebant. VI 38, 2 videt ... in summo rem esse * *) discrimine: 

VI 39, 1 quanto res sit **) in periculo cognoscunt." Facile aliquis 
putet his locis subiectum propter usitatam in initio collocationem 
ante verbum traiectum inseri. Cur autem hoc unum potissimum 
rei substantivum? Reliqui omnes loci, qui ante verbum vocabulum 
insertum exhibent, aliud sollemne vocabulorum genus alia de causa 
hoc loco praebent; cf. quae capite c) exeunte exposita sunt. Alia 
igitur explicationis via ingredienda est. Rei substantivum encliti¬ 
cum esse iam pridem certissime cognitum est ex metrica Plauti et 
Terentii ratione; cf. Klotz, Bursians Jahresber. XXXVI 1883, p. 427, 
idem: Grundziige altroem. Metrik, Lpz. 1890, p. 324; cf. etiam 
Leo p. 419, adn. 2. Qua de causa nemo iam dubitare potest, quin 
huc maxime hi loci pertineant; et cum hoc insequenti loco per 


9 ) inepto igitur loco Larsen pronomen „se“ addidit qui scripsit: 
A. 68, 1 „nullam posse se excusationem . . . recipere." 

*) esse rem «. 

**) sit res /?. 

ipsam sententiam et pronomen et rei substantivum levissima sint, 
idem arbitror de hoc loco: 3, 111, 2 „ac longe maximam ea res 
attulit dimicationem." Similia praeterea § 9 f. inveniemus. 

b) Hi qui sequuntur loci plane eadem ratione explicantur; 
sed longe maioris momenti sunt. Ubi enim participium cum verbo 
auxiliari vel infinitivus cum verbo finito in traiectione post vocem 
intentiorem collocata sunt, verbum auxiliare vel finitum vocem 
illam graviorem subsequitur; ut exempla afferam: IV 3, 1 ,,Publice 
maximam putant esse laudem quam latissime a suis finibus vacare 
agros: V 8, 6 quae . . . amplius DCCC uno erant visae tempore, 
1, 48, 6 pecora, quod secundum poterat esse inopiae subsidium, 
. . . 2, 28, 3 . . . neu contra eos arma ferrent, qui eadem essent 
usi fortuna eademque in obsidione perpessi, 3, 82, 1 . . . cohor¬ 
tatur, ut parta iam victoria praedae ac praemiorum velint esse 
participes, ... 3, 92, 1 Inter duas acies tantum erat relictum 
spatii, ut ... A 56, 3 quibus parum videbatur imposuisse oneris, 
ampliorem pecuniam imperat.“ Huiusmodi loci, qui saepe inveni¬ 
untur, in primis notabiles sunt, quod ex similitudine superiorum 
locorum verissimillimum est hos locos per enclisin explicandos 
esse et in ipsis verbis encliseos gradus inveniri, id quod de reliquis 
vocibus encliticis iam adnotaverunt Delbrtick, V. S. III, p. 51 sqq. 
et Ottenjann 1. a. 10 ) 

c) In primis autem nostra per enclisin explicatio probatur 
permultis illis locis, qui una cum verbo alias complures voces 
traiectas praebent; longe maior enim locorum pars verbum ad 
intentiorem vocem inclinatum exhibet. Unde verisimillimum est 
huiusmodi collocationum rem principalem non esse diremptionem, 
sed verbi ad graviorem vocem inclinationem, quam enclisin voca¬ 
mus. Exempla ipsa respiciamus: V 29, 3 ,,magno esse Germanis 
dolori Ariovisti mortem . . . VII 21, 1 summum esse Vercingetori¬ 
gem ducem, nec de eius fide dubitandum, 1, 51, 6 Hoc pugnae 
tempus magnum attulit nostris ad salutem momentum; V 58, 5 
magna proponit iis, qui occiderint, praemia.“ 

Dimidia pars omnium qui huc pertinent locorum adverbia 


10 ) Perpauci loci huic legi non parent; qui per se facile ex usitata 
verbi collocatione explicantur: V 55, 1 ,,multo minorem superesse dice¬ 
rent partem. A 51, 2 tanta oblata esset facultas." 

vel adverbialia cum verbo inserta exhibet; ea scii, de causa, quod 
per se artius cum verbo cohaerent; u ) conf. hos locos: I 38, 3 
,,Namque omnium rerum . . . summa erat in eo oppido facultas, 
1 , 64, 7 Ac tantum fuit in militibus studii, ut ... 3, 53, 3 Sed in 
castello illo nemo fuit omnino militum, . . . VIII 15, 5 . . . quo¬ 
rum summa erat in castris copia, 3, 74, 2 Exercitui quidem omni 
tantus incessit ex incommodo dolor tantumque . . ." 

Interdum autem huius legis exceptiones inveniuntur, quae 
per analogiam explicantur et ipsae sollemnem habent formam. 
Adverbialia enim, quae plerumque verbum antecedunt, etiam in 
his traiectionibus usitatum suum locum obtinent; simillimam rem 
§ 34 c reperiemus. Pauca hoc loco sufficiunt exempla: III 13, 8 
,,Neque enim iis nostrae rostro nocere poterant, — tanta in iis erat 
firmitudo, — 3, 63, 3 Hoc enim superioribus diebus timens Caesar 
. . . duplicem eo loco fecerat vallum“, Notabilis praeterea huius- 
modi collocatio esse videtur: I 16, 5 “qui creatur annuus et vitae 
necisque in suos habet potestatem'*; quae non solum in verbi et 
adverbialis artiore iunctura posita est; sed solitam illam nominis 
cum praepositione inter nomen et attributum collocationem simul 
exhibere videtur. 

d) Ad aliam traiectionis formam transeamus, quae item 
maioris in hac commentatione momenti est. Saepius accidit, ut 
plures voces graviores in initio traiectionis positae sint; quas ver¬ 
bum sequitur. Huiusmodi locis illa Reisigii, Seyffertii, Klotzii 
ratio refutatur, qui invicem graviores et leviores voces inter se 
excipere putabant: 2, 29, 1 ,,At in castris Curionis magnus omnium 
incessit timor animis. 3, 32, 4 dictitabant enim se domo patriaque 
expulsos omnibus necessariis egere rebus", Huiusmodi autem locis, 
ubi illa ad quam verbum inclinatur gravior vox ipsa dirempta non 
est, dilucide perspicitur omnino enclisin in huiusmodi collocationi¬ 
bus plurimum valere, diremptionem minoris momenti esse: VI 40, 3 
,,alii“, (scii, censent) ,,ut in iugo consistant atque eundem omnes 
ferant casum. VII 45, 3 Longo circuitu easdem omnes iubet petere 
regiones." 


11 ) conf. § 34 c, ubi complures locos attulimus, qui verbo propter 
gravitatem praemisso adverbiale usitate ante verbum praebent collo¬ 
catum; cf. etiam § 45. 

§ 4. a) Sed satis explicasse mihi videor de traiectionum 
latione; exempla nonnulla deinceps consideremus ex reliquis locis, 
qui plurimi inveniuntur. Ac primum quidem illa respiciamus, quae 
nihil singulare habent: III 9, 4 „Pedestria esse itinera concisa 
aestuariis, navigationem impeditam ... 1, 49, 1 Multum erat fru¬ 
mentum provisum et convectum ... A 73, 1 quae multo erant 
propiora regis castris, II 17, 4 . . . equitatu nihil possent . . . sed 
quidquid possunt, pedestribus valent copiis —, V 1, 2 paulo lati¬ 
ores, quam quibus in reliquis utimur maribus/) 3, 13, 4 Hoc idem 
reliqui iurant legati; 3, 77, 2 Hoc idem reliquis fecit diebus. VI 
13, 1 nam plebes paene servorum habetur loco, . . . VII 20, 2 
regnum illum Galliae malle Caesaris concessu quam ipsorum 
habere beneficio VII 84, 4 quod suum periculum in aliena vident 
virtute constare; 2, 39, 5 ut, quidquid intercederet temporis, hoc 
cmne victoriam morari videretur*) **; eadem collocatio invenitur in 
isdem verbis: 3, 82, 2. ,,A 71, 2 quod aliis temporibus natura 

facere consueverat, tunc necessitate fecit adductus, ut . . .“ 

b) Item atque in verbi auxiliaris et substantivi simplici 
enclisi 12 ) infra videbimus § 5, etiam hic complures encliseon formae 
distingui possunt, prout ad certa vocabulorum genera verbum 
inclinatur. Quae res nobis ea de causa notabilis est, quod ad 
eadem vocabula etiam verbum auxiliare inclinatur, et praeterea 
eadem vocabulorum genera etiam aliis collocationibus cognoscemus 
intentiora esse. Haec inter diversas commentationis partes con¬ 
gruentia gravissimum mihi videtur explicationis argumentum esse; 
qua de causa excusationem habet, quod saepius singularum collo¬ 
cationum rationes revocavi et contuli. Primum nonnullos ex illis 
locis consideremus, qui verbum ad nomen proprium — vel eius- 
modi adiectivum, — per enclisin applicatum exhibent. I 1, 1 
„Gallia est omnis divisa in partes tres; IV 3, 3 et ipsi propter 
propinquitatem [quod] Gallicis sunt moribus adsuefacti. VIII 23, 
1 Concurrunt reliquarum civitatum legati, quae Bellovacorum 


*) maribus uti adsueverant. fi. 

12 ) In reliquorum verborum simplici enclisi sollemnes hae formae 
non expressae sunt, quippe cum illa enclisis omnino rarius inveniatur. 
Itaque cum in traiectione perinde atque levissima verba auxiliaria reli¬ 
qua verba collocentur, facile concludas, quam propria sit encliseos 
traiectio et quantopere hac figura enclisis iuvetur. 



24 


speculabantur eventum.*’ Conferendi sunt cum his locis plurimi 
illi, qui nomina propria propter gravitatem post verbum praebent 
remissa § 39 et verbi substantivi vel auxiliaris ad nomina propria 
inclinationes § 5 b. Similiter etiam in lingua Graeca verbum collo¬ 
cari observavit, — neque tamen recte explicavit, — Louisa Lind- 
hamer p. 72. 

c) Infra § 38. videbimus numeros persaepe in lingua Latina 
propter gravitatem post- verba remitti; eadem de causa verbum 
traiectum ad numeros applicatur; velut: V 29, 6 ,,unam esse in 
celeritate positam salutem II 1, 1 ... omnes Belgas, quam tertiam 
esse Galliae partem dixeramus, ... VI 7, 2 cum duas venisse 
legiones missu Caesaris cognoscunt. A 37, 4 . . . simplici derecta 
acie cornua trinis firmabantur subsidiis"; De simillima Graecae 
linguae collocatione vide Lindhamer p. 72. 

d) Negationes item atque in aliis linguis etiam in lingua 
Latina insigni sono ornatas esse infra § 37. certe cognoscemus; 
facile igitur explicatur, quod verba etiam in traiectionis figura 
saepius ad negationes applicantur, per enclisin scii., item atque 
de verbo auxiliari § 5 f. demonstrabitur; cf. etiam quae infra sub i) 
explicata sunt. Sed paucos locos exempli causa respiciamus: 
II 32, 2 ,,sed deditionis nullam esse condicionem nisi armis tra¬ 
ditis. VI 23, 5 In pace nullus est communis magistratus, 1, 66, 4 
ab hoc hostem prohiberi nihil esse negotii. VI 13, 1 nam plebes 
. . . nulli adhibetur consilio. VI 23, 6 Latrocinia nullam habent 
infamiam, ... 1, 78, 5 Nullum intercedebat tempus, quin . . .“ 
Similis in lingua Graeca invenitur collocatio, vide Lindhamer 1. a. 

e) Superlativos et comparativos intentius fere vocabulorum 
genus fuisse ex ipsa notione fortasse concludas; probatur eo, quod 
persaepe post verbum comparativi et superlativi remittuntur gra¬ 
vitatis causa; cf. § 42, praeterea conferenda sunt, quae § 5 e ex¬ 
posita invenies de verbo auxiliari vel substantivo ad hoc vocabu¬ 
lorum genus inclinato. Cuius collocationis in traiectione item 
plurima inveniuntur exempla; pauca huc allaturus sum: VI, 40, 7 
,,virtutis causa in superiores erant ordines huius legionis traducti, 
VII, 32, 3 summo esse in periculo rem, 3, 66, 4 quod eo loco plures 
erat legiones habiturus, VI, 21, 5 in turpissimis habent rebus; VII, 
23, 5 summam habet opportunitatem, VII, 66, 6 Id quo maiore fa¬ 
ciant animo, . . . VIII, 53, 2 quo maiores pararent necessitates, 

3, 66, 4 relicto interiore vallo maiorem adiecerat munitionem. 
3, 25, 2 Quantoque eius amplius processerat temporis, tanto . . 
Idem traiectionis genus in lingua Graeca invenitur, cf. Lind- 
hamer 1. a. 

f) Verbum auxiliare simplici enclisi facile ad illas voces ap¬ 
plicatur, quae insignem aliquam quantitatem significant, cf. § 5c; 
idem in hac verbi enclisi invenitur, saepius enim verbum traiectum 
inclinatur ad has voces: omnis, magnus, tantus; ut exempla 
afferam: VII, 17, 7 „praestare omnes perferre acerbitates, quam .. . 
3, 70, 1 quo minus omnis deleretur exercitus, 3, 87, 2 Omnibus 
interfui proeliis neque . . . VI, 30, 2 nam ut magno accidit casu, 
ut . . . sic magnae fuit fortunae ... 2, 34, 4 quod magnum habere 
usum . . . sciebat, ... 3, 31, 2 magnas imperaverat pecunias 2, 
31, 8 neque tanti sum animi, 2, 37, 1 tantam habebat suarum rerum 
fiduciam. A. 7, 1 tantus incessit timor, . . .“ 

g) His qui sequuntur locis verbum applicatur ad pronomen 
demonstrativum vel determinativum; simillimi sunt illis, quos infra 
§ 5 d tractabimus. Permulti quidem huiusmodi exstant loci, sed 
satis habeo exemplis quibusdam rationem demonstrare: 3, 57, 3 
,,Scipionem ea esse auctoritate, ... V, 14, 5 sed qui sunt ex eis 
nati eorum habentur liberi . . . VI, 4, 5 eadem ferunt responsa. 
VII, 77, 11 Si illorum nuntiis confirmari non potestis . . ., his 
utimini testibus . . . 1, 78, 3 In his erat angustiis res, 3, 50, 2 Qui¬ 
bus rebus usu docti haec reperiebant remedia, ut . , .“ 

h) Deinceps mentionem faciamus traiectionis, quae, — item 
atque loci, quos § 6 allaturi sumus, — verbum non ad ipsam vo¬ 
cem intentiorem inclinatum exhibet, sed ad substantivum vel adiec- 
tivum" attributive cum illa voce coniunctum; grammatica scii, re¬ 
latio his locis praeter enclisin valuit: VII, 62, 2 ,,suae pristinae 
virtutis et tot secundissimorum proeliorum retinerent memoriam . ,. 
A. 5, 2 Hoc tamen flumen in ea parte erat urbis, quae ... A. 32, 4 
in suam partem oppidi magna gratulatione venit suorum 

i) Huc denique referenda est notabilis collocatio illorum ver¬ 
borum, ex quibus infinitivus pendet, et verbi auxiliaris. Haec verba 
item atque alia verba finita in fine enuntiati post infinitivum collo¬ 
cari solent. Si cum adverbio vel adverbiali infinitivus coniunctus 
est, — quod item atque adiectivum attributivum intentius fere est 
quam illa .cui attribuitur vox, — facile verbum finitum quod vo- 

catur traiectione ad infinitivi attributum inclinatur; nam sonum 
plerumque leviorem habet, quam antecedens nomen verbale, in¬ 
finitivum dico; id quod supra sub § 3b satis observatum est. In 
hac collocatione maxime mihi videtur intellegi, quantum in lingua 
Latina verbi enclisis valuerit; huius enim collocationis gratia ipsa 
fere perspicuitas orationis neglegitur, cum saepius falso adverbium 
vel adverbiale cum verbo finito coniungere possis, quod antecedit. 
Huiusmodi quadraginta loci inveniuntur, ex quibus 12 exstant in VIII 
de bello Gallico, 13 ) 8 in anonymi de bello Alexandrino commentario; 
neque tamen his numeris continentur totidem fere eiusdem generis 
loci, quos altera huius capitis parte explicaturus sum. Collocationis 
genus manifestissimum est his exemplis: VII, 1, 8: ,,postremo in 
acie praestare interfici quam non veterem belli gloriam . . . recu¬ 
perare. VIII, 10, 1 parvis copiis castra munitione ipsa videbat posse 
defendi. 14 ) VIII, 43, 1 clamorem undique iubet tollere. 1, 32, 8 
ut operibus anteire studuerit, sic iustitia et aequitate velle superare.. 
1, 59, 3 et praeter consuetudinem omnium noctu instituerant pabu¬ 
lari. 3, 1, 6 prius hoc iudicio populi debere restitui quam suo bene¬ 
ficio videri receptos, 3, 15, 8 et Caesarem id summe sciebant cu- 
pere, A. 24, 5 ut lacrimas, quas in colloquio proiecerat gaudio vi¬ 
deretur profudisse/* 

% 

In hanc enumerationem illos locos qui ,,posse“ verbum ex¬ 
hibent, silentio inserui, quamquam adverbium, quod ad verbum 
infinitum revera pertinet, facile cum finito coniungas; de traiec- 
tionis igitur argumento, quod maxime proprium est encliseos, his 
locis minus facile cogitare possis. Sed cum non facilius ad verbum 
finitum quam ad infinitivum adverbium referatur, et cum reliqua 
verba, ex quibus infinitivus pendet, dilucide hanc relationem prae¬ 
beant, de eadem enclisi in hoc verbo cogitandum est. Idem in 
verbo auxiliari et omnino in verbis, ex quibus infinitivus pendet, 
observatur illis locis, ubi cum negationis particula coniuncta sunt. 
(In hac re respiciendum est nobis, quod H. Hirt p. 305. exposuit: 
in lingua Indogermanorum vetustissima verbum omnino enclitice 
ad negationem adiunctum fuisse; idemque in lingua Latina fuisse* 


13 ) cf. Vielhaberi de Hirtii traiectionum consuetudine iudicium^ 
quod § 2 allatum est. 

14 ) Notabilis est hic locus, cum eundem vocum encliticarum exhi¬ 
beat ordinem, quem modo § 3 b invenimus. 

ex hisce verbis concluditur ,,nescio, nolimnevolim“; conf. etiam 
de hac re Stolz, Histor. Gramm. d. lat. Spr. I, Lpz. 1894, p. 97, et 
Delbriick, V. S. III. p. 110, et Biicheler, Umbrica, Bonnae 1883, p. 171.) 
Schmalz, Synt. p. 646 adnotavit in optima latinitate has tantum 
collocationes inveniri: ,,non est laudatus, laudatus non est“; ac 
prior huc maxime pertinet. Huius collocationis encliticam rationem 
aliis locis simillimis demonstremus, qui magis dilucide expressam 
exhibent. Eadem enim collocatio in illis verbis, ex quibus infini¬ 
tivus pendet, persaepe invenitur 15 ); velut: V, 46, 4 ,,Reliquam par¬ 
tem exercitus, . . . non putat exspectandam; VII, 5, 6 non videtur 
pro certo esse ponendum. VIII, 23, 4 Quem quia non arbitrabatur 
vocatum in castra venturum, ne . . . VIII, 48, 10 quod ego non 
existimavi mihi esse faciendum, 1, 2, 2 non oportere ante de ea 
re . . . referri.** De his locis idem dicere licet, quod supra de 
, posse** verbo cum adverbiis coniuncto exposuimus; sed his locis 
saepius facile sentitur negationem ipsa sententia ad infinitivum 
pertinere, unde ipsa enclisis cognoscitur. Similia autem in ipso 
verbo auxiliari observantur. 

Verbi auxiliaris ante participium cum negatione coniuncti 
exempla afferre omnino supervacaneum est, 16 ) illud tantum de hac 
collocatione addendum est: etiam in gerundivo saepissime adhiberi. 
Ad probandam illam per enclisin explicationem alios complures 
locos allaturus sum, ex quibus dilucide cognoscitur verbum auxi¬ 
liare etiam tum ad negationem inclinari, cum sine dubio non ver¬ 
bum, sed praedicati nomen quod vocatur negatur: I, 3, 7 ,,non esse 
dubium, quin, II, 8, 3 non esse inferiores, I, 14, 2 non fuisse diffi¬ 
cile cavere; I, 39, 7 non fore dicto audientes milites, I, 40, 12 non 
fore dicto audientes, I, 50, 5 non esse fas . . ., V, 55, 2 non esse 
amplius . . . temptaturos, VIII, 1, 3 non esse autem alicui . . . 
recusandam, 1, 84, 3 non esse ... suscensendum, 3, 26, 4 ab 
austro non erat tutus, 3, 44, 1 non esse faciendum.** Etiam magis 
firmari potest argumentatio nostra; eodem modo omnino ad ad¬ 
verbia per enclisin adiunctum est verbum auxiliare permultis locis 

15 ) cf. Antibarb. der lat. Spr. ed. Krebs-Schmalz. Basel 6 1886—88 
II, 142. 

16 ) Hic locus facilem habet excusationem: 1, 11, 2 ,,si peracto 
consulatu Caesaris non profectus esset“, verbi scii, deponentis singulae 
partes non tam facile pro attributo et copula habebantur, ideoque minus^ 
facile dirimebantur. 

(ipse quadraginta exscripsi, ex quibus septem anonymo debentur, 
qui de bello Alexandrino scripsit), quibus item optime illustratur 
non ad verbum auxiliare, sed ad participium adverbium, — neque 
aliud negationis particula est, — pertinere. Ex his exemplis rem 
facile perspicias: IV, 23, 2 ,,cum paulo tardius esset administratum, 
V, 28, 1 quod civitatem ignobilem . . . bellum facere ausam vix 
erat credendum. VII, 66, 5 id quod magis futurum confidat", (mera 
forma hic locus ab reliquis aliquantum differt.); VIII, 10, 1 ,,cum 
pabulatum . . . longius esset proficiscendum, 3, 51, 1 cuius ad¬ 
ventu facile sunt repulsi Pompeiani. 3, 112, 7 Reliquis oppidi par¬ 
tibus sic est pugnatum, ut ... A. 12, 1 Eo detrimento adeo sunt 
fracti Alexandrini, A 65, 3 cum secundo proelio vehementer esset 
inflatus, . . .“ Ex his simillimis locis certe intellegitur etiam 
huius collocationis: „non est laudatus" enclisin primam esse cau¬ 
sam; qua in re multum valet communis illa maior negationum in 
lingua Latina intentio; cf. § 37. 

Sed nonnulla refutemus oportet, quae contra hanc explicatio¬ 
nem afferri possint. Facile concedimus interdum aliquantum dif¬ 
ferre huiusmodi collocationes; velut „non potest fieri" et ,,non 
fieri potest", cf. Antibarb. II, p. 143. Sed haec singularia exempla 
nihil fere ad illas collocationes valent. Hanc unam rem diligentius 
consideremus necesse est: Facile in lingua Latina, si non una vox 
negatur, ad verbum apponitur negationis particula. Sed quaeren¬ 
dum est, nonne omnino his locis participium negatum sit. Prae¬ 
terea autem in hac collocatione ,,non est laudatus" verbum auxi¬ 
liare negationis particulae, non particula verbo subiuncta est. Illa 
una igitur encliseos explicatione usitatissima collocatio ,,non est 
laudatus" satis explanari potest. 

Huc usque reservavi simillimam collocationem verbi ,,posse". 
Non quo putarem aliter ortas esse huiusmodi collocationes: I 31, 
13 „non posse eius imperia diutius sustineri. VI 16, 3 non posse ... 
placari, VII 55, 10 non posse transiri videretur. VIII 2, 2 non po¬ 
tuerant contineri, quin ... 1, 26, 5 non posse agi de compositione. 
1, 67, 2 non posse clam exiri. 1, 69, 2 non posse inopiam diutius 
sustinere ... 2, 12, 4 non posse milites contineri, quin . . ." Del- 
briick V. S., p. 64, adnotavit de lingua Sanscritica: ,,In negativen 
Satzen, welche die Negation na enthalten, libt diese auf das Ver¬ 
bum sak, konnen, eine solche Anziehungskraft aus (vgl. Lat. ne- 

queo), daB das Verbum fast immer vor den Infinitiv zu stehen 
kommt.“ Idem igitur in lingua Latina invenitur; sed pro attractionis 
notione in lingua Latina encliseos substituenda est, id quod supra 
satis probatum est. Alia autem quaestio est haec, num Romani 
etiam senserint negationem primitus non ad ,,posse" verbum, sed 
ad infinitivum pertinuisse. Ipse non arbitror. Conferamus compo¬ 
situm illud, quod Delbriick iam attulit: „nequeo.“ Nonne verisimil- 
limum est eodem modo ortum esse? Respiciendum enim est in 
enclisi omnem verborum compositionem maxime niti. Unde veri- 
simillimum mihi videtur esse illud, de quo Kroll benigne me ad¬ 
monuit: haec loquendi formula ,,non posse“ nescio quod compo¬ 
siti genus iam factum est, illis scii, simillimum, quae Brugmann 
composita distantia nominavit; Ber. iib. d. Verhandlgn. d. sachs. 
Ges. phil. hist. Kl. 52. (1900) p. 359 sqq. 

Satis de his traiectionum formis exposui; de toto genere ali¬ 
quid addendum est. Longe maior traiectionum munerus, — vix 
tertia pars excepta est, — verbum paenultimo enuntiati loco ex¬ 
hibet; hanc rem iam observavit J. R. Koene p. 101. Sed similem 
rem in paragrapho 7 invenies; neque ab exemplis, quae § 8 alla¬ 
turus sum, haec res aliena est; itemque in aliis collocationibus 
facile observari mihi videtur verbum difficillime longius solito loco 
procedere, nisi ipsum intentius est. Haec enim summa illius in 
praemultimo loco collocationis explicatio esse videtur; quae eo 
fortasse probatur, quod verbum auxiliare longe facilius in priorem 
locum traicitur, ipsum scii, saepissime priore loco collocatur. 

§ 5. Deinceps simplicem verbi enclisin consideremus. Satis 
notum est pronomen ,,quisque", cuius de enclisi vix quisquam dubi¬ 
tet, post voces intentissimas fere superlativos, numeros, alias poni 
atque id non solum in secundo enuntiati loco, sed etiam in media 
sententia, cf. Wackernagel p. 415. Eadem vocum encliticarum 
communis ratio in verbo invenitur. Cum aliqua enuntiati vox gra¬ 
vitate et sono excellit, verbum saepius ad hanc vocem accedit. 
Ad argumentationem firmandam in exemplis afferendis a verbo 
auxiliari et substantivo incipiam, et huius, — quod encliticum 
saepissime esse constat 17 ) — collocationes a verbo omnino non 

17 ) cf. de hac re, quae disseruit Lindsay p. 191 sq. et Stolz p. 107, 
et Sommer, Hdb. der lat. Laut- u. Formenlehre. Heidelb. 1902. p. 100; 

differre invenies. Verbi auxiliaris plus centum decem exscripsi 
locos, qui nihil habent singulare; ex his complura exempla alla¬ 
turus sum: 

a) I 40, 12 ,,scire enim . . . aut fortunam defuisse aut . . . 
avaritiam esse convictam. I 44, 8 Ut ipsi concedi non oporteret 
. . . sic item nos esse iniquos, ... I 44, 12 Quod si eum inter¬ 
fecerit, multis sese nobilibus . . . gratum esse facturum: IV 12, 1 
nihil timentibus . . . quod ... is dies indutiis erat ab his petitus, 
IV 32, 4 pars una erat reliqua, V 39, 4 hanc adepti victoriam in 
perpetuum se fore victores confidebant.“ — de pron. ante verb. 
inserto vide § 3 a. — VII 38, 7 ,,Quasi vero inquit ille, consilii sit 
res ac non necesse sit nobis Gergoviam contendere et . . . VIII 
Pr. 8. aliter audimus ea quae . . . aliter, quae pro testimonio 
sumus dicturi. VIII 23, 6 non tam pugnandi quam fugiendi fuit 
utrorumque consilium: 1, 79, 2 Si mons erat ascendendus . . ., 
cum vallis . . . suberat ... 3, 9, 6 His expugnatis eodem impetu 
alte/a sunt adorti ... A 61, 4 quo maxime rem deducere volebat, 
necessitate est deductus, III 19, 6 Nam ut ad bella suscipienda 
Gallorum alacer et promptus est animus sic mollis ac . . . III 9, 7 
ac longe aliam esse navigationem in concluso mari . . .“ Hi duo 
loci notabiles sunt eo, quod ad praedicati nomen quod vocamus 
verbum inclinatum est. Commemorandus est hoc loco liber doc¬ 
tissimus, quem scripsit Marouzeau, La phrase a verbe etre en latin 
Paris 1911. Hic vir doctus ad paucas rationes per se non falsas 
nec plane ignotas nimis multos locos refert. Alias graviores rati¬ 
ones neglexit, in his maxime enclisin. Wackernageli de verbo auxi¬ 
liari sententiam, — cf. § 9 — quae aliis commentationibus tamquam 
fundamentum esse debet, refutare conatus est, p. 271 sqq. et ver¬ 
bum auxiliare ad praedicati tantum nomen inclinari arbitratus est, 
quocum per se iam artius cohaereat, p. 228, 230, 275. Hac enim 
iunctura maxime adiuvari videtur putasse. Ipse minime iuncturam 
illam nego. Sed cum praedicati nomina, de quibus hic agitur, ipsa 
propter gravitatem praemissa sint, enclisis et logica illa iunctura 
his locis separari non possunt; ideoque huc maxime referenda sunt. 


Polaschek, Studien zur gramm. Topik im corpus Caes. Progr. Florids- 
dorf 1902, nonnullas huiusmodi collocationes adnotavit p. 15, sed quam¬ 
quam de applicatione loquitur, enclisin neglexit. 

Cf. exempli gratia hunc locum, qui mera enclisi verbum ad prae¬ 
dicati nomen applicatum exhibet: 3, 71, 2 „Pompeius eo proelio 
imperator est appellatus.“ Reliqua Marouzeavii sententia optime 
refutatur non singulis erroribus detegendis, quod longum est, 
sed contraria probando; id quod hac commentatione, qua latius 
singulas rationes indagavi, satis factum esse arbitror. 

b) Sed etiam harum collocationum singulares formas distin¬ 
guere possumus, prout ad certa vocabulorum genera verbum auxi¬ 
liare applicatum est, quae alias 18 ) etiam intentiora esse invenimus: 
velut primum hic locos nonnullos exempli causa propositurus sum 
ex 28 locis, qui verbum ad nomen proprium inclinatum praebent: 
I 9, 3 ,,Dumnorix . .. apud Sequanos plurimum poterat et Helvetiis 
erat amicus, II 4, 1 Plerosque Belgas esse ortos a Germanis . . . 
3, 87, 5 Hae copiae ... in citeriore Gallia sunt refectae, A 34, 3 
bello Alexandrino non accurrit, quod . . . per Syriam erat missa. 
A 42, 1 Sub idem tempus in Illyrico est incommodum accep¬ 
tum, . . .“ 

c) Item intentius est eorum vocabulorum genus, quae copiam 
vel magnitudinem aliquam significant, de quibus supra § 4 f. plura 
vidimus; hic demonstrativum huiusmodi pronomen saepius inveni¬ 
mus: IV 17, 7 „tanta erat operis firmitudo atque ... VI 41, 2 
Ac tantus fuit etiam post decessum hostium terror, ut ... VII 
46, 5 ac tanta fuit in castris capiendis celeritas, . . .“ 

d) Ad maiorem huius vocis intentionem ipsa vis demonstra¬ 
tiva aliquid valuisse videtur. Saepius enim etiam ad pronomina 
demonstrativa et determinativa verbum auxiliare per enclisin appli¬ 
catur; cf. I 43, 8 ,,Populi Romani hanc esse consuetudinem, ut . . . 
III 7, 2 Eius belli haec fuit causa. IV 30, 1 quae hoc erant etiam 
angustiora, quod ... 1, 10, 2 quorum haec erat summa": Omnino 
huiusmodi ad 20 locos numeravi. In VIII de bello Gallico et in 
commentario, qui est de bello Alexandrino, vix invenitur haec 
collocatio. 

e) Persaepe etiam ad comparativos seu superlativos 19 ) ver¬ 
bum auxiliare hoc modo applicatum invenitur; 15 scii, locis, ex 
quibus 4 praebet anonymi commentarius, 3 octavus de bello Gallico 

18 ) cf. § 4b et § 39. 

19 ) Similia repperimus § 4 e; cf, etiam quae § 42 de insigni super¬ 
lativi et comparativi sono enucleata sunt. 

liber. Ex his exemplis rationem facile cognoscas: I 45, 3 . po¬ 

puli Romani iustissimum esse in Gallia imperium; V 44, 4 quaeque 
pars hostium confertissima est visa, VIII 31, 2 quin recenti cala¬ 
mitate summissiores essent futurae, A 11, 4. Ita proelium secun¬ 
dissimum est factum.“ 

f) Item ad negationes, quas eximiam gravitatem in lingua 
Latina habuisse § 37. certius cognoscemus, verbum auxiliare per 
enclisin applicatur; velut V 29, 6 ,,si nihil esset durius, VIII 55, 2 
quamquam nulli erat dubium, 1, 72, 2 praesertim cum non minus 
esset imperatoris ... VI 25, 4 neque quisquam est huius Germa¬ 
niae, qui ... A 36, 2 nec sibi quicquam fore antiquius quam . . . tu 
De particula ,,non“ vide § 4 i. 

g) Complura verba interdum inter se respondentia vel con- 
iuncta hoc ipso maiore quodam sono efferri et alterum ea de causa 
nonnumquam praemitti § 34 e facilius videbimus. Huc nonnulli 
loci referendi sunt, qui similem praebent formam. Priori enim 
illi vocabulo nonnumquam commune verbum auxiliare per enclisin 
additur. Ipsa collocatio vulgo figura ano v.otvov vocatur. Hen- 
ricus Boldt, qui p. 69 sq. de hac figura disputavit, optime iam 
observavit maxime in hac figura sentiri gravitatem vocis, quae 
verbum antecedit, cf. p. 73 et p. 76 et p. 104; sed haec vocis ante¬ 
cedentis gravitas non effectus, sed causa collocationis est. Id quod 
ex ipsis his exemplis facile intellegitur: I 2, 1 ,,Apud Helvetios 
longe nobilissimus fuit et ditissimus Orgetorix. IV 25, 1 naves 
longas, quarum et species erat barbaris inusitatior et motus ad 
usum expeditior, I 6, 3 Extremum oppidum Allobrogum est proxi¬ 
mumque Helvetiorum finibus ... A, 7, 2 ... si defendendi essent 
Alexandrini neque fallaces esse neque temerarii, A 45, 2 quod et 
tempestas erat turbulenta et nulla suspicio hostis.“ 

§ 6. Pronomina enclitica non semper ad gravissimas voces 
inclinari possunt; saepius igitur ad voces applicantur; quae plenam, 
ut ita dicam, intentionem habent; cf. 3, 17, 2 ,,Postulabat Caesar, 
ut legatos sibi ad Pompeium . . . mittere liceret"; cf. etiam linguae 
Graecae verbum auxiliare. Nonne idem in verbo auxiliari veri- 
simillimum est? Num autem in collocatione haec inclinatio ex¬ 
pressa sit, ipse dubito. Loci enim, quos huc allaturus sum, prae¬ 
terea aliam habent excusationem; verbum auxiliare ad vocem gra- 

viorem praebent inclinatum, quae ipsa cum insignita altera voce 
attributive coniuncta est. Ipsa igitur collocatio ratione simillima 
vel potius eadem orta est atque illae, quas supra attulimus, sed 
praeter enclisin grammatica etiam relatio valuit; cf. II 31, 5 ,,Sibi 
omnes fere finitimos esse inimicos ac . . . invidere; 20 ) V 9, 5 
. . . arboribus succisis omnes introitus erant praeclusi. VII 14, 2 
Docet longe alia ratione esse bellum gerendum, VIII 13, 4 quorum 
periculo sic omnes copiae sunt perturbatae, ... 2, 32, 8 non pro¬ 
diti per illum Caesaris beneficio estis conservati? 3, 64, 3 In eo 
proelio cum gravi vulnere esset adfectus aquilifer . . .“ Huius- 
modi loci admodum frequentes occurrunt; ipse circiter triginta 
numeravi. 

§ 7. Transeamus ad verba, ex quibus infinitivus pendet; 
quae item hanc enclisin dilucide expressam praebent, 21 ) praesertim 
cum ipsa per se leviora sint cf. § 3 b. Numerus locorum, qui huc 
referri possunt, admodum magnus est; ipse ad quadraginta nume¬ 
ravi; ex quibus haec consideremus exempla: I, 39, 1 ,,saepe numero 
sese cum his congressos ne vultum quidem atque aciem oculorum 
dicebant ferre potuisse, I 43, 8 ut . . . non modo sui nihil deper¬ 
dere, sed . . . honore auctiores vellet esse; V 1, 3 Has omnes 
actuarias imperat fieri, VI 14, 5 In primis hoc volunt persuadere 
. . . VII 29, 6 cuius consensui ne orbis quidem terrarum possit 
obsistere; VIII 30, 1 quem . . . facere in provinciam voluisse 
impetum cognitum est,* *) VIII 44, 3 cum sibi conscius esset, quam 
inimicum deberet Caesarem habere, 1, 11, 1 Erat iniqua condicio . .. 
exercitum Caesaris velle dimitti, (ipsum scii.) dilectus habere; 
A 10, 5 quae neque virtutem posset notare neque inertiam.“ 

§ 8. Cum in his verbis enclisin tam dilucide expressam 
invenerimus, per se quidem verisimile est etiam in reliquis verbis 
idem inveniri, neque tamen mirum esse videtur, quod difficilior 
haec quaestio est. Sed satis multa et satis certa haec exempla 

20 ) cf. de huius loci vocalium concursu § 57. 

21 ) Leviter hanc rem tetigit Kiihner, qui 1. a. p. 1076 de videndi 
et dicendi et putandi verbis loquitur. Praeterea huc etiam illa magna 
ex parte pertinent, quae Lindsay p. 194 de ’verbis, quae item vocantur 
auxiliaria, exposuit; sed respiciendum *est L. summatim de enclisi loqui, 
non de illa tantum, quae etiam ad collocationem aliquid valuit. 

*) in provintia impetum voluisse S /?. 

mihi videntur; velut: V 2, 2 „singulari militum studio in summa 
omnium rerum inopia circiter DC eius generis cuius supra demon¬ 
stravimus naves et longas XXVIII invenit instructas**; numerus 
scii, et per se maioris momenti est, cf. § 38, et comparando etiam 
magis intenditur. Hoc insequenti loco ,,uxores“ et ,,liberi“ oppo¬ 
sitione intenduntur, et verbum ad priorem vocem inclinatur: V 
14, 4 ,,Uxores habent deni duodenique inter se communes et . . . 
sed qui sunt ex iis nati . . Simillime explicatur hic locus: 
VIII 45, 2 „compluribusque Treveris interfectis et Germanis, qui 
nullis adversus Romanos auxilia denegabant, principes eorum vivos 
redigit in suam potestatem.“ His qui sequuntur locis item verbum 
inclinatur ad voces oppositione intentiores: A 33, 2 ,,Nam maiore 
ex duobus pueris, rege, amisso minori tradidit regnum maiorique 
ex duabus filiis, 1, 13, 5 Caesar milites Attianos conlaudat, Pupium 
dimittit, Auximatibus agit gratias seque eorum facti memorem fore 
pollicetur. 3, 82, 1 Pompeius . . . apud cunctum exercitum suis 
agit gratias, Scipionis milites cohortatur, ut . . , 22 ) VI 30, 2 sic 
magnae fuit fortunae omni militari instrumento, quod circum se 
habebat, erepto, raedis equisque comprehensis ipsum effugere mor¬ 
tem. VII 86, 1 sqq. Caesar Labienum cum cohortibus VI subsidio 
. . . mittit, . . . Ipse adit reliquos; A 3, 3 Paucis ante annis Ga¬ 
binium cum exercitu fuisse in Aegypto; Pompeium se ex fuga 
eodem recepisse; Caesarem venisse cum copiis; A 58, 4 nam se 
contra Cassium consentire cum omnibus, contra Caesarem ne facere 
cogerentur, orare.“ Aliis locis verbum per enclisin additum est ad 
vocem, quae propter ipsam notionem intentior est; velut: 3, 64, 2 
,,Itaque quocumque adducebatur subsidio, id correptum timore 
fugientium terrorem . , . augebat; 3, 13, 3 tantusque terror incidit 
eius exercitui, . . . ut . . Complures praeterea loci eadem lege 
explicantur, sed ipsa ratio his locis satis probata esse mihi vi¬ 
detur. 23 ) 


22 ) cf. I 41, 2 ei gratias egit, 2, 21, 1 gratias agit, 3, 91, 3 gra¬ 
tias agas. 

23 ) Franciscus Raspe p. 31. iam observavit interdum post gra¬ 
vissima verbum collocari; sed de enclisi minime cogitabat; enuntiatum 
hoc modo dividi seu concludi aliquo modo putabat, quo magis gravius 
illud verbum intendi posset. Sed etiam haec Raspii observatio oblivione 
oblitterata esse videtur; unus Kiihner p, 1076 breviter huius rei men¬ 
tionem fecit et Raspii exempla attulit. Huc etiam illa pertinent, quae 

§ 9. Omnes, quas adhuc tractavimus, encliticae collocationes, 
in libero illo logico enuntiati accentu positae sunt. Saepissime 
autem hoc accentus genus in initio enuntiati invenitur; atque so¬ 
lito hoc initii sono factum est, ut omnino voces encliticae secun¬ 
dum enuntiati locum appetant; ita per consuetudinem et usum hic 
locus iam proprius vocum encliticarum factus est. Sed cum 
haec propria vocum encliticarum collocatio iam certe co¬ 
gnita sit a Wackernagelio J. F. 333 sqq., maxime nostra interest, 
num etiam in verbo haec collocatio inveniatur. De verbo auxi¬ 
liari Wackernagel hoc affirmavit. Idem obiter tetigit tmeseis, 
quae hac collocationis lege efficiuntur, et tmesi maxime propin¬ 
qua vel potius idem est traiectio, quae persaepe eadem hac lege 
orta est. Neque tamen, quae § 2 et sqq. tractavimus, huc revo¬ 
care in animo habeo; hyperbati genus, quod hoc loco nobis com¬ 
memorandum est, verbum inclinatum praebet non ad vocem per se 
insignem, ut illae quae supra explicatae sunt traiectiones. Immo 
consuetudo, qua prima enuntiati vox intenditur, non ipsius vocis 
gravitas huius encliticae traiectionis causa est; huius igitur para- 
graphi legi huiusmodi loci debentur: IV 3, 3 ,,quorum fuit civitas 
ampla atque florens, ... III 8, 1 Huius est civitatis longe amplis¬ 
sima auctoritas ... VI 27, 1 Harum est consimilis capris figura 
et varietas pellium. M Sed satis de his singularibus locis scriptum 
est; reliqua exempla respiciamus, atque inprimis verborum genera, 
ad quae verbum auxiliare inclinatur secundum hanc legem, con¬ 
sideremus: 24 ) 

a) Primum quidem nonnullos locos exempli causa respicia¬ 
mus, qui nihil singulare habent: VI 19, 4 ,,Funera sunt pro cultu 
Gallorum magnifica et sumptuosa; VII 19, 1 Collis erat leniter ab 
infimo acclivis. II 4, 7 nunc esse regem Galbam: 3, 87, 3 multi 
domum discesserunt, multi sunt relicti in continenti. 3, 85, 4 


de notissimis verbi inclinationibus — nolo, malo < * mage volo, quamvis, 
quodlibet, aliis — explicata sunt a Lindsayo p. 194, Stolzio p. 97. 
Quae ad illam mere phoneticam, ut ita dicam, enclisin pertinent, sed 
tamen tamquam argumenta ad hanc commentationis partem afferri 
possunt, qua collocationes encliticas tractamus. 

24 ) Polascheck quidem numeros similium verbi auxiliaris et sub¬ 
stantivi collocationum, quae in libris de Caesaris bellis scriptis inveni¬ 
untur, diligentissime composuit; sed alia ratione et consilio. 

3 * 



36 


Animo simus ad dimicandam paratiOmnino huius generis circa 
45 exstant loci. 

b) Cum persaepe pronomina demonstrativa vel determinativa 
in initio sententiae inveniantur, saepius verbum auxiliare vel sub¬ 
stantivum post haec pronomina positum est: V 6, 5 „id esse con¬ 
silium Caesaris, ut ... V 34, 1 illorum esse praedam atque illis 
reservari quaecumque Romani reliquissent; VI 27, 3 His sunt 
arbores pro cubilibus;* 3, 9, 8 [Hic fuit oppugnationis exitus.] 
VII 39, 2 His erat inter se de principatu contentio, VII 14, 3 Id 
esse facile, quod . . Huiusmodi ad viginti locos numeravi. 

c) E. Richter p. 85. adnotavit apud Varronem saepius ver¬ 
bum ad pronomen relativum applicatum inveniri; eandem fere rem 
apud veteres Romanorum poetas observavit Deecke, De usu pron. 
relativi ap. poetas veteres Latinos quaestiones syntacticae, Goet- 
ting. 1907 p. 7; sed neque Richter neque Deecke hanc rem expli¬ 
cavit. Apud Caesarem in verbo hoc omnino non observatur, per¬ 
saepe autem haec collocatio invenitur in verbo auxiliari vel sub¬ 
stantivo; ut exempla afferam: I 16, 1 . . . ,,frumentum, quod es¬ 
sent publice polliciti, IV 6, 5 qui sunt Treverorum clientes, IV 34, 3 
qui erant in agris reliqui, V 15, 3 qui erant in statione pro castris 
conlocati, VII 44, 3 qua esset aditus ad alteram partem oppidi; 
VII 64, 4 qui sunt finitimi [ei] provinciae, 1, 48, 7 Qui erant pabu¬ 
landi . . . causa progressi, 1, 65, 5 Quod fuit illis conandum atque 
omni ratione efficiendum; 1, 20, 1 milites, qui erant Corfinii, . . . 
2, 20, 2 quae essent ibi in praesidio, 3, 29, 3 pontones, quod est 
genus navium Gallicarum, A 57, 5 quae fuerant Cordubae in prae¬ 
sidio, . . .“ Huiusmodi paulo plus 90 locos numeravi. 

d) Proximum locum post pronomen relativum, — si nume¬ 
rum harum collocationum respicis, — obtinet coniunctio ,,ut“ no¬ 
tione comparativa adhibita. Exempla quaedam consideremus: 
I 22, 3 „ut erat ei praeceptum a Caesare, IV 3, 3 ut est captus Ger¬ 
manorum; VII 47, 2 ut erat a Caesare praeceptum, 2, 22, 5 ut est 
imperatum, 3, 65, 3 ut erat superioris temporis consuetudo, 3, 93, 1 
ut erat praeceptum a Caesare," Horum locorum numerus est 24, 
sed respiciendum est interdum etiam de adverbiali huius coniunc- 
tionis notione cogitari posse, ita ut ad adverbiale praemissum ver¬ 
bum applicatum sit; cf. § 45. 

Haud ita multis locis ad eandem coniunctionem verbum auxi- 

liare inclinatur, cum consecutiva vel finali notione adhibita est: 
VII 57, 1 ,,ut esset impedimentis praesidio 2, 4, 2 ut essent ab ictu 
telorum remiges tuti.“ Praeterea eiusdem modi quattuor inveni¬ 
untur loci in ipsius Caesaris commentariis. 

e) Eadem ratione ad alias coniunctiones et particulas incli¬ 
natur verbum auxiliare vel substantivum circa quadraginta locis; 
cf. exempli gratia: III 14, 9 „unde erat propinquus despectus in 
mare, IV 28, 1 post diem quartum quam est in Britanniam ventum, 
IV 13, 5 quod contra, atque esset dictum et ipsi petissent, . . . 
3, 42, 5 quod sunt loca aspera ac montuosa II 1, 1 Cum esset Cae¬ 
sar in citeriore Gallia IV 35, 1 si essent hostes pulsi, . . 

f) Huc praeterea notabile quoddam collocationum genus, per¬ 
tinet, quamquam specie quidem tertio enuntiati loco verbum prae¬ 
bet collocatum. Saepius enim, cf. § 3a, plures voces encliticae 
simul in secundum locum concurrunt, ubi certo fere ordine sese 
excipiunt. Sed cum in una atque eadem lege utriusque vocis encli¬ 
ticae collocatio posita sit, et secundum enuntiati locum utraque 
vox appetiverit, omnino vix causa est, cur de tertio enuntiati loco 
loquamur. Delbriick, V. S. III, p. 51 sqq. particulas ante alias 
encliticas voces secundo enuntiati loco collocari demonstravit 
exemplis ex reliquis Indogermanorum linguis petitis. In lingua 
Latina idem invenitur. Ex Caesaris commentariis hic commemo¬ 
randi sunt admodum multi loci, qui particulam ,,que“ vel ,,ve“ ad 
primam enuntiati vocem applicatam exhibent, verbum auxiliare vel 
substantivum proximum locum obtinet, velut: 3, 44, 3 „multaque 
erant intra eum locum manu sata, VIII 7, 3 quodve esset consilium 
eorum, . . Sed haec collocatio per se fere consentanea est. 
Supra § 3a ex simili quadam vocum encliticarum collocatione ante 
verbum traiectum enclisin concludendam esse affirmavimus; 
maxime igitur nostra interest idem observari in hac notissima verbi 
auxiliaris vel substantivi enclitica collocatione. Pronomina enim 
et aliae encliticae voces verbum encliticum antecedunt, si una cum 
verbo in secundo enuntiati loco concurrunt; ut exempla afferam: 
I 31, 8 „Unum se esse ex omni civitate Haeduorum, qui ... 1, 30, 
5 omnia sibi esse ad bellum apta ac parata . . . 25 ) VI 1, 3 si quid 


25 ) Respiciendum est infinitivi constructiones saepius absolutas 
esse a reliqua sententia tamquam enuntiata secundaria; cf. § 34 a. 

esset in bello detrimenti acceptum, 1, 2, 3 ne qua esset armorum 
causa: 3, 77, 1, si qua esset imposita dimicandi necessitas/* Etiam 
reliquarum vocum encliticarum exempla quaedam consideremus: 
A 71, 1 „nemini enim 'erat ignotum plurimis de causis ad urbem 
Caesarem revocari 2, 32, 3 Quid enim est illis optatius, quam 
uno tempore et nos . . , ?6 ) VI 32, 4 Hoc fere est in mediis Eburo¬ 
num finibus,“ Perpaucae huius legis apud Caesarem inveniuntur ex¬ 
ceptiones: I 22, 3 ,,ut erat ei praeceptum a Caesare, VIII 1 , 3 non 
esse autem alicui civitati sortem incommodi recusandam, si . . 

Ipsam collocationis rationem hoc capite satis demonstravi¬ 
mus, qua similis collocationis interpretatio, quam proposuimus 
§ 3a, probatur. Compluribus locis ante verbum auxiliare rei sub¬ 
stantivum inseritur secundo enuntiati loco: I 4, 1 „Ea res est Hel¬ 
vetiis per indicium enuntiata. III 21, 3 cuius rei sunt longe peri- 
tissimi Aquitani, V 11, 5 etsi res erat multae operae ac laboris, 
VII 29, 2 cuius rei fuerint ipsi imperiti." Idem, quod § 3a iam attu¬ 
limus, huc revocari necesse est: in primis mirum est, quod hoc 
potissimum vocabulum hic eundem atque encliticae voces obtinet. 
Hoc ipsum per se encliseos argumentum est. Sed § 3 a gravissima 
testimonia attulimus, quae hanc vocem encliticam esse docent. 
Ea igitur ratione hi loci explicantur, quam modo hoc ipso capite 
proposuimus. 

g) Similiter his quos nunc allaturus sum locis, si rem oculis 
diiudicaveris de tertio enuntiati loco loqui possis, neque tamen 
iure. In initio enuntiati hi loci pronomen exhibent cum praeposi¬ 
tione coniunctum. Praepositio nimirum cum pronomine artissime 
cohaeret, ut uno fere accentu in unam vocem comprehendantur; 
cf. Skutsch, Plaut. u. Rom., p. 157. — Haec igitur artissima iunc- 
tura illi collocationis legi, qua verbum auxiliare vel substantivum 
in secundum locum praemittitur, obstare et verbum hac de causa 
in tertium enuntiati locum recessisse videtur; ut exempla afferam: 
1, 45, 2 „et sub montem, in quo erat oppidum positum [Ilerda], 
succedunt. VI 5, 4 Cum his esse hospitium Ambiorigi sciebat; . . ." 


26 ) De „enim“, ^utem", „igitur“ particulis apud Ciceronem ante 
verbum auxiliare positis cf., quae Fridericus Ellendt ad Cic. de orat, 
III 30, 119 adnotavit. 

§ 10. Huic verbi auxiliaris et substantivi collocationi maxime 
propinqua est vel potius eadem est illa, qua saepius in tertio enun¬ 
tiati loco collocatum invenitur. 

a) Primum quidem locos nonnullos allaturus sum, qui ante 
enuntiatum, — de enuntiato scii, secundario fere agitur, — coniunc- 
tionem vel aliam vocem exhibent, qua totum enuntiatum in senten¬ 
tiarum contextum inseritur. Interdum interpunctione coniunctio 
ab insequenti sententia secernitur; quo optime demonstratur, quam 
arte haec collocatio cum superioribus cohaereat; verbum enim 
auxiliare re vera, si ipsam sententiam respicis, secundo enun¬ 
tiati loco positum est. Num autem in pronuntiando moram 
fecerint homines antiqui, quis est, qui diiudicet? Delbriick, qui 
V. S. III, p. 55 de simillima collocatione exposuit, quae in aliis 
Indogermanorum linguis invenitur, addidit aut moram inter par¬ 
ticulas interpositam esse aut omnino in unam vocem particulas 
coaluisse. Recte certiore de singulis locis iudicio abstinuit, cum 
hae res pro lonquendi celeritate (,,Sprechtempo“) facile mutatae 
sint. Id quod facilius fortasse intelleges, si nostrae ipsorum lin¬ 
guae exempla respexeris, quae attulit H. Paul, Principien der 
Sprachgesch. Halle 1909 4 p. 299 sq. in re simillima explicanda. 
Paul ibi exposuit de particulis enuntiati primarii, quae plane fere 
eum enuntiati secundarii particulis coaluerint in unam particulam; 
cf. in nostra Germanorum lingua: sowie, so daB, auch wenn. Neque 
ab lingua Latina haec res aliena est. Paul in primis has particulas 
proposuit: sicut, etsi, etiamsi, tam (en) etsi, alias. Hac similitudine 
loci infra allati optime illustrantur. In lingua Graeca Delbriick 
adnotavit in primis a)Xa et v.a ante enuntiatum hoc modo collo¬ 
cari. Simillime in lingua Latina ,,sed“ atque ,,et“ coniunctiones 
collocatae inveniuntur; velut: IV 2, 2 „sed quae sunt apud eos 
nata, parva atque deformia, haec ... 3, 30, 1 sed quo essent [eae] 
delatae, primis diebus ignorabant. 3, 37, 2 Sed, cum esset inter 
bina castra campus circiter milium passuum II, ... V 14, 5 sed 
qui sunt ex iis nati ... 3, 67, 4 et tametsi erant munitiones castro¬ 
rum magnae, VII 89, 2 et quoniam sit *) fortunae cedendum'*, 
Eadem ratione explicantur huiusmodi loci: 3, 49, 4 ,,atque ut erant 
loca montuosa et asperae angustiae vallium, 3, 92, 3 propterea 


) fortunae sit /?. 

quod est quaedam animi incitatio atque alacritas . . .“ Nonnulli 
praeterea eiusdem generis exstant loci, sed ipsa ratio exemplis 
supra allatis satis probata esse videtur; duos tantum singulares 
locos huc referamus, qui eandem habent explicationem: V 28, 6 
,,postremo quid esse levius ant turpius quam auctore hoste de 
summis rebus capere consilium?** Adverbiale scii., quod ad totum 
enuntiatum spectat, praemissum est. Similiter atque locis supra 
allatis enuntiatum secundarium, hoc qui sequitur loco, infinitivi 
constructionem antecedit coniunctio: 2, 35, 1 ,,uti unus esse ex 
eius militibus et monere aliquid velle ac dicere videretur.** 

b) Cum omnino pronomina — in primis demonstrativa et 

determinativa et relativa ad sententias inter se coniungendas in 
initio poni soleant, interdum evenit, ut etiam ante coniunctionem 
praemittantur; verbum igitur auxiliare vel substantivum in tertium 
enuntiati locum removetur; ubi illam coniunctionem sequitur secun¬ 
dum usitatissimam paragraphi 9. legem: 3, 19, 4 ,,Quo cum esset 
postero die ventum, 3, 26, 2 Qui cum essent ex continenti visi, 
3, 86, 2 Id cum essent plerique admirati, ..." Cum pronomine 
autem relativo interdum arte coniuncta sunt alia vocabula, quae 
una cum pronomine ante coniunctionem praemittuntur, coniunc¬ 
tionem ut solitum enuntiati initium verbum auxiliare sequitur; 
hanc explicationem hi qui sequuntur loci habent: VI 27, 4 ,,Quarum 
ex vestigiis cum est animadversum a venatoribus, quo .... IV 
37, 1 ,,Quibus ex navibus cum essent expositi milites circi¬ 

ter CCC . . 

c) Delbriick 1. a. p. 55 de aliis Indogermanorum linguis adno- 
tavit voces encliticas in locum posteriorem' ibi quoque recedere, 
ubi aliae voces propter singularem intentionem praemissae essent. 
Idem in lingua Latina nonnullis locis observatur; cf. 3, 79, 1 . . . 
„celeritati studebat, et suis ut esset auxilio et ad opprimendos 
adversarios ne . . ." De coniunctionis collocatione cf. Kroll 1. a. 
p. 16; sed cf. etiam, quae ibid. p. 11. de pron. rei. collocatione 
exposuit. Hoc enim loco vix distinguitur, utrum sola enclisi post 
vocem intentiorem ante verbum coniunctio remota sit, an vox oppo- 
sitione intentissima ante coniunctionem praemissa sit; ipse propter 
dilucidam oppositionem locum huc rettuli. Confer praeterea: 
I 26, 4 ,,Diu cum esset pugnatum**, Singularis est hic locus: 3, 15, 7 
,,Interim postulant ut sint indutiae . . .“ postulandi scii, verbum 

ad praemissam illam intentiorem vocem per enclisin applicatum 
est, verbum substantivum solitum enuntiati initium sequitur. 

§ 11. Reliqua verba non tam saepe secundo enuntiati loco 
poni per se fere consentaneum est. Sed ad ipsam rationem pro¬ 
bandam satis multi loci inveniuntur. Priusquam autem ipsa verba, 
ex quibus infinitivus pendet, consideremus, simillima velim exempla 
consideremus, quae verba enclitice quidem praebent collocata, sed 
ea verba, ex quibus enuntiata non pendent, quibus inserta sunt. 
De „inquit“ verbo exponere iam supersedeo. Eandem rationem 
haec praebent exempla: 2, 32, 10 ,,At, credo, [si] Caesarem pro¬ 
batis, in me offenditis. 3, 64, 4 Nolite, obsecro, committere, quod..“ 
Plane eandem rationem exhibent illi loci, qui enuntiatum secun¬ 
darium brevius secundo loco collocatum exhibent; quorum exempla 
§ 1. proposuimus. Hunc unum locum exempli causa affero, qui 
verbum praebet enclitice in enuntiatum insertum, quod ex ipso 
pendet. 3, 15, 7 ,,Interim postulant ut sint indutiae . . ." Ad¬ 
modum multi loci inveniuntur, qui ante verbum leviorem vocem 
in secundo enuntiati loco insertam exhibent; velut 3, 18, 4 ,,Quid 
mihi, inquit, aut vita aut civitate opus est, ... 3, 64, 3 Hanc ego, 
inquit, et vivus multos per annos . . . defendi , . .“ Huiusmodi 
locis optime probatur ea quam § 3a proposuimus argumentatio; 
cf. praeterea § 9 f. 

Ad ipsum argumentum huius capitis iam accedamus et con¬ 
sideremus verba enclitice infinitivi constructioni inserta, quae ex 
ipsis pendet: V 29, 2 ,,Caesarem *) arbitrari profectum in Italiam; 
VIII 9, 3 Haec imperat vallo pedum XII muniri, A 11, 2 Cui coac¬ 
tus est Caesar ferre subsidium, ne ... A 19, 5 eodemque tempore 
quae consueverant navigia per pontes ad incendia onerariarum 
emittere, . . . A 57, 6 quos cognoscit non sua, sed Caesaris absen¬ 
tis causa sibi fidissimos esse . . .“ 27 ) Madvigii coniecturae hic 
locus debetur: 3, 57, 2 ,,hoc **) arbitrari vitio factum eorum, quos 
esse auctores eius rei voluisset", Praeterea huc fortasse pertinet 
haec collocatio: 3, 62, 3 ,,naves, quas demonstravimus aggere et 

*) Meusel Ciacconium secutus scripsit: ,,Caesarem < se >> arbitrari"; 
sed nihil hac re de enclisi mutatur, cf. § 9 f. 

27 ) hoc loco cum amplior sit infinitivi constructio, etiam perspi¬ 
cuitatis studium valuisse videtur, cf. § 54. 

**) nihil adhuc arbitrari /?. 

levis armaturae militibus completas . . . mittit . . .“ Sed dubi¬ 
tare licet, num in participio omnino verbi auxiliaris infinitivus sub¬ 
audiendus sit; neque sine aliquo iure hic locus insequenti para- 
grapho inseri poterat, ad quam deinceps nobis transeundum est. 

§ 12. Illis quos supra tractavimus locis admodum dilucida 
est ipsa collocationis ratio diremptione vocabulorum, quae gram¬ 
matica relatione coniuncta sunt. Difficilius in reliquis verbis illa 
ratio agnoscitur, cum pluribus de causis secundum enuntiati locum 
verbum obtinere possit. Admodum pauci igitur inveniuntur loci, 
qui certe secundo enuntiati loco verbum enclitice collocatum prae¬ 
bent; id quod ipsius verbi levitate probatur his locis: 1, 86, 3 „qui 
habeant domicilium aut possessionem in Hispania, 2, 18, 3 Ipse 
habuit graves in Caesarem contiones. VII 64, 1 Ille imperat reli¬ 
quis civitatibus obsides VIII 17, 3 huic interponit auxilia levis 
armaturae; 3, 86, 5 quoniam fieret dimicandi potestas, 3, 57, 2 
Huic dat litteras mandataque ad eum“, In supremo hoc verbo 
facile quispiam putet primam causam esse eam, quod omnino 
monosyllaba in fine vix collocentur; sed minime hac lege expli¬ 
catur, cur in secundum potissimum locum verbum praemissum sit. 

Multi autem inveniuntur loci, qui eodem loco verbum collo¬ 
catum exhibent; sed cuin aliae praeterea causae valeant, diiudicari 
vix potest, num omnino aliquid valuerit illa ad primam vocem 
inclinatio. Infra nonnulla exempli causa congessi, quae verbum 
ad adverbialem coniunctionem applicatum exhibent, ut enclisin 
illam item valuisse verisimile sit, cf. VII 62, 4 ,,nec dabat suspi¬ 
cionem fugae quisquam. VIII 3, 4 nec dat ulli civitati spatium de 
aliena potius quam de domestica salute cogitandi 1, 51, 1 ut fert 
Gallica consuetudo.“ — De duobus his locis idem valet, quod 
supra ad 3, 57, 2 adnotavimus. Praeterea respiciendum est mono¬ 
syllaba, cum ipsa forma leviora sint, eo facilius hunc vocum encli- 
ticarum locum obtinere; cf. quod Wackernagel p. 429 de ,,fit“ 
verbo demonstravit. — A 63, 3 ,,neque habet a Marcello quic- 
quam divisi.“ 

De verbis in initio sententiae collocatis, § 13—§ 33. 

§ 13. Cum § 1 de encliseos natura disputaremus, maxime 
respiciendum esse putavimus, quod eaedem voces modo encliticae 

modo intentiores sunt. Haec lex vetustam illam regulam aliqua 
ex parte derogat, quae voces encliticas in initio non collocari docet. 
Eaedem scii, voces etiam in enuntiati initio collocantur, atque id 
non raro fieri solet in verbo; neque tamen de enclisi his locis cogi¬ 
tari potest. Immo ab omnibus, qui permulti hanc verbi colloca¬ 
tionem tractaverunt, iudicatum est verbum plerumque propter prae¬ 
cipuam gravitatem et sonum ita positum esse. Qua de causa di¬ 
stinctionem quandam Jesperseni — p. 210, § 240 — in hac com¬ 
mentatione sequi possumus, qui soni duo praecipua genera di¬ 
stinxit: alterum, quod oppositionem quandam, alterum, quod no¬ 
vitatem rei significat (,,Gegendruck“, ,,Neuheitsdruck“). Ex his 
sonis prior quidem satis notus est, et vix ullam commentationem 
reperire possis, in qua eius mentio non fiat. Breviter itaque 
exempla allaturus sum ex locis, qui huc pertinent. I 18, 8 „f avere 
et cupere Helvetiis propter . . ., odisse etiam suo nomine 
Caesarem et Romanos, ... VI 25, 2 Oritur ab Helve¬ 
tiorum et Nemetum et Rauracorum finibus . . . pertinet ad 
fines Dacorum et ... 1, 3 1 Laudat Pompeius promptos 

atque in posterum confirmat, segniores castigat ... A 11, 4 
capta est una hostium quadriremis, depressa est altera, 
VII 1, 4 queruntur de Acconis morte; posse hunc casum ad 
ipsos recidere demonstrant"; — hoc loco contrarium, quamquam 
non est verbis expressum, facile sentitur: quamquam adhuc laesi 
non sint, tamen eadem sibi accidere posse. Hanc collocationis 
vim is, qui stirpis /? archetypum scripsit, non satis animadvertit f 
qui „posse“ post infinitivum in usitatum locum removit. Item hoc 
loco sentitur tantum oppositio: VIII 38, 5 ,,cogitur in eius sup¬ 
plicium contra naturam suam Caesar . . Omnino huius generis 
ad triginta locos numeravi; qui numerus iure perparvus fortasse 
videatur. Sed aliae collocationis formae eadem ratione interpre¬ 
tandae sunt. 

§ 14. In nostra Germanorum lingua non raro verbum in initio 
enuntiati invenitur, si vis ei inest concessiva; cf. Erdmann, Grund- 
ziige der deutschen Syntax, Stuttgart 1886, p. 189 et p. 146: ,,I s t' s 
gleich Nacht, so leuchtet unser Recht; Sind auch die alten 
Bucher nicht zur Hand, sie sind in unsre Herzen eingeschrieben.” 
Idem in Lingua Latina repperit P. Dettweiler, Festschr. der 38. 
Versammlung deutsch. Philol. u. Schulmanner, Giel3en 1885 r 

p. 84 sqq. (D. ex Ciceronis scriptis exempla collegit;) — qui huius 
collocationis hanc esse causam existimat p. 95, quod verbum to¬ 
tius enuntiati gravissima vox sit. Sed accuratius hanc gravitatem 
definire possumus. Oritur enim ex contrario quodam, cum enun¬ 
tiatum concessivum alteri enuntiato semper oppositum sit; atque 
his locis, quos infra allaturus sum, verbum ipsum oppositum est. 
Id quod facile probabis, si hunc locum respexeris, quo utrumque 
contrarium eadem collocatione insignitum est: VII 4, 2 sq. ,,pro¬ 
hibetur a Gabannitione, patruo suo, reliquisque . . . expellitur 
ex oppido Gergovia; non desistit tamen . . .“ Huius generis circa 
triginta numeravi locos, ex quibus exempli causa nonnullos pro¬ 
positurus sum: V 40, 1 ,,Mittuntur ad Caesarem confestim . . . 
litterae . . . obsessis viis missi intercipiuntur. 1, 2, 2 sqq Dixe¬ 
rat aliquis leniorem sententiam, ut primo M. Marcellus ... Hi 
omnes convicio L. Lentuli imperatoris correpti exagitabantur. 1, 3, 6 
sqq. Pollicetur L. Piso censor sese iturum ad Caesarem item 
. . . Dicuntur etiam ab nonnullis sententiae, ut legati ad Cae¬ 
sarem mittantur, qui . . . Omnibus his resistitur ... 1, 50, 1 
Conatus est Caesar reficere pontes, sed nec magnitudo fluminis 
permittebat neque . . . VIII 48, 10 Scio Caesarem singulorum 
annorum singulos commentarios confecisse; quod ego non existi¬ 
mavi mihi esse faciendum, . . .“ Singulares quidam loci addendi 
sunt: 2, 8, 2 ,,P a t e b a t haec quoque versus pedes XXX, sed parie¬ 
tum crassitudo pedes V.“ Hoc loco in verbo solo totum contra¬ 
rium positum non est, quippe quod numero magna ex parte con¬ 
tineatur, sed praeter ipsam vim concessivam reliquorum locorum 
similitudo hic valuit; cf. etiam: 2, 24, 4 ,,Abest derecto itinere 
. . . paulo amplius milibus III. Sed in hoc itinere est fons . . .“ 
Etiam verbum auxiliare et substantivum ita collocatum invenitur 
compluribus locis. Sed respiciendum est verbum auxiliare eam 
notionem et vim vix habere, ut ipsum per se contrarium efficere 
possit; praedicati nomen quod vocatur multo magis contrarium 
est. Sed his locis item analogia inprimis valuit; cf. exempli gratia: 
VII 37, 4 ,,E s s e nonnullo se Caesaris beneficio adfectum, sic 
tamen, ut . . . 1, 57, 1 Erat multo inferior numero navium Bru¬ 
tus; sed electos . . . classi attribuerat, “ 2, 30, 3 sqq. Erant sen¬ 
tentiae, quae . . . Erant, qui censerent . . . Curio utrumque im¬ 
probans consilium . . .“ 

§ 15. Illam huius collocationis explicationem, quam supe¬ 
riore § ineunte scripsimus, rectam esse, inde potissimum perspicitur, 
quod verbum eius quoque enuntiati, quod concessivo respondet, 
saepius in initio enuntiati positum est. His enim locis eadem illa 
oppositio valet. Singulare huiusmodi exemplum (VII 4, 3 „n o n 
d e s i s t i t“ . . .) in § 14. iam attulimus. Neque tamen minus 
facile his locis collocationis ratio perspicitur: 1, 64, 6 ,,Pauci ex 
his militibus ablati flumine ab equitatu excipiuntur ac sublevantur; 
interit tamen nemo. 3, 18, 5 Ab iis Caesar haec facta cognovit, 
qui sermoni interfuerunt. Conatus tamen nihilo minus est aliis 
rationibus p£r conloquia de pace agere. 3, 19, 6 quae (scii, tela) 
ille obtectus armis militum, vitavit; vulnerantur tamen com¬ 
plures, 1, 81, 5 Conatur tamen eos vallo fossaque circummunire, 
ut . . . VIII 41, 3 Oppidani enim loco superiore decurrunt et 
eminus sine periculo proeliantur . . . non deterrentur tamen 
milites nostri vineas proferre ... A 70, 2 Caesar respondit se fore 
aequissimum Pharnaci . . . Monuit autem, ut solebat, mitibus 
verbis legatos, ne . . .“ 

§ 16. Accedamus ad alterum soni genus, quod ex novitate quadam 
oritur. Hoc quoque satis notum est; sed accuratius nonnulla defi¬ 
nienda mihi videntur. Apud Caesarem 'cum maiore novitatis sono 
ad sententiae initium accedunt haec verba, quae rem inexpectatam 
significant. Ea quae superioribus paragraphis consideravimus 
verba, ea fere, quae contra exspectationem evenerant, afferebant. 
Unde intellegitur, quanta necessitudine hi oppositionis et novitatis 
soni inter se coniuncti sint, cum ipsum novum notiori et solito 
semper contrarium sit; cf. Jespersen, p. 210, § 220. Sed exempla con¬ 
sideremus: VI 39, 4 „r e d i s s e primo legiones credunt, quas longius 
discessisse ex captivis cognoverant; 3, 83, 2 Postulavit etiam Afra¬ 
nium proditionis exercitus Acutius Rufus apud Pompeium. VI 4, 1 
Conantibus, prius quam id effici posset, adesse Romanos nuntiatur**; 
— Hunc locum ea de causa huc afferre licet, quod absolutae quo¬ 
dammodo ab reliqua sententia infinitivi constructiones saepius in¬ 
veniuntur. cf. § 34 a. Idem de his locis dicere licet: 3, 36, 1 „nun- 
tiatum est adesse Scipionem magna opinione et fama omnium; 
A 54, 1 Interim nuntiatum est Laterensi vivere Cassium.“ Com¬ 
plures qui huc pertinent loci hanc habent rationem, ut verbum non 

afferat, sed indicat tantum rem inauditam 28 ); itaque si eam vim 
verbi, quae collocatipne expressa est hoc loco: I 18, 10 ,,Repe- 
r i e b a t etiam in quaerendo Caesar . . . initium eius fugae fac¬ 
tum a Dumnorige . . ." nostra lingua exprimere volumus, ita fere 
nobis dicendum est: „Im Laufe der Untersuchung machte Caesar 
noch die iiberraschende Entdeckung . . Simillima sunt haec: 
3, 45, 6 ,,D icitur" (Es heifit sogar . . .) ,,eo tempore glorians 
apud suos Pompeius dixisse: non recusare se, quin nullius usus 
imperator existimaretur, si ... I 32, 2 Animadvertit Caesar 
unos Sequanos nihil earum rerum, facere, quas . . .“ Confer prae¬ 
terea: 1, 48, 1 „Accidit . . et 1, 51, 1 ,,Nuntiatur . . .“ Ipsa 
causa huius rei ex universa cogitatione, de qua in prooemio p. 7. 
nobis expositum est, satis perspici posse mihi videtur; cum enim 
haec cogitatio in unaquaque voce totius sententiae valeat, vix mi¬ 
randum mihi videtur, quod verbum, ex quo pendet et quo indicatur 
notabilis accusativus cum infinitivo, maiore sono pronuntiatur et 
conspicuo quodam loco ponitur. Eodem modo facile hic locus 
explicatur, ubi non infinitivo, sed enuntiato relativo res nova ex¬ 
pressa est: I 52, 5 ,,Reperti sunt complures nostri milites, qui in 
phalanga insilirent et scuta . . revellerent et desuper vulnerarent." 

Sed omnino latius patuisse videtur haec ratio, qua in initio 
sententiae collocantur voces, quae res graviores indicant; id quod 
ex huiusmodi exemplis concludas: VIII 10, 3 ,,Accidebat 
autem cotidianis pabulationibus . . ? ut . . . pabulatores circum¬ 
venirentur, quae res . . . stultas cogitationes incitat barbarorum 
VII 63, 4 Petunt a Vercingetorige Haedui, ut ad se veniat rati¬ 
onesque belli gerendi communicet." 

§ 17. In eodem novitatis sono magna ex parte posita est 
haec verbi in initio collocatio, quae in depingendis insignioribus 
factis apud Caesarem invenitur. Kiihnast, Die Hauptpunkte der 
livianischen Syntax. Berl. 1872. p. 313. iam scripsit apud Livium 
verbum in initio collocari, cum narratio describendo latius fusa 
esset. Sed ratio multo rectior est, quam exempla, quibus Kiihnast 
usus est. Apud Caesarem haec res mihi videtur clarius percipi 


28 ) cf. ad hanc rem id quod Schmalz, Synt. p. 645 de Plinio maiore 
affert: verbum illum dicendi saepius in initio positum exhibere, ubi 
mirabilia afferat. 

posse. Hic nonnulli loci afferendi sunt, quibus ipsum factum in¬ 
signe et notabile in singulis etiam momentis suis intenditur. Ita 
V 44, 7 sqq. duorum centurionum certamen describitur hoc modo: 
„T ransfigitur scutum Pulloni et verutum in balteo defigitur. 
Avertit hic casus vaginam et . . . Succurrit inimicus illi 
Vorenus et . . .” Simillime VI 38, 2 describitur, quomodo centurio 
per summam virtutem emoriatur: ,,Hic diffisus suae atque omnium 
saluti inermis ex tabernaculo prodit; videt imminere hostes 
atque . . . capit arma a proximis . . . Consequuntur hunc 
centuriones . . . Relinquit animus Sextium gravibus acceptis 
vulneribus”; Similia sunt: V 31, 1 sqq. ,,C o n s u r g i t u r ex con¬ 
silio; comprehendunt utrumque et orant, ne sua. 

superat sententia Sabini. Pronuntiatur prima luce ituros. 
Consumitur vigiliis reliqua pars noctis”; Hoc supremo loco 
alia huius collocationis causa praevalet, de qua infra, § 25, expli¬ 
caturi sumus. Descriptio enim per se nobis, qui legimus commen¬ 
tarios, signum quidem huius collocationis est, sed ipsa causa esse 
non potest, si illius, qui scripsit, animum respicimus. Quamquam 
enim consulto haec facta Caesar descripsit, tamen, quin de singu¬ 
lorum verborum collocatione sibi conscius non fuerit, omnino dubi¬ 
tari non potest. Nam huius rei causae multo altius in anima sitae 
sunt, quam quo conscientia fere pergit; unde haec animae pars 
nomen accepit, ,,UnterbewuBtsein”. In hac animae parte ille oppo¬ 
sitionis et novitatis sonus fundatus est; quam ob rem ad hos tam¬ 
quam ad supremas causas verbi collocationes reducere potuimus. 

§ 18, Sed deinceps ad aliam commentationis partem venimus, 
qua ad illas causas non iam recurrere poterimus; ex ipsis verbis 
et rebus gravitatis verborum aut signa aut causae nobis reperienda 
sunt. Hac paragrapho locos quosdam enumero magis absolutionis 
quam explicationis causa, cum satis mihi constare videatur impe¬ 
rativum itemque verbum interrogativum in initio sententiae poni 
solere. Causa huius collocationis est minime ambigua, cum verbum 
his locis tamquam summa totius enuntiati sit; cf. W. Wundt, Volker- 
psychologie I 2 2 , p. 369 sq.: I 13, 4 ,,reminisceretur, IV 25, 3 Desi¬ 
lite, VI 8, 4 praestate, VII 20, 8 audite, VII 77, 9 Nolite, ibid. 16. 
respicite, VIII 52, 4 discederet, 1, 5, 3 dent, 1, 9, 5 Proficiscatur, 
discedant, 1, 7, 5 darent, 3, 17, 4 remitterent, 3, 19, 7 Desinite, 
3, 33, 1 properaret, 3, 82, 5 praestaret, 3, 87, 2 Noli, 3, 91, 2 Sequi- 

mini, 3, 94, 6 Tuemini, defendite, 1, 71, 2 ne dubitaret, 3, 64, 4 
Nolite, 2, 39, 3 Videtisne, 3, 19, 2 liceretne, 3, 71, 4 solerentne, 
3, 82, 5 oporteretne.'* Hanc de imperativo sententiam, quam supra 
ut satis probatam secuti sumus, nuper Elisa Richter refutare conata 
est p. 60 sqq, In primis imperativum, etiamsi in sententiae initio 
positus sit, nihilo magis intentum esse putat; quod inde coniecit^ 
quod aliis locis in medio aut exeunti enuntiatio scriptus invenitur. 
Richter in hac ratiocinatione neglexit diversitatem illam ratiopum, 
quae in his rebus valent; cf. quae in prooemio p. 8 exposita sunt. 
Praeterea exempla, quae affert, maxima ex parte facilem habent 
aliam interpretationem; velut in legibus imperativi ea de causa 
postpositi sunt, quod reliqua legum praecepta graviora esse solent 
quam imperativi vel prohibitivi, qui per se iam exspectantur; idem 
de Catonis libro dici potest, qui est de re rustica. 

§ 19. Schmalz, Synt. p. 646, scripsit verbum auxiliare in 
initio sententiae poni, cum confirmare aliquis velit rem re vera 
ita se habere, ut dicat. Sed saepius etiam reliqua verba hoc modo 
apud Caesarem collocata inveniuntur in affirmationibus; velut: 
I 31, 11 ,,Futurum esse paucis annis, uti omnes ex Galliae 
finibus pellerentur atque omnes Germani Rhenum transirent. A 
24, 4 . . . Caesar ipse commotus celeriter, si illa sentiret, fore 
eum secum adfirmans . . dimisit. 29 ) VI 41, 2 adesse cum incolumi 
Caesarem exercitu. 29 ) V 41, 6 licere illis per se incolumibus ex 
hibernis discedere . . . V 41, 5 errare eos dicunt, si quicquam 
. . . sperent, . . . VII 9, 2 Daturum se operam, ne . . . absit. 
3, 91, 3 Faciam, inquit, hodie, imperator, ut aut vivo mihi aut 
mortuo gratias agas.“ De causa huius collocationis vix quisquam 
ambigat, cum verbum, quo res affirmatur, ex eius qui loquitur 
intentione et consilio maximam habeat gravitatem. 

§ 20. Eadem animi intentio his locis plurimum valet ad 
collocationem verbi: V 58, 6 ,,C omprobat hominis consilium 
fortuna, ... VI 8, 3 Habetis, inquit, milites, quam petistis 
facultatem. VII 66, 3 venisse tempus victoriae demonstrat. 29 ) 
1, 70, 3 Confecit prior iter Caesar. “. Res, quae his verbis 
afferuntur, magna animi intentione exspectatae sunt; ea de causa 


29 ) Etiam hoc loco infinitivus ab reliqua sententia nescio quomodo 
absolutus est. cf. § 34 a. 

etiam magis intenduntur. Confer praeterea hos locos: V 54, 4 
„esse . . VII 77, 11 adpropinquare , . .“ 

§ 21. Sed interdum hanc verbi gravitatem non ita ex animi 
et rerum condicione concludere possumus, quam ipsa lingua ex¬ 
pressam videmus. Velut saepius ea de causa duo verba idem fere 
significantia adhibita sunt: II 15, 5 „i n c r e p i t a r e atque in¬ 
cusare reliquos Belgas, qui ... V 22, 5 interdicit atque 
imperat Cassivellauno, ne .... V 27, 7 Monere, orare 
Titurium pro hospitio, ut . . . VIII 12, 6 Inflantur atque in¬ 
citantur hostium animi secundo proelio, ... 2, 32, 7 Deser¬ 
tos enim se ac proditos a vobis dicunt ... 3, 73, 5 ex¬ 
pulisse ac superasse pugnantes/ 1 Eadem de causa ante 
infinitivum collocata sunt haec verba: VIII 22, 2 ,,Scire atque 
intellegere ... 1, 64, 3 posse et audere/ 1 

§ 22. Quae bis nequantur, in lingua Latina fortius affirmari 
constat; in hac re vis figurae illius rhetoricae posita est, quae 
liTOrrfi vocatur. Qua de causa mirari vix poteris, quod haec 
figura saepius in sententiae initio invenitur: I 42, 2 ,,N on respuit 
condicionem Caesar iamque . . . VIII 13, 1 Non intermit¬ 
tunt interim cotidiana proelia in ... 1, 10, 4 non inter¬ 
missuros consules Pompeiumque dilectus. 2, 41, 3 Non 

d e e s t negotio Curio ...A 65, 3 Non excessisse enim 
Ponto Pharnacem . . /‘ hoc supremo loco etiam illa lex valere 
videtur, de qua § 45 c scripturi sumus, applicationis scii, verbi 
ad adverbium. 

§ 23. Polaschek 1. a. demonstrare conatus est supremam 
collocationis verborum legem esse arbitrium et' voluntatem eius, 
qui loquitur; atque id hac sententia P. scripsisse videtur: ipsas 
collocationis causas investigari vix posse. Huic iudicio sine dubio 
aliquid veri inest, etsi non tantum momentum habere haec res vide¬ 
tur quantum P. arbitratur. Interdum enim fit, ut sensu magis quam 
certa ratione nobis in verborum collocatione iudicandum sit. Sed 
sensum, quantum potest, in hac commentatione, certis finibus opor¬ 
tet circumscribamus. In primis hoc valet in interpretandis his 
locis, quos nunc allaturus sum. Ad narrandas res gestas scriptores 
plerumque alio consilio accedunt atque ad orationes vel nuntios 
referendos. Nam cum illas dicendo tamquam oculis subiciant, ex 

orationibus et nuntiis sententiae magis et iudicia referenda sunt. 
Itaque illic ipsae res praevalent, hic verba; ut exemplum afferam: 
1, 20, 2 tribuni militum de condicione colloquuntur: ,,obsideri 
se a Caesare opera munitionesque prope esse perfectas**; verbum 
sine dubio totius sententiae tamquam caput est, quo reliqua omnia 
pertinent. Simillime hi loci explicantur: 1, 8, 3 „V e 11 e Pom¬ 
peium se Caesari purgatum, ne ... 1, 22, 1 velle se, si sibi 
fiat potestas, Caesarem convenire. 1, 35, 3 divisum esse 
populum Romanum in partes duas. 1, 32, 3 Latum abX tri¬ 
bunis plebis contradicentibus inimicis . . . ut . . .“ (Hoc verbum 
ea de causa praeterea insignitum est, quod rem graviorem indicat; 
cf. § 16.) 2, 39, 3 ,,Videtisne . . . captivorum orationem cum 

perfugis convenire? abesse regem, exiguas esse copias missas 
. . . 3, 10, 3 Erat autem haec summa mandatorum: debere 
utrumque pertinaciae finem facere . . .“ 

Locorum, quos attulimus, insigne praeter illud, quod in ora¬ 
tionibus inveniuntur, etiam hoc est, quod rerum publicarum con¬ 
dicionem praecipue indicant, quo fit, ut praedicatum praecipuam 
habeat gravitatem. Simillimi sunt hi duo loci: 1, 34, 1 sqq. ,,Quo 
cum venisset, cognoscit missum in Hispaniam a Pompeio Vi¬ 
bullium Rufum, . . . . profectum item Domitium ad ... . 
praemissos etiam legatos Massilienses ... VI 38, 2 videt 
imminere hostes atque . . .“ 

§ 24. Hac paragrapho primum exempla propositurus sum, 
quibus notissima lex adhibita est, quam iam Peter-Weller, M. Tulli 
Ciceronis ad M. Brutum orator ed. . . . Lpz. 1838. p. 86, Zump- 
tio auctore attulerunt. In enuntiatis enim, quae explicationem 
aliquam afferunt rerum, quae antecesserunt, verbum persaepe pri¬ 
mum locum obtinet. In primis hoc invenitur in verbis, quae noti¬ 
onem habent causalem. Qua de re complura ex Ciceronis scriptis 
collegit Dettweiler p. 95 sqq. Apud Caesarem eadem collocatio 
admodum saepe occurrit; ipse plus triginta numeravi locos, ex 
quibus pauci ad rationem demonstrandam sufficiunt: I 14, 5 „Con- 
s u e s s e enim deos immortales, quo gravius homines ex commu¬ 
tatione rerum doleant ... his secundiores interdum res . . . con¬ 
cedere. V 26, 4 uti aliqui ex nostris ad conloquium prodiret: 
habere sese quae de re communi dicere vellent. VII 66, 3 venisse 
tempus victoriae demonstrat: fugere in provinciam Romanos 

Galliaque excedere. VIII 52, 4 Iudicabat enim . . . causam 
suam facile obtineri. 3, 47, 6 . . . singulari patientia . . . fere¬ 
bant. Recordabantur enim eadem se . . . perpessos . . . 
maximum bellum confecisse, meminerant . . . magnam se 
inopiam perpessos . . . victores discessisse. A 69, 2 facturum 
enim omnia Pharnacen, quae imperata essent.“ In verbo auxiliari 
et substantivo, quippe quae vix propriam notionem praebeant, sine 
dubio etiam reliquorum verborum analogia valuit. I 7, 2 ,,quam 
maximum potest militum numerum imperat, — erat omnino in 
Gallia ulteriore legio una, 1, 69, 1 Erat enim iter a proposito 
diversum, . . .“ 

Huiusmodi omnino fere locos Dettweiler animum advertit, 
quibus verbum causale enuntiati praecedentis causam affert; — 
unum in fine locum addidit, quo enuntiatum causale antecedit. 
Sed haec collocatio non satis perspici posse mihi videtur, nisi 
respicis non minus saepe verbum causale in initio sententiae poni, 
cum enuntiatum causale consecutivum antecedat; confer exempli 
gratia: VI 7, 5 „Augebatur auxiliorum cotidie spes. Loquitur 
consulto palam . . sese . . postero die prima luce castra moturum. 
I 47, 1 Velle se de his rebus, quae . . . agi coeptae neque per¬ 
fectae essent, agere cum eo: uti aut iterum conloquio diem con¬ 
stitueret aut . . . aliquem ad se mitteret. VIII 19, 4 Accedunt 
propius interim legiones . . . Qua re cognita . . . nostri acerrime 
proeliantur, ne . . . victoriae gloriam communicasse cum legioni¬ 
bus viderentur. A 13, 2 Deerant remi: porticus, gymnasia, 
publica aedificia detegebant . . . A 28, 1 Mittitur a Mithridate 
nuntius Caesari, qui rem gestam perferret. Cognoscit ex suis 
eadem haec accidisse rex. Ita paene sub idem tempus et rex ad 
opprimendum Mithridaten proficiscitur et Caesar ad recipiendum." 
Huc complures quoque pertinent loci, qui verbum praemissum ex¬ 
hibent, quamquam non certi enuntiati causam affert, sed argumen¬ 
tum potius, — ut exemplum proponam, — totius orationis est; ve- 
luti hoc loco V 29, 3 Titurius fugiendi consilium probavit his argu¬ 
mentis: ,,s u b e s s e Rhenum; magno esse Germanis dolori Ario¬ 
visti mortem . . . ardere Galliam tot contumeliis acceptis . . ." 
ipsius consilii cum iam antea satis notum sit, vix extrema oratione 
mentionem facit. 

Sed de causa harum collocationum quaeramus. Dettweiler 


4 


52 


p. 105 praeter ipsam causae significationem artiorem sententiarum 
juncturam valuisse putat auctore Seyffertio, qui, (Palaestra Cice¬ 
roniana, Lpz. 1875 * 2 , p. 31.), hac collocatione sententias inter se 
conecti arbitratur. Huic sententiae accedere non possum. Cur 
enim reliquis locis, quibus eventus post causam affertur, non in fine 
enuntiati positum est? nempe hae sententiae inter se eadem neces¬ 
situdine coniunctae sunt. Ab illis verbis, qui argumentando in 
^ initio collocantur, (cf. supremum quod attulimus exemplum) item 
abhorret haec explicatio. 

Dettweiler p. 101. in loco quodam explicando obiter scripsit 
in verbum causale maxime omnium animos et mentes intentos esse, 
cum eventus vel consecutio iam antecesserit. Si porro quaesi¬ 
visset, cur maxime intenti essent, repperisset ipsam reli¬ 
quarum rerum causam logicum aliquem accentum habere. Ad 
hanc rem probandam respiciamus quaeso, quid nostris tempo¬ 
ribus rerum scriptores maxime spectent; illud certe, ut rerum cau¬ 
sas et eventus enucleent. Idem omni curandum est, quicunque 
aliquid ratione et consilio disserere vult. Omnem enim cogni¬ 
tionem et scientiam ita quam maxime fundatam esse oportet, cum 
omnino haec suprema cogitandi lex sit, ut rerum causas perspi- 
ciamus. Num igitur mirum est, si haec cogitandi ratio etiam in 
verborum collocatione aliquid valet? Immo mirum esset, si nihil 
in hac re inveniremus, quod huc spectaret. Illa igitur verba, quae 
causam aliquam indicant, ex hac ingenii nostri natura insignem 
aliquam logicam 30 ) gravitatem habere mihi videntur; et hac de 
causa in initium sententiae procedunt, et cum antecedit eventus 
et cum succedit. Atque hac re in primis explanationem nostram 
firmari puto, quod omnes quos supra attulimus locos amplectitur. 

Item ad hos locos explicatio nostra adhiberi potest, qui non 
rei gestae, sed sententiae praecedentis causam verbo afferunt: 
1, 66, 3 ,,Postero die . . . proficiscitur. Hoc idem fit ex castris 
Caesaris: mittitur L. Decidius Saxa cum paucis, qui loci na¬ 
turam perspiciat. A, 70, 8 tunc sibi mitteret munera ac dona . . , 


30 ) Longe scii, abest, ut ad logicas rationes omnem linguam inter¬ 
pretemur. Sed res logicae aliqua ex parte in lingua expressae sunt, curr» 
ipsae per se psychologicum, ut ita dicam, fundamentum habeant penitus 
in anima situm; cf. de his rebus etiam Wundt, Volkerpsychologie I. 

2 2 , p. 243. 

Miserat enim ei Pharnaces coronam auream.“ Sed unam etiam 
rem, si satis firmatam esse hanc nostram explicationem volumus, 
demonstremus oportet; nam si notio causalis praecipuum locum in 
cogitatione obtinet, altera ex parte item eventum similiter si¬ 
gnificari necesse est; et huiusmodi loci satis multi exstant, de quibus 
paragrapho insequenti dicendum erit. 

§ 25. Hunc locum 19, 1 ,,Relinquebatur una per Sequa¬ 
nos via, qua . . ." Germanice vertere possumus ita: ,,Es blieb also 
iibrig“ . . , Similiter hunc locum: I 18, 2 ,,Quaerit ex solo ea, quae 
in conventu dixerat. Dicit liberius atque audacius." „Er spricht 
jetzt freier . . ." Idem fere hoc loco fieri potest: V 31, 3 ,pan¬ 
dem dat Cotta permotus manus: superat sententia Sabini. Pro¬ 
nuntiatur prima luce ituros." „Es siegt also die Ansicht . . . 
Daher wird bekanntgegeben . . ." Ex his locis dilucide iam co¬ 
gnoscitur verbum praepositum eventum indicare, qui ex rebus ante¬ 
cedentibus tamquam ex causa eveniat. Idem plus 60 locis inveni¬ 
tur; ex quibus complures exempli gratia propositurus sum: V 46, 2 
,,nuntium ... ad M. Crassum mittit, . . . iubet media nocte le¬ 
gionem proficisci celeriterque ad se venire. Exit cum nuntio 
Crassus. VI 7, 5 Augebatur auxiliorum cotidie spes. Loquitur 
consulto palam, quoniam Germani adpropinquare dicantur, sese 
suas exercitusque fortunas in dubium non devocaturum ... VI 
35, 4 Trans Rhenum ad Germanos pervenit fama diripi Eburones 
atque ultro omnes ad praedam evocari. Cogunt equitum duo 
milia Sugambri . . . Transeunt Rhenum . . . VII 89, 3 (post 
orationem scii. Vercingetorigis) Mittuntur de his rebus ad Cae¬ 
sarem legati. VII 21, 1 (antea de oratione Vercingetorigis relatum 
est) Conclamat omnis multitudo et suo more armis concre¬ 
pat," Cf. VII 66, 7 Conclamant, VII 38, 6 Conclamant, 1, 7, 7 Con¬ 
clamant. VII, 87, 5 ,,Labienus . . . Caesarem per nuntios facit 
certiorem, quid faciendum existimet. Accelerat Caesar, ut 
proelio intersit. VIII 23, 1 Nocte insequenti legati responsa ad 
suos referunt, obsides conficiunt. Concurrunt reliquarum ci¬ 
vitatum legati, quae Bellovacorum speculabantur eventum. 1, 5, 4 
sq. . . . et de imperio Caesaris et de amplissimis viris, tribunis 
plebis, gravissime .. . decernitur. Profugiunt statim ex urbe tri¬ 
buni plebis . . . 1,18, 1 sq. Interim Caesari nuntiatur Sulmonenses 
. . . cupere ea facere, quae vellet, sed a Q. Lucretio . . . prohiberi 

. . . Mittit eo M. Antonium cum legionis XIII. cohortibus V. 
A 53, 4 L. Laterensis . . . adcurrit laetus in castra militibusque 
vernaculis . . . gratulatur; tollitur a multitudine in tribunal, 
praetor appellatur. VII 88, 6 . . . desperata salute copias a mu¬ 
nitionibus reducunt. Fit 31 ) protinus hac re audita ex castris Gal¬ 
lorum fuga." — Fortasse miretur aliquis, quod hic post consecu¬ 
tionem causa denuo fere additur ablativo absoluto. Sed cum dili¬ 
gentius tibi proposueris, quomodo in animo enuntiatum ortum sit, 
reperies hanc causam additam nihil aliud esse, ac si post verbum 
concessivum secundo enuntiati loco ,,quidem" particula invenitur; 
nobis, qui legimus, signum est rationis concessivae, quae per se 
etiam sine particula valet. Nonnulli huic paragrapho adnumerandi 
sunt loci, qui eventum eadem verbi collocatione insignitum prae¬ 
bent, quamquam causae implicite magis quam explicite enumeratae 
sunt; velut: VI 34, 8 Caesar cum exposuerit, quam difficilis uni¬ 
versi exercitus in Eburonum fines expeditio fuisset, rationem, qua 
contra hanc gentem usus sit, explicat ita: ,,D i m i 11 i t ad finitimas 
civitates nuntios Caesar: omnes evocat spe praedae ad diripiendos 
Eburones . . ." confer etiam 1, 67, 1 ,,uterque idem suis renuntiat 
. . . Disputatur in consilio a Petreio atque Afranio et tempus 
profectionis quaeritur." 

Causa huius collocationis, quae superiore paragrapho admodum 
enucleata est, hic breviter tantum nominanda est: in eo scii, collocatio 
posita est, quod cogitando et considerando res gestas propter ingenii 
nostri naturam, ut causas, ita etiam eventum praecipue advertimus; 
qua de causa hae res maius quam reliquae enuntiati partes momen¬ 
tum habent. Haec praecipua et gravissima huius collocationis 
causa est. Sed tamen etiam eius, quam paragrapho insequenti con¬ 
siderabimus, collocationis causam huc pertinere omnino negari non 
potest, ordinem dico, quo cogitationes in animo inter se excipiant. 

Nam hae duae collocationes inter se artissime cohaerent. 

/ 

§ 26. In superiore paragrapho de eo eventu disputavimus, 
qui ex certis causis oritur, non de eo, qui temporis tantum ordine 
evenit. Sed cum illud „propter hoc", ut his usitatissimis formulis 
utar, semper etiam sit ,,post hoc", vix dubitandum est, quin utrum¬ 
que idem interdum effecerit. Hoc facilius et certius fortasse intel- 


31 ) De monosyllabo cf. § 59. 

legemus, si exemplis quibusdam demonstratum erit certum finem 
inter has collocationes constitui non posse; velut: VI 37, 4, ubi 
expositum est, quomodo Germani in castra Romanorum subito 
impetum fecissent: ,,Inopinantes nostri re nova perturbantur, ac 
vix primum impetum cohors in statione sustinet. Circumfun¬ 
duntur hostes ex reliquis partibus, si quem aditum reperire pos¬ 
sint/' Incertum est, utrum hostes circumfundantur, quod cohors 
in statione sustinet, an s t a t i m, cum primum cum cohorte manus 
conseruissent alii, alii reliquos aditus petant. Similis hic locus est 
VII 4, 4 sq. (Vercingetorix scii.) „magnisque coactis copiis adver¬ 
sarios suos, a quibus paulo ante erat eieStus, expellit ex civitate. 
Rex ab suis appellatur. Dimittit quoque versus legationes"; 
Has legationes Vercingetorix sine dubio dimisit, ubi primum rex 
factus est; dubitare autem licet, num regni demum potestate hoc 
facere potuerit. Itaque cum tam fluxus inter has res finis sit, al¬ 
teram item in verborum collocatione aliquid valere arbitror ita, ut 
res quae temporis ordine excipiant ea, quae antea scripta sunt, 
etiam verborum ordine illis interdum applicentur. Concedendum 
quidem est admodum incertam hanc collocationis legem esse; hac 
potissimum de causa ex superiore tamquam derivanda mihi vide¬ 
batur, ut certius cognosceretur. Hoc autem locis ipsis consideran¬ 
dum est, ut illa tantum verba huc referamus, quae proxime res 
praecedentes excipiant; velut: II 2, 2 ,,Ipse, cum primum pabuli 
copia esse inciperet, ad exercitum venit. Dat negotium Senonibus 
reliquisque Gallis, qui . . ., uti ea, quae apud eos gerantur, cognos¬ 
cant ... IV 34, 4 Secutae sunt continuos complures dies tem¬ 
pestates, quae ... V 58, 5 submittit cohortes equitibus sub¬ 
sidio. 1, 76, 3 subsequuntur tribuni militum centurionesque. 
A 75, 3 Insequitur has acies hostium et clamore sublato con¬ 
fligitur. A 45, 4 Parabant se Vatiniani . . . parati deinceps Octa¬ 
viani ex portu procedebant. Instruitur utrimque acies, . . ." 
Hac paragrapho ineunte demonstravimus, quam arte haec verbi 
collocatio cum ea, quam proxima paragrapho tractavimus, cohae¬ 
reat. Causam igitur illius collocationis etiam in hac collocatione 
interdum valere per se probabile est; sed tamen maiore ex parte 
haec collocatio in aliis rebus nititur, in ordine scii, cogitationum, 
quae ut res vividae animum scriptoris percurrunt eo ordine, quo 
res ipsae gestae sunt; respicias quaeso illos, quos supra attuli locos, 

uno excepto praesens historicum quod vocatur exhibere, Huius- 
modi explicationes etiam in vetustioribus commentationibus inveni¬ 
untur. Quintilianus IX 4, 25 hanc rationem reiicit, quod non om¬ 
nino et constanter adhibita sit. Rectius iudicavit de hac re Mad- 
vig, Lat. Sprachlehre fur Schulen, Braunschweig 1844, p. 395, § 445: 
(Im geschichtlichen Stil ist die Zeitfolge der einzelnen Teile des 
Hauptsatzes und seiner Umstande besonders zu beachten.) et 
nostris fere diebus eandem rem intendit P. Cauer, Die Kunst des 
Ubersetzens, Berl. 4 1909, p. 99. Sed hi viri docti de singulis sen¬ 
tentiae partibus, non de vocabulis locuti sunt. Nihilominus autem 
inde ad nostram explicationem gressus parvus ideoque non lubri¬ 
cus est. In his duabus collocationis legibus, quas modo tractavi¬ 
mus, etiam illa collocatio magna ex parte posita est, quam supra 
§ 17. in descriptionibus repperimus. Superioribus paragraphis 
tractavimus collocationes, quae insigniorem aliquam vim aut logi¬ 
cum momentum significabant. Hac autem paragrapho ad aliud 
genus iam traducti sumus, quod non in rerum gravitate positum, 
sed ad simplicem cogitationum ordinem adaptatum est. 

§ 27. Ipsam rationem collocationis, ad quam modo trans¬ 
gressi sumus, iam enucleavit Henricus Weil. Dilucidius fortasse ex¬ 
pressa est his locis; verba enim, quae per ipsam notionem senten¬ 
tiarum conexui inserviunt, saepius in initio enuntiati inveniuntur 32 ): 
V 6, 2 „Ac cedebat huc, quod . . . V 16, 4 Accedebat huc, 
ut . . . V 41, 4 Addunt etiam de Sabini morte; VII 1, 2 Ad¬ 
dunt ipsi et adfingunt rumoribus Galli, ...3, 32, 5 Accedebant 
ad haec gravissimae usurae, . . . 3, 79, 3 Accessit etiam ex 
improviso aliud incommodum, quod . . .“ Mirum esset, si haec 
iuncturae lex in iis tantum verbis valeret, quae per se iam addendi 
notionem habeant. Sed quo signo reliquos locos internoscamus, 
quibus eadem de causa verbum ita positum est? Hoc loco ,,eodem” 
pronomine id significatur fortasse: VIII 37, 3 ,,opera undique impe¬ 
rat administrari. Venit eodem cum suis copiis postero die 
C. Fabius partemque oppidi sumit ad obsidendum.” 


32 ) De eadem collocatione, quatenus apud Tacitum inveniatur, cf. 
Andresen, de vocab. ap. Tac. collocatione. Progr. Berl. G. z. grauen 
Kloster 1874, p. 7. 

§ 28. Certius locos infra scriptos explicabimus: II 33, 3 sq. 
„Celeriter . . . ignibus significatione facta ex proximis castellis 
eo concursum est, pugnatumque ab hostibus ita acriter est, ... 
III 21, 1 . . . proelium renovarunt. Pugnatum est diu atque 
acriter.. . . IV 26, 1 . . . hostibus adpropinquaverunt. Pugna¬ 
tum est ab utrisque acriter. VIII 19, 3 constanter proeliantur. 
Pugnatur aliquamdiu pari contentione; VIII 28, 3 proelium com¬ 
mittit. Confligit . . . VIII 36, 5 omnibusque aut interfectis 
aut captis magna praeda potiuntur. Capitur ipse eo proelio 
Drappes. 1 , 57, 3 . . . confligunt. Pugnatum est ... A 33, 1 
reges constituit, quos Ptolomaeus testamento scripserat atque ob¬ 
testatus erat populum Romanum, ne mutarentur.“ Quae res 
his locis maxime insignis sit, ex primo loco iam optime perspicitur; 
pugnandi enim verbum cum concurrendi artissime cohaeret ita, ut 
res, quae concurrendo incipiat, pugnandi voce designetur. Simil¬ 
lima verborum necessitudo etiam in reliquis exemplis invenitur, 
modo laxior modo angustior est, tam angusta interdum, ut alterum 
verbum priore, si rem et consilium hominum non meras litteras 
respicis, fere contineatur. Ipsa causa collocationis admodum per¬ 
spicua est. Nam alteram ,,universam cogitationem" priorem ita 
excipere, ut res, quae utrique communes sint, transitionem efficiant, 
per se fere consentaneum est. 

Schmalz, Synt. p. 645 hanc collocationem: ,balineum . . . . 
publice praebent, praebent et hospitium' (Plin. ep. 8, 8, 6) in lati¬ 
nitate argentea, quae vocatur, saepius inveniri scripsit; singularis 
eius quam modo tractavimus collocationis forma esse videtur. 
Idem de ea quam Kiihnast p. 313 sq. attulit collocatione valere 

puto. ,,. . . agitur. Agimus . . Liv. 30, 30, 9. 

§ 29. Collocationes, ad quas deinceps transimus, hoc habent 
insigne, quod non ipsum verbum inusitate collocatur, sed alia 
vocabula, quibus verbum suum locum concedit. Hi quos primum 
allaturus sum loci maiorem praebent numerum quam gravitatem; 
pauca igitur exempla sufficiunt: I 42, 4 ,,v e r e r i se, ne ... . 
143, 6 Docebat etiam, quam . . . V 41, 5 Errare eos di¬ 
cunt ... 1, 9, 2 do luis se se, quod ... 1, 87, 1 Addit 

etiam, ut . . . 1, 85, 4 Accidisse igitur his." 33 ) Horum loco- 


33 ) de duabus vocibus encliticis postpositis vide § 9 f. 

rum insigne est, quod encliticae voces verbo postpositae sunt, 
causa: lex illa communis linguarum Indogermanicarum, ut 
encliticae voces secundum enuntiati locum obtineant; — cf. § 9. —. 
Sed respiciendum est praeterea ipsa verba, quae attulimus, uno, 
1, 87, 1, excepto, secundum leges, quas supra explicavimus, maioris 
momenti esse. 

§ 30. Cum illa ratione, qua graviora sententiae vocabula 
praemittuntur, altera ratio in lingua Latina certat, qua haec voca¬ 
bula in finem enuntiati recedunt. Quo fit, ut in sententiis breviori¬ 
bus interdum diiudicare vix possis, utrum verbum praemissum an 
reliqua remissa sint. His locis sine dubio posteriora graviora sunt: 
V 46, 4 „Scribit Labieno, si rei publicae commodo facere possit, 

. . . veniat. VI 4, 2 adeunt per Haeduos, IV 7, 3 „venisse se 
invitos, eiectos domo; .VII 15, 1 sqq. ,,uno die amplius XX urbes 
Biturigum incenduntur . . . Deliberatur de Avarico in communi 
concilio, . . . VII 20, 8 Haec ut intellegatis . . . sincere pronun¬ 
tiari, audite Romanos milites. Producit servos, . . ." 

§ 31. Reliquum est, ut verbi substantivi vel auxiliaris non¬ 
nullas in initio enuntiati collocationes pertractemus, quae in reli¬ 
quis verbis vix inveniuntur; 34 ) tres partes in hac re distinguere 
possumus, sed fines, quibus secernuntur, admodum fluxi sunt: 

a) A. Hirtius VIII Pr. 7. hac transitione utitur: „E r a t autem 
in Caesare cum facultas atque elegantia summa scribendi, tum 
verissima scientia suorum consiliorum explicandorum." Caesar 
3, 10, 3, ubi de nuntio ad Pompeium misso uberrime refert, hoc 
modo incipit: „E r a t autem haec summa mandatorum": V 44, 1 
Caesar, cum refert, quomodo Galli in hiberna Ciceronis irrumpere 
conati sint, duorum centurionum praeclare factum inserit hoc modo: 
,,Erant in ea legione fortissimi viri, centuriones, qui . . ." V 
6, 1 tamquam episodium de Dumnorigis morte narratio interiecta 
est, quae his verbis incipit: ,,Erat una cum ceteris Dumnorix 


34 ) Polaschek p. 14. scripsit verbum auxiliare in initio sententiae 
poni ad res novas introducendas; quod ad complures quidem locos con¬ 
venit, ad alios minus aptum est, velut secundum et quartum ex iis quos 
infra attulimus locos; qui tamen totius generis insigne dilucide expressum 
habent; paulum tantum mutemus illam Polaschekii interpretationem; 
non novitas subiecti, quod introducitur, res principalis est, sed novum 
et singulare rerum caput his locis incipit; sed de his infra iam videbimus. 

t 

Haeduus, . . VI 38, 1 sqq. castra P. Sextii Baculi centurionis 
fortitudine servantur, quem his verbis Caesar introduxit: „Erat 
aeger in praesidio relictus P. Sextius Baculus, qui . . His locis 
dilucide huius collocationis genus expressum est. In primis nar¬ 
ratio interrupta est his locis, et animi alio vertuntur in rem, quae 
magni momenti est in iis, quae postea narrantur. Singularia rerum 
capita hac collocatione distinguuntur, neque mero casu factum est, 
quod omnes fere loci, quos huic primae parti inseremus, verbum 
auxiliare in initio etiam capitis (Kapitel!) exhibent. Haec collo¬ 
cationis signa, etiamsi non semper tam dilucide expressa sunt, 
quam supra vidimus, tamen facile etiam in reliquis locis inveni¬ 
antur, quorum infra exempla allaturus sum. Illud certe facilem 
excusationem habet, quod saepius hoc caput initii intercisione 
insigne finem non tam certum habet, sed in rerum gestarum narra¬ 
tionem transit: 35 ) 2, 28, 1 „E r a t in exercitu Vari Sex. Quintilius 
Varus, quem . . . VIII 48, 1 Erat attributus Antonio praefectus 
equitum C. Volusenus Quadratus, qui ...A 11, 1 Erat una 
navis Rhodia in dextro Caesaris cornu longe ab reliquis collo¬ 
cata ... VI 26, 1 Est bos cervi figura ... VI 27, 1 Sunt 
item, quae appellantur alces." 

b) Eadem quae superioribus locis insignis erat intercisio in 
emblematibus minoribus manifesta est, quae per parenthesin fere 
rebus narrandis inserta sunt et eandem verbi auxiliaris collocati¬ 
onem exhibent. Facillime haec res in mera parenthesi perspicitur: 
A 2, 4 ,,Omnibus viis atque angiportis triplicem vallum obduxerant, 
— erat autem quadrato exstructus saxo neque minus XL pedes 
altitudinis habebat, — quaeque partes . . .“ Similes sunt hi loci: 
2, 34, 1 „E r a t vallis inter duas acies, ut supra demonstratum est, 
non ita magna, at difficili et arduo ascensu. Hanc uterque si 
adversariorum copiae transire conarentur exspectabat, ... 3, 67, 5 
. . Pompeianos ex vallo deturbavit. Erat obiectus portae eri¬ 
cius. Hic paulisper est pugnatum, cum . . .“ 


35 ) Similem enuntiati inversionem in nostra Germanorum lingua 
repperit W. Reichel, Sprachpsychologische Studien, Halle 1897, p. 52 r 
unum tantum ex R. exemplis affero: (p. 54) ,,Es hat der Herr Abgeord- 
nete Boenisch nun weiter ais besondere Vorwiirfe, die er gegen die 
Haltung des Blattes anzufiihren habe, die Ironie und den Spott be- 
zeichnet ... Es hat nun . . . weiter die Art und Weise bekampft . 

c) Sed his parenthesibus, ut ita dicam, persaepe Caesar de 
rerum condicione considerationes affert, velut — ut ex planioribus 
locis ordiamur, — 3, 47, 1 merae bellicae artis ratiunculam in 
icrum contextum inseruit his verbis: ,,Erat nova et inusitata belli 
ratio cum tot castellorum numero tantoque spatio et tantis muniti¬ 
onibus et toto obsidionis genere, tum . . ." Suis verbis ipse con¬ 
siderationem significavit his locis: 1, 73, 2: ,,Erat unum iter, 
Ilerdam si reverti vellent, alterum si Tarraconem peterent. Haec 
consiliantibus iis . . . VI 5, 3 sq. His rebus constitutis, quod pro 
explorato habebat Ambiorigem proelio non esse contenturum, reli¬ 
qua eius consilia circumspiciebat. Erant Menapii propinqui 
Eburonum finibus, perpetuis paludibus silvisque muniti, qui . . . 
legatos numquam miserant. Cum his esse hospitium Ambiorigi 
sciebat"; Praeterea huc pertinent huiusmodi loci: I 6, 1 „E r a n t 
omnino itinera duo, quibus itineribus domo exire possent: unum 
. . . 3, 110, 1 Erant cum Achilla eae copiae, ut neque genere 
hominum neque usu rei militaris contemnendae viderentur . . . 
VII 73, 1 Erat eodem tempore et materiari et frumentari et 
tantas munitiones fieri necesse deminutis nostris copiis.. .1, 11, 1 
Erat iniqua condicio postulare, ut Caesar Arimino excederet atque 
in provinciam reverteretur, ipsum et provincias et legiones alienas 
tenere; VI 34, 1 Erat, ut supra demonstravimus, manus certa 
nulla, , . . VII 35, 1 Erat in magnis Caesari difficultatibus res, 
ne maiorem aestatis partem flumine impediretur, quod . . ." 

Repetamus breviter, quod hae tres collocationis species 
commune habeant insigne: verbum auxiliare vel substantivum in 
initio enuntiati positum intercisionem significat narrandarum rerum. 
Sed nunc etiam causam huius collocationis quaeramus. In Indo¬ 
rum vetustissima lingua Delbriick, V. S. p. 59, simile enuntiati 
initium invenit, quod nobis ex fabularum initio satis notum est, 
,,Es war einmal . . ." De lingua Latina cf. Apul. met. IV 28 
v ,Erant in quadam civitate rex et regina". Hac similitudine collo¬ 
cationes supra descriptae explicantur. Iam pridem enim illam 
collocationem interpretatus est Henricus Weil p. 23 sqq. In omni 
enim sermone facile observatur ad res notas adiungi ignotas, ut 
facilius is, qui audiat, rerum et cogitationum rationes, perspiciat; 
eandem explicandi rationem H. Weil ad hanc collocationem adhi¬ 
buit p. 27.: ,,I1 arrive qu’on ne trouve rien pour preparer 1’auditeur 

a ce qu’on veut lui communiquer et que, ne voulant pas entrer en 
matiere sans preparation, on commence par ce qu’il y a de plus 
general de plus indispensable, mais aussi de plus insignifiant, c’est- 
a-dire par 1’idee de 1’existence pure et simple ,11 y avait un roi‘ 
3 'Eoti 7T0?Ag 3 EffUQ) r “ Eandem rem altius perquisivit Ph. Wegener, 
Untersuchungen uber die Grundfragen des Sprachlebens, Halle 
1885, p. 19 sqq. Ad illos autem locos, quos supra attulimus, 
maxime haec ratio convenit, quod novum caput his locis incipit. 
Accedit, quod etiam tempus verbi optime ad hanc per ,,expositi¬ 
onem 14 , — ut hac nostrae aetatis voce utar, — explicationem convenit. 
Omnes enim qui huc pertinent loci nihil fere nisi imperfectum 
tempus exhibent. Sed respiciendum est res ipsas, quae afferuntur 
his sententiis, praeter rerum narrandarum summam commemorari, 
et ad ipsam narrationem praeparandam — ad ,,expositionem" nos 
fere dicimus — adhiberi, et huiusmodi res imperfecto afferri solent. 
Cum igitur totum enuntiatum institutioni illius, qui audit vel legit, 
inserviat, minime mirum est, quod illa verbi collocatio item atque 
tempus ad hanc rem adaptata est. Hac interpretatione probata 
facile etiam hoc intellegitur, quod in reliquis verbis haec collocatio 
vix invenitur; verbum scii, substantivum vel auxiliare, cum multo 
universiorem habeat notionem, multo aptius est ad illam ,expo¬ 
sitionem". Per analogiam huius collocationis fortasse explicandi 
sunt singulares hi loci: A 28, 3 „Cons ederat cum copiis rex 
loco . . . munito quod erat . . .A 72, 2 Circumpositi sunt 
huic oppido magni multique intercisi vallibus colles, quorum edi¬ 
tissimus unus . . ." 

§ 32. Maior pars locorum, qui paragrapho antecedenti ad- 
numerandi sunt, substantivum exhibet verbum; et facile in com¬ 
pluribus de verborum collocatione commentationibus invenias ver¬ 
bum substantivum, si hanc vim habeat, in initio sententiae poni 
solere; hoc iam in Petri et Welleri disputatione inveni p. 86. et 
facile usque ad nostra tempora hanc regulam traditam invenias. 
Schmalz de hac re affirmavit verbum substantivum in initio sen¬ 
tentiae poni, quo meri verbi munere fungi possit; Synt. p. 646, 
Sed licet optime et sagacissime Schmalz de verborum collocatione 
iudicaverit et optimas observationes libro inseruerit, hanc sen¬ 
tentiam valde coercendam esse puto. Verbum enim auxiliare sive 
copula est sive non est, tamen merum verbum est et eisdem legibus, 

quibus reliqua verba, collocatur, id quod supra satis vidimus. Ita 
etiam in proxima paragrapho verba una lege collocata sunt; neque 
quidquam ad ipsam legem notio diversa valet. Praeterea inter 
utriusque notionis numerum non tantum interest, ut alterum ex 
altero genere per analogiam deducere possimus, copula enim 19 
locis, verbum substantivum 31 locis invenitur. Sed in primis 
respiciendum puto Caesari, cum belli locos et conditiones descri¬ 
beret, verbum substantivum omnino saepius adhibendum fuisse. 
Nihilominus salvis ipsis legibus verborum collocationis facile con¬ 
ceditur copulae vim plerumque minorem esse quam verbi substan¬ 
tivi; unde facilius fortasse hoc verbum substantivum ad intentiores 
enuntiati locos accedit; atque enuntiati initium praecipui soni 
sedem esse satis probatum mihi videtur. Hoc modo illam regulam, 
quam supra attulimus, coercendam esse puto. In eandem sen¬ 
tentiam locutus est Marouzeau p. 100; cf. etiam E. Kieckers p. 58. 

§ 33. Etiam tempora verborum non quidem ipsas causas 
collocationis esse, sed tamen aliquid valere in hac re verisimilli- 
mum mihi videtur. Verba enim, quae praesens historicum exhibent, 
multo vivaciorem in animo scriptoris cogitationem habuisse, quam 
ea, quae solitum narrandi tempus, perfectum scii., praebent, per 
se fere consentaneum est. Qua de causa vix mirandum est, si 
eadem verba isdem quidem legibus, sed saepius in initio collo¬ 
cantur. Ex his, quos supra explicavimus locis, 177 exhibent prae¬ 
sens tempus; atque ex his 160 praebent praesens historicum; per¬ 
fectum 25 tantum locis invenitur. Sed reticendum non est Cae¬ 
sarem omnino saepissime praesenti tempore in rebus narrandis 
uti ita, ut in posterioribus III belli Gallici libris perfectum numero 
vincatur; cf. Meusel, Ztsch. f. d. Gw. 48. 1894. p. 340. Idem in 
belli civilis commentariis inveni. 

§ 34. De verbis intentioribus in medio enuntiato 
collocatis, 

Delbriickii sententiam, qua verbum insigni sono ornatum in 
initio sententiae positum est, supra identidem probavimus. Sed 
tamen deinceps exceptionem aliquam addamus oportet. Illa lex 
non ita interpretanda est* ut nusquam nisi in sententiae initio haec 
verba ponantur. Nam satis multi loci inveniuntur, qui verbum 
graviore sono insignitum in medium enuntiatum praemissum exhi- 

bent. Atque hos locos hac paragrapho tractandos mihi proposui. 
Sed tanta huius paragraphi materia est, ut complures species nobis 
distinguendae sint, prout aut in coli initio verbum positum est aul 
ea vocabulorum genera, coniunctiones et particulae, verbum ante¬ 
cedunt, quae per se aliter atque in sententiae initio collocari non 
possunt. Qua distinctione plerumque intellegitur, cur verbum gra¬ 
vius non primum enuntiati locum obtinuerit; atque haec summa 
huius distinctionis causa erat. Accedunt praeterea etiam aliae 
species aliis de causis notabiles, sed de his rebus infra. 

a) Primum itaque coli initium advertamus, quod ibi item 
atque in enuntiati initio gravior esse linguae sonus solet, (cf. Klotz 
p. 233, qui in initio colorum saepius apud Caesarem ,,sese“ pro¬ 
nomen repperit). Sed cum difficile sit, singula cola discernere 
apud scriptorem, qui non fere ad rhetorum praecepta verborum 
suorum ambitus circumscripserit, nonnullae nobis enuntiati partes 
in primis respiciendae sunt, quae variis accessionibus auctae colo¬ 
rum formam praebeant. Huc in primis pertinent participia variis 
additamentis aucta, quae tamquam secundaria enuntiata reliquam 
sententiam facile antecedunt; verbum igitur, quod haec sequitur, 
in coli initio positum est: cf. VI 37, 9. ,,Tali timore omnibus per¬ 
territis confirmatur opinio barbaris, ut ex captivo audierant, 
nullum esse intus praesidium, 3, 59, 3 sed freti amicitia Caesaris 
et stultitia ac barbara arrogantia elati despiciebant suos 
stipendiumque equitum fraudabant . . . VII 88, 2 Utrimque cla¬ 
more sublato excipit rursus ex vallo atque omnibus munitioni¬ 
bus clamor.“ De omnibus his locis conf. etiam § 45 e. Eandem 
collocationis speciem complures loci praebent, qui forma tantum, 
non ratione paulum differunt ab iis, quos modo enumeravimus. 
Jahn in egregiis illis universis de verborum collocatione praeceptis 
N. J. 1845 p. 53 iam adnotavit infinitivi constructiones interdum 
per se absolutam sententiae partem esse. Itaque etiam hos locos 
huc referamus necesse est, qui verbum propter gravitatem quidem 
in mediam sententiam praemissum exhibent, sed in huiusmodi coli 
initio positum praebent; velut: IV 4, 4 ,,Illi omnia experti, cum 
. . . reverti se in suas sedes regionesque simulaverunt et . . . 
IV 15, 5 Caesar . . . discedendi potestatem fecit. Illi supplicia 
. . . veriti . . ., remanere se apud eum velle dixerunt. VI 35, 4 
Trans Rhenum ad Germanos pervenit fama diripi Eburones 

atque ultro omnes ad praedam evocari. VIII 23, 5 centurio vel 
insueta re permotus vel celeriter a familiaribus prohibitus Commii, 
c o n f i c er e *) hominem non potuit; graviter tamen . . . percussit» 
l, 50, 1 Conatus est Caesar reficere pontes; sed ... 3, 101, 7. 
nam ante id tempus fingi a legatis amicisque Caesaris arbitraban¬ 
tur." Hoc loco item in coli initio verbum positum est: 1, 62, 1 
,,huc iam deduxerat rem, ut equites, etsi difficulter atque aegre 
fiebat, possent tamen atque auderent flumen transire." 

b) Deinceps ad secundam huius collocationis speciem acce¬ 
damus; ipsam rationem illis de toto genere adnotationibus; verbum 
scii, propter insignitam gravitatem praemissum est, sed cum par¬ 
ticula interrogativa, pronomine relativo, coniunctione primus enun¬ 
tiati locus occupatus esset, usque in primum initium praemitti non 
poterat et secundum enuntiati locum obtinuit. Ad quadraginta 
huiusmodi locos exscripsi, sed omnes afferre longum est; cf. haec 
exempla: 1 , 72, 2 ,,Cur vulnerari pateretur optime meritos de 
se milites? V 40, 2 quae deesse operi videbantur, perficiuntur» 
VI 11 , 1 non alienum esse videtur de Galliae Germaniaeque mori¬ 
bus et, quo differant hae nationes inter sese, proponere. VIII 
53, 2 Quibus non frangebantur animi inimicorum Caesaris, 
sed admonebantur, quo . . . VII 45, 8. in primis monet, ut con¬ 
tineant milites, ne . . . progrediantur; A 37, 2 veritus, ne 
cognoscerentur insidiae, suos in castra revocavit. 3, 72, 1 
ut non de ratione belli cogitarent sed vicisse iam sibi videren¬ 
tur. A 67, 2 neque enim se debuisse iudicem esse controversiarum 
populi Romani, sed parere praesentibus imperiis. 1 , 72, 4 quo¬ 
niam talis occasio victoriae dimitteretur, etiam cum vellet 
Caesar, sese non esse pugnaturos." cf. I 48, 3 ,,si velle t", IV 
25, 3 ,,nisi vultis . . ." 

c) Ad aliam huius collocationis formam transeamus. Saepius 
praeter articulum illum, quo enuntiata inter se iunguntur, adver¬ 
bium etiam seu adverbiale antecedit verbum propter gravitatem 
praemissum. Hae voces in ipsa quidem verbi collocatione h i s 
locis nihil valent, quippe quae sola verbi gravitate explicetur. 
Sed tamen non neglegenda mihi videbantur. Cum enim adverbium 


*) celeriter Cominium conficere, a familiaribus prohibitus non 
potuit; fi. 



65 


usitatum suum ante verbum locum obtineat, etiamsi ipsum verbum 
praemissum sit, optime perspicitur, quam arta et efficax logica 
illa inter adverbium et verbum iunctura sit, in qua saepius nobis 
niti licebit cf. § 45. Sed exempla quaedam respiciamus: VII 54, 2 
„Etsi . . . horum discessu maturari defectionem civitatis ex¬ 
istimabat, . . VIII 12, 2 equites . . mittunt, qui primum elice¬ 
rent nostros, deinde circumventos adgrederentur. VIII 15, 5 
[. . . namque in acie sedere Gallos consuesse superioribus 
commentariis declaratum est . . .] 3, 44, 4 ne quo loco erum¬ 
perent Pompeiani ac nostros post tergum adorirentur, A 33, 2 
ne qua rursus nova dissensio, priusquam diurnitate confirma¬ 
rentur regibus imperia, . . nasceretur.“ Huiusmodi ipse 20 locos 
numeravi; perpauci loci — 4 — inveniuntur, qui adverbium tantum 
vel adverbiale sine coniunctione vel simili articulo ante verbum 
praemissum exhibent collocatum; velut: II 30, 3 ,,Ubi . . . viderunt, 
primum inridere ex muro atque increpitare vocibus, . . .“ 
Hoc insequenti loco participium vim habet adverbialem: 3, 79, 4 
. . fama percrebruerat: pulsum fugere Caesarem paene omni¬ 
bus copiis amissis.“ Cf. ad hoc exemplum etiam Jahn p. 49, qui 
optime adnotavit singula vocabulorum munera interdum mutari, 
et cum muneribus item collocationem; cf. de participio etiam § 45 e. 

d) Alia solemnis huius collocationis exstat forma insignita 
eo, quod duo verba his locis inveniuntur inter se coniuncta vel 
respondentia; qua re singula verba magis elucescunt; atque haec 
ipsa causa est, cur alterum verbum etiam collocatione insignitum 
et praemissum sit. Ipsa ratio nimirum ab reliquis huius para- 
graphi exemplis ne minime quidem differt. Forma eo notabilior 
est, cum simillima vocum intentiorum collocatio iam § 5 g reperta 
sit; ubi ad priorem intentiorem vocem verbum auxiliare inclinatum 
est. 36 ) Sed exempla, — omnium locorum summa est 20, — respi¬ 
ciamus: II 12, 5 „magnitudine operum, quae neque viderant 
ante Galli neque audierant, . . . permoti . . . IV 2, 6 , . . impor¬ 
tari non patiuntur quod ea re ad laborem ferendum remolle¬ 
scere homines atque effeminari arbitrantur. V 4, 2 His adductis 
. . . consolatus Indutiomarum hortatusque est, uti . . . VIII 

36 ) Etiam his quos infra allaturus sum locis ad verbum praemissum 
leviores fere voces applicari mihi videntur, sed singula proponere 
longum est. 


o 

34, 3 qui partim re frumentaria sublevare eos cupiebant, par- 
tim prohibere . . . non poterant, 2, 35, 1 et monere aliquid 
velle ac dicere videretur. 1, 85, 11 Quae tamen omnia et se tu¬ 
lisse patienter et esse laturum . . ." 

e) Insignitas huius generis species attulimus; restat, ut reli¬ 
quos locos breviter consideremus, qui singulare quidem nihil, sed 
totius generis insigne praebent: verbum propter gravitatem in pri¬ 
orem — non primum locum praemissum; confer : I 18, 9 „Si quid 
accidat Romanis, summam in spem . . . venire; imperio populi 
Romani . . . desperare. I 44, 5 non minus libenter sese recu¬ 
saturum populi Romani amicitiam quam adpetierit. II 4, 5 
hos posse conficere armata milia centum, pollicitos esse ex eo 
numero electa milia LX . . . 1, 25, 2 Repperit consules Dyrrachium 
profectos cum magna parte exercitus, Pompeium remanere 
Brundisii cum cohortibus XX; A 24, 3 At regius animus disciplinis 
fallacissimis eruditus, . . . flens orare contra Caesarem coepit, 
ne se dimitteret: A 70, 5 Itaque se magnas et graves iniurias civium 
Romanorum, qui . . ., quoniam in integrum restituere non posset, 
concedere Pharnaci. A 74, 4 Cuius aliquamdiu Caesar in- 
ridebat inanem ostentationem et eo loco militum coartatio¬ 
nem, . . . 37 ) 

Tantopere haec verbi intentioris in medio enuntiato collocatio 
valuit in lingua Latina, ut interdum etiam inter voces artius cohae¬ 
rentes verbum gravius insereretur. In huiusmodi collocationibus 
consuetudinem aliquam — non ipsam rationem — traiectionis per¬ 
multum valuisse § 2. demonstravi p. 18 atque haec res maxime 
respicienda est; pertinent huc hi loci: 1, 7, 4 ,,Pompeium, qui amissa 
restituisse videatur bona, etiam quae ante habuerint ade¬ 
misse." 1, 49, 1 (Antea expositum est de summa necessariarum 
rerum inopia, qua Caesaris exercitus premebatur.) ,,At exercitus 
Afranii omnium rerum abundabat copia.“ Simillima collo¬ 
catio invenitur: 1, 52, 3 ,,omnibus abundarent rebus", Confer 
praeterea: 2, 31, 4 „quod illis licentiam timor augeat noster, his 
suspicio studia deminuat." 


37 ) Huic capiti omnino 29 adnumeravi locos, ex quibus 12 debentur 
anonymo, qui de bello Alexandrino scripsit. 

§ 35. De verbis in media sententia collocatis, quae 
levioribus vocibus suum in fine locum concesserunt. 

Huic paragrapho, quae verba graviora in medium enuntiatum 
praemissa continet, propinquam collocationem adiungo, quae non 
fere verbum praemissum, sed leviora vocabula — enclitica primum 
afferam, — post verbum in finem sententiae remissa praebet: 

a) 3, 70, 1 „quod haec praeter spem acciderant eius. 38 ) 1, 6, 2 
cognitum . . . sibi alieno esse animo in Caesarem milites neque 
iis posse persuaderi, uti eum defendant aut sequantur saltem. 
1, 75, 2 Petreius vero non deserit sese. 2, 39, 6 Equites sequi iubet 
sese iterque accelerat, 2, 34, 4 Perterritum, inquit, hostem vides , 
Curio. 3, 45, 6 non recusare se, quin ... A 11, 1 Hanc conspicati 
hostes non tenuerunt sese, A 70, 8 Id si fecisset iam, . . ." Respi¬ 
ciendum est huiusmodi collocationes in Caesaris de bello Gallico 
commentariis, qui limatius fere dicendi genus exhibent, non inve¬ 
niri. Huc maxime pertinent, quae sagacissime Schmalz adnotavit: 
"Uber den Sprachgebrauch des Asinius Pollio, Festschr. z. 36. Ver- 
sammlung deutsch. Philol. . . . zu Karlsruhe 1882. Qui huius¬ 
modi collocationes a Ciceronis fere dicendi genere alienas esse 
scripsit; p. 100 sq. 

b) Sed huic paragrapho inserendum est etiam notabilius genus 
collocationum. O. Behagel, Geschichte der deutschen Sprache, 
StraBburg 1911 3 . p. 101. de nostra Germanorum lingua exposuit 
et probavit illa vocabula leviora fere esse, quae saepius comme¬ 
morentur; et cum haec ratio omnino ad hominis naturam maxime 
pertineat, facile etiam in lingua Latina adhibere possumus; accedit, 
quod haec quam afferam in primis certa huius generis sollemnis 
species est. Consentaneum est in Caesaris commentariis hanc esse 
rem et quaestionem principalem, quid gestum sit. Res, quae 
afferuntur, continuo progrediuntur et mutantur, homines, qui 
gerunt, idem permanent; et cum iterum ac saepius in singulis com¬ 
mentariorum partibus commemorentur, paulo nobis usitatiora haec 
nomina sunt, quam ut in oculos incidere possint, nisi forte singu¬ 
laris quaedam causa accedat. Accedit, quod omnino Caesari 
perspicuitas suprema orationis lex erat, ideoque etiam eis interdum 

38 ) de ea quae hoc loco invenitur traiectione conf. quae § 2, p. 18, 
exposita sunt. 

locis nomina addidit, ubi facile suppleri poterant ex contextu, 
Huiusmodi nomina persaepe, item atque levissimae quas modo 
consideravimus voces, usque in ultimum enuntiati finem recedunt 
propter levitatem. Im primis haec res perspicitur huiusmodi locis: 
2, 32, 5 ,,An vero in Hispania res gestas Caesaris non audistis? 
duos pulsos exercitus, . . . duas receptas provincias? haec acta 
diebus XL, quibus in conspectum adversariorum venerit Caesar?” 
Hunc locum non minus facile intellegeres, si omnino deesset nomen 
Caesaris. Sed etiam aliam rem hoc loco observari licet; optimo 
iure § 45. hunc locum inserere poteramus, ubi illos locos allaturi 
sumus, qui verbum ad adverbium applicatum exhibent. Duae igitur 
collocationis rationes hoc loco concurrunt; reliquos huiusmodi 
locos § 45. allaturus vel adnumeraturus sum, cum omnino multo 
latius pateat illa ad adverbium vel adverbiale applicatio. Sed 
exempli causa alios deinceps locos enumeremus, qui huc pertinent: 
I 16, 4 ,,Diem ex die ducere Haedui: I 47, 5 His mandavit, ut quae 
diceret Ariovistus, cognoscerent et . . . referrent. I 50, 4 Cum 
ex captivis quaereret Caesar, quam ob rem Ariovistus proelio non 
decertaret, hanc reperiebat causam, III 1, 1 Cum in Italiam pro¬ 
ficisceretur Caesar, Ser. Galbam cum legione . . . misit”, 39 ) conf. 
de eodem nomine: IV 26, 4 Caesar, VIII 17, 1 Caesar, 1, 4, 4 Cae¬ 
sari, 3, 51, 1 Caesar, 3, 46, 4 Caesar, 3, 56 1 Caesar, quibus om¬ 
nibus locis ultra verbum hoc nomen reiectum est. VIII 5, 2 „Cae- 
sar erumpentes eo maxime tempore acerrimas tempestates cum 
subire milites nollet, VIII 8, 3 ne maioris multitudinis species ac¬ 
cidere hostibus posset,” cf. VIII 5, 3 „ dicebantur hostes”; VIII 34, 1 
,,quod cum animadverterent oppidani . . .” cf. VIII 41, 2 posse 
oppidanos . . .” 3, 33, 1 ,,[quos advocaverat Scipio] 3, 37, 4 Quo¬ 
rum studium alacritatemque pugnandi cum cognovisset Scipio, 
A 37, 3 . . . castraque oppido contulit. Quae dum muniunt 


39 ) Hoc loco facile etiam de alia causa collocationis cogitare possis; 
subiectum enuntiato secundario et primario commune inter haec enun¬ 
tiata positum est; complures praeterea loci exstant, qui eandem rem 
probare videntur, nec plane negari haec res potest. Sed tamen exstant 
etiam loci, velut is, qui antecedit (I 50, 4), qui post subiectum commune 
etiam aliam sententiae partem insertam exhibent; his locis igitur altera 
causa nihil valet, et mera forma fortuita est; unde concluditur hanc 
rem omnino, si non neglegendam, attamen haud ita magni aestiman¬ 
dam esse. 

nostri,“ cf. A 75, 1 „attulit nostris". A 44, 4 ,,qui numero aegro¬ 
rum relicti erant Brundisii, A 63, 1 . . . magnoque numero equi¬ 
tum et reliquorum auxiliorum venit ea mente Uliam, ut . . . 40 )" 
Hos duos locos silentio huius paragraphi exemplis facile subiunxi, 
quamquam non hominis nomen remissum praebent; minime scii, 
horum nominum propria est haec collocationis ratio, etiamsi sae¬ 
pius in his nominibus invenitur. Omnino enim huiusmodi ad 25 
locos numeravi. 

Dc verbis, quae priorem in enuntiato locum obtinent, 
gravioribus vocibus in finem remissis. § 36—§ 43. 

§ 36. Transeamus ad aliud collocationum genus, quod in lege 
plane diversa positum est. Notissimum enim est in lingua Latina 
verba graviora non solum in initio, sed etiam in fine enuntiati col¬ 
locari. 41 ) Effectus huius collocationis in primis intentio animi est; 
valet autem haec collocatio per insolentiam, quae omnino per¬ 
magni in verborum collocatione momenti est; quod optime in 
adiectivis insignioribus observatur, cf. Schmalz, Synt., p. 647, quae 
insolentioribus locis excellunt. Atque in hac nostra commentatione 
etiam maioris momenti haec per insolentiam explicatio est, quod 
aliquo modo usitata huius legis definitio mutatur hac re. Diligen¬ 
tius itaque hanc rem tractemus et praeripiamus aliqua reliquis 
paragraphis exempla. J. A. Goerenz initium et finem sententiae 
per se intentiora esse docuerat, p. 283 sqq.; eadem sententia usque 
ad nostram aetatem valuit. Sed item atque verba intentiora prae¬ 
mitti quidem solent, non in sententiae initium omnes praecedunt, 
ita nomina etiam intentiora remittuntur quidem, sed non omnes in 
finem sententiae recedunt. Exempli causa pauca huc affero: I 31, 15 
,,Haec si enuntiata Ariovisto sint, 3, 18, 3 Quem . . . Pompeius 
interpellavit et loqui plura prohibuit. VII 25, 1 quod deustos plu¬ 
teos turrium videbant nec facile adire apertos ad auxiliandum anim¬ 
advertebant." Ex huiusmodi locis, qui permulti exstant, optime 
perspicitur non finem sententiae per se singularis soni sedem esse, 

40 ) hoc loco praeterea respiciendum est adverbiale ,,ea mente" 
post verbum remissum esse propter artiorem ad sequentia relationem 
cf. § 47. 

41 ) In Germanorum lingua idem repperit Erdmann 1. a. § 214, 
p. 190; ut exemplum afferam: „Heute gliickte dem kiihnen Spieler alles; 
gestem geriet ihm trotz aller Anstrengung nur weniges." 

sed vocabula graviora insolenter cum intentione animi post verbum 
poni, quod plerumque antecedunt; et cum hoc verbum extremum 
fere enuntiati limen sit, in finem plerumque enuntiati vocabula in¬ 
signiora recedunt. 42 ) 

Sed priusquam ipsa exempla contemplemur, anticipemus non¬ 
nulla oportet, quae ad totum genus pertinent. Quantopere haec 
collocatio in lingua Latina valuerit, inde perfacile intellegitur, quod 
graviores voces hoc modo interdum etiam dirimuntur a vocibus, 
quibuscum logice artius cohaereant. Respiciendum est scii, in his 
exemplis maxime illud, quod § 2, p. 18. de traiectionis analogia et 
consuetudine expositum est. Sed exempla quaedam consideremus 
ex singularibus his locis. VI 22, 2 ,,Neque quisquam agri modum 
certum aut fines habet proprios, VIII 16, 1 ne forte . . elicere 
nostros in locum conaretur iniquum, 1, 40, 5 necessaria re coac¬ 
tus locum capit superiorem . . .“ Conferenda sunt, quae in- 
sequentibus paragraphis in solemnibus huius generis collocationi* 
bus de hac traiectione exposita sunt; cf. etiam p. 18. 

Praeterea nobis leviter tangenda est haec quaestio, quaenam 
ratio inter duas has leges remittendi 'et praemittendi graviores vo¬ 
ces intercedat. Ex ipsis locis hoc concludere licet: hanc insuetam 
in fine collocationem illis locis in primis adhibitam esse, qui ini¬ 
tium sententiae alia ratione iam fixum habeant; velut pronomine 
relativo, coniunctione, particula, pronomine demonstrativo 43 ); prae¬ 
terea huc referendi sunt loci, qui aliud intentius vocabulum in ini¬ 
tio positum habeant. 44 ) De singulorum numerorum ratione infra 
dicendum est. 


42 ) Minime nego in lingua Latina enuntiatorum finem similiter, 
atque in lingua Francogallica observare possumus, graviore spiritu for¬ 
tasse pronuntiatum esse, cf. § 60; num autem in h a c verborum collo¬ 
catione haec res tantum valuerit, haec longe alia quaestio est. Si omnino 
aliquid valuit, minoris sine dubio momenti erat, cum aliter omnino in¬ 
tellegi non posset, cur tamdiu verbum, — levius scii, vocabulorum genus, 
— in fine enuntiati collocatum sit. 

43 ) conf., quae § 47, exposita sunt de locis, qui applicationis 
causa post verbum demonstrativum pronomen exhibent. 

44 ) Non ignoro in lingua Latina multo magis quam in nostra Ger¬ 
manorum lingua sententias inter se conecti, et eorum enuntiatorum, quae 
hoc modo initium non iam fixum habeant, omnino numerum minorem 
esse. Sed hac re non prorsus refutatur ratiocinatio nostra. Cuius tam¬ 
quam argumentum mihi visum est, cum eandem fere sententiam de lin¬ 
gua Graeca probatam postea viderem ab Ernesto Kieckers p. 2. 

Sed satis expositum est de collocationis genere; ipsa exempla 
iam respiciamus; ac primum quidem ex illis nonnulla afferamus, 
quae non subiectum in fine positum habent: 

a) VII 54, 2 „ne aut inferre iniuriam videretur aut daret ti¬ 
moris aliquam suspicionem. 2, 25, 6 Interim adventu longarum na¬ 
vium Curio pronuntiari onerariis navibus iubet; 3, 49, 1 inopiam 
sustentabat, quod celeriter se habituros copiam confidebant; 3, 75, 
5 ut equestri proelio commisso pellerent omnes ... 3, 92, 3 quod 
est quaedam animi incitatio atque alacritas naturaliter innata om¬ 
nibus, A 16, 1 neque terra neque mari effugium dabatur victis, 
omniaque victoribus erant futura in incerto, A 42, 3 quae etsi erat 
tenuis, tamen in tanta provinciae desperatione erat grata, . . 
Huiusmodi 26 numeravi locos, qui omnes primum sententiae locum 
alia voce occupatum ideoque gravius vocabulum post verbum re¬ 
missum praebent; contra vix 45 ) de hoc uno loco affirmare possis 
vocem intentiorem remissam esse, quamquam etiam initium sen¬ 
tentiae pateret: 2, 42, 1 „unam . . spem reliquam salutis esse arbi¬ 
tratus proximos colles capere universos atque eo signa ferri 
iubet." 

b) Deinceps enumeremus exempla, quae subiectum post ver¬ 
bum positum exhibent. 46 ) Usitata quidem et satis nota haec lex est 
de subiecto remittendo; cf. J. Gantrelle, Ltude . . . sur la dispo- 
sition des mots dans la phrase latine. Extrait des Bulletins de 
1’Academie Royale de Belgique 3 ieme serie tome VI, Bruxelles 
1883, p. 617. Mirum sine dubio iam pridem visum est, quod sub¬ 
iectum a primo usque ad extremum sententiae finem recedit. In- 
eunte autem hac § vidimus non finem enuntiati, sed insolentiam 
huius collocationis rem principalem esse. Ac re vera inveniuntur 
loci, qui subiectum insigne inusitate quidem, sed ante verbum col¬ 
locatum habent, velut I 31, 4 ,,factum esse, uti ab Arvernis Se- 
quanisque Germani mercede arcesserentur. I 33, 4 [praesertim 
cum Sequanos a provincia nostra Rhodanus divideret] I 40, 5 
. . . quos tamen aliquid usus ac disciplina, quam a nobis 
accepissent, sublevarent. I 40, 11 frumentum Sequanos, Leu¬ 
cos, Lingones subministrare, . . .“ Quid igitur causae est, 

45 J propter participium scii, coniunctum in initio positum. 

46 ) hac una paragrapho hanc distinctionem exempli causa adhibere 
satis habeo, cum ad rem ipsam haud multum valeat. 

cur aliis locis ultra verbum subiectum insigne recedat? Verbum 
usu et consuetudine, cum usitate post adverbium vel accusativum 
collocetur, cum his enuntiati partibus multo artiorem habet necessi¬ 
tudinem, quam ut facile ab iis separari possit, et hac de causa sub- 
iecta insignia etiam post verbum persaepe remittuntur; velut: 1, 64, 3 
,,paratos esse sese posse et audere ea transire flumen, qua tra¬ 
ductus esset equitatus. 3, 94, 4 Ab his enim primum equitatus est 
pulsus, ab isdem factae caedes sagittariorum ac funditorum, III 
8, 1 paucis portibus interiectis quos tenent ipsi, . . . VIII 28, 1 ut 
confligerent atque agmen morarentur, dum consequeretur ipse.“ 
cf. 1, 76, 3 iurat ipse, 1, 85, 11 teneat ipse, 2, 27, 2 sentimus 
ipsi, reliquos . . Omnibus qui huc pertinent locis, — 15 nu¬ 
meravi, — vox intentior in initium enuntiati praemitti non poterat, 
cum aliae voces hunc locum obtinerent. 

§ 37. In proxima paragrapho saepius „ipse“ pronomen post 
verbum allatum esse vidimus. Huiusmodi solemnes collocationis 
formae plures inveniuntur. W. Reichel, p. 37. exposuit negationes 
in nostra Germanorum lingua praecipuo sono insignitas esse; cf. 
de eadem re Erdmann p. 190, § 214. Idem in lingua Latina inveni¬ 
tur, quod compluribus ex rebus facile cognoscitur; facile in lingua 
Latina negationes in initium sententiae progrediuntur, cf. Raspe 
p. 73; Antibarb. II, p. 142, Jahn-Kroll, ad Cic. Brut. 270; apud 
Caesarem idem invenitur his locis: I 1 , 3 minime, I 39, 6 non, I 40, 
12 nihil, I 44, 3 non; I 44, 9; V 7, 7; VII 70, 6; VII 20, 2; VIII 41, 5; 
A 19, 3; VII 1 , 8. Gravissimum autem huius rei argumentum mihi 
videtur esse illa quam hac paragrapho tractamus collocatio; sae¬ 
pius enim negationes in fine sententiae post verbum collocatae sunt 
eadem scii, quam proxima paragrapho explicavimus ratione; cf. 
exempli gratia: I, 18, 3 „propterea quod illo licente contra liceri 
audeat nemo. II 33, 6 Postridie eius diei refractis portis, cum iam 
defenderet nemo, 47 ) cf.: V, 43, 4 decederet nemo, V, 51, 5 resisteret 
nemo, 1, 68, 3 recusabat nemo, 1, 81, 4 emittitur nemo, 3, 20, 4 re- 
periebatur nemo, II 35, 4 quod ante id tempus accidit nulli, cf.: 1, 
70, 2 auxilium ferri nulla ratione poterat, III 4, 4 quarum rerum 
a nostris propter paucitatem fieri nihil poterat, 3, 22, 2 proficere 

47 ) Hanc vocem saepius in prisca latinitate postpositam repperit, 
sed subiectis remissis adnumeravit Holtze, Syntaxis priscorum script. 
lat. Lips. 1861, II, 218. 

nihil posset, III 22, 3 neque adhuc hominum memoria repertus est 
quisquam, cf. IV 20, 3 adit quisquam, VIII 52, 3 credidit quicquam, 
A 70, 3 facere quicquam, 3, 87, 6 fuit quisquam, A 15, 8 fuit quis¬ 
quam, 1, 6, 7 quod ante id tempus accidit numquam. A 50, 3 nec 
provinciae datur ulla requies.“ Sed tres tantum exstant loci, qui 
negationem hoc modo in finem enuntiati remissam exhibent, quam¬ 
quam facile in initio collocari poterat; cf. § 36, p. 70. 

Quantum haec collocatio in lingua Latina patuerit, inde colli¬ 
gas, quod interdum etiam dirimuntur hac collocatione negationes 
a vocibus, quibuscum artius cohaerent, ut traiectionis figura oria¬ 
tur; sed conf., quae de hac re § 2, p. 18. exposuimus; exempli gra¬ 
tia respicias: VI 35, 3 ,,manus erat nulla, 3, 19, 7 pax esse nulla 
potest. VII 20, 11 nec iam vires sufficere cuiusquam . . .“ 

§ 38. Ad aliam sollemnem huius collocationis formam transeamus: 
nomina et adiectiva numeralia persaepe eadem collocationis ratione 
insignita sunt; velut: IV 12, 3 ,,In eo proelio ex equitibus nostris 
interficiuntur IIII et LXX, , . . VI 13, 8 His autem omnibus drui- 
dibus praest unus, 3, 89, 1 et huic sic adiunxerat octavam, A 14, 3 
in fronte collocant XXII, reliquas subsidiarias in secundo ordine 
constituunt.“ 

In hac paragrapho praecipue intellegitur persaepe non ita 
singula vocabula in collocationibus valere quam vocabulorum iunc- 
turas; cum nomine enim aut adiectivo numerali persaepe nomina 
aut adverbia artius cohaerent et una cum illis in finem enuntiati 
recedunt; conf.: I 25, 5 ,,quod mons aberat circiter mille passus,... 
II 6, 1 Ab his castris oppidum Remorum nomine Bibrax aberat mi¬ 
lia passuum VIII. V 13, 1 Hoc latus tenet circiter milia passuum 
D. VII 65, 1 Ad hos omnes casus provisa erant praesidia cohor¬ 
tium duarum et XX, VIII 2, 1 eique adiungit legionem XI., VIII 
20, 1 quae non longius ab ea caede abesse plus minus VIII milibus 
dicebantur, 3, 7, 2 cum Caesar omnino XII naves longas praesidio 
duxisset, in quibus erant constratae IIII.** Omnino 51 numeravi 
locos, qui huic paragrapho inseri possunt; in quibus 5 tantum eius- 
modi sunt, ut numeri etiam in initio sententiae poni possint; cf. 
§ 36, p. 70. 

Praeterea autem non minus 20 inveniuntur loci, qui traiec¬ 
tionis formam exhibent hac ratione effectum, multum adiuvantibus 
aliis rebus, de quibus § 2, p. 18. satis expositum est. Exempla 

nonnulla addamus: I 31, 3 ,,Galliae totius factiones esse duas; 
VI 13, 1 . . . eorum hominum, qui aliquo sunt numero atque ho¬ 
nore, genera sunt duo; II 33, 7 Ab iis, qui emerant, capitum nume¬ 
rus ad eum relatus est milium LIII. 1, 61, 4 Id erat oppidum po¬ 
situm ad Hiberum miliaque passuum a castris aberat XXX.“ 

§ 39. Adiectiva, quae ex nominibus propriis deducta sunt, 
in lingua Latina singulari collocatione utuntur; nam post substanti¬ 
vum plerumque inveniuntur; conf. Schmalz Synt. p. 647 Simi¬ 
liter nomen proprium, id quod Raspe p 10. iam observavit, loco 
excellit, cum saepius post verbum recedat eadem scii, ratione 
quam inde a § 36. tractamus. Ipsa exempla respiciamus: I 1, 1 
>,quarum unam incolunt Belgae, aliam Aquitani, I 37, 3 his prae - 
esse Nasuam et Cimberium fratres. 1, 56, 3 quibus praeerat D. 
Brutus. I 53, 3 In his fuit Ariovistus, VIII 12, 3 Cuius mali sors 
incidit Remis, 2, 4, 5 Dextra pars attribuitur Massiliensibus, sinistra 
Nasidio. 3, 22, 3 Caelius profectus, ut dictitabat, ad Caesarem per¬ 
venit Thurios. 3, 78, 1 Caesari ad saucios deponendos. . . . ne- 
cesse erat adire Apolloniam. A 66, 5 ne aut regni hereditas Aria- 
rathen sollicitaret aut heres regni terreret Ariobarzanen, VII 62, 
10 Hoc negotio confecto Labienus revertitur Agedincum, VI 10 
1 sqq. Mosa profluit ex monte Vosego, . . . Rhenus autem oritur 
ex Lepontiis, V 26, 1 initium repentini tumultus ac defectionis or¬ 
tum est ab Ambiorige et Catuvolco; VII 10, 3 Itaque cohortatus 
Haeduos de supportando commeatu praemittit ad Boios, 3, 21, 4 
Ille ignominia et dolore permotus palam se proficisci ad Caesarem 
simulavit; clam . . .“ 

Huc etiam sollemnis collocationis forma referenda est, qua 
nomina afferuntur post verba: I 12, 4 ,,Is pagus appellabatur Tigu¬ 
rinus; III 1, 4 in vico Veragrorum, qui appellatur Octodurus, IV 
10, 1 sq. parte quadam ex Rheno recepta, quae appellatur Vaca¬ 
lus, V 13, 3 insula, quae appellatur Mona;“ Sed satis multos locos 
attulisse mihi videor ad rationem demonstrandam; omnium loco¬ 
rum summa maxima est, circiter 140 numeravi. Horum locorum 
vix decima pars eam praebet sententiae structuram, — cf. § 36, 
p. 70, — ut nomen proprium facile in initium praemitti possit; 
quo nostra ratiocinatio, cf. p. 70, optime probatur. His autem 
numeris non continentur perpauci loci, qui nomen proprium simul 
a voce, quacum artius cohaeret, diremptum exhibent; cf. IV 10, 1 

,,Mosa . . . insulam efficit Batavorum A 35, 3 neque enim aliud 
ius esse Cappadociae atque Armeniae, VIII 32, 1 in finibus consi¬ 
stunt*) Cadurcorum.** Quomodo explicandae sint huiusmodi 
traiectiones, § 2. summatim expositum est cf. p. 18. 

§ 40. Cum Caesar de rebus bellicis fere scripserit, minime 
mirum est, quod his qui sequuntur locis Romanorum et hostium 
vel similis oppositio in collocatione verborum aliquid valuit, etiamsi 
non nominibus propriis adversarii significati sunt; insigniorem enim 
post verbum locum hae voces obtinent; cf. VIII 16, 1 „ne forte in 
eodem loco subsistere hostis atque elicere nostros in locum cona¬ 
retur iniquum, VII 36, 5 quem si tenerent nostri, et aquae magna 
parte et pabulatione libera prohibituri hostes videbantur. A 38, 4 
qui neque aliter utilis esse poterat et multum numero anteibat 
nostrum equitatum/* Similis oppositio valet hoc loco: VIII 27, 2 
,,si eodem tempore coactus esset et . . . externum sustinere hostem 
et respicere ac timere oppidanos, . . 

§ 41. Recte in vetustioribus quibusdam commentationibus, 
velut Jahnii p. 50, scriptum est adverbia intentiora saepius post 
verbum collocari. Sed etiam in hac re idem, quod supra identidem 
invenimus, valet. Adverbium, cum gravitate excellit, praemitti 
solet, (velut III 14, 1 „ubi intellexit frustra tantum laborem 
sumi . . ; illis praecipue locis post verbum collocatum invenitur, 

quibus initium aliis vocabulis iam concessum est. Ex 24 quos 
exscripsi locis 3 tantum adverbium etiam in primum sententiae 
locum praemitti poterat. Sed exemplis nonnullis ipsam rationem 
illustremus: I 40, 15 ,,Huic legioni Caesar et indulserat praecipue 
et propter virtutem confidebat maxime. III 9, 1 quod ipse aberat 
longius**, cf. 1, 78, 4 „aberat longius**; (eadem vocabula eodem 
ordine proferuntur his locis: VII 63, 7; 3, 42, 4; 3, 49, 5.) III 13, 9 
Accedebat ut ... et tempestatem ferrent facilius et in vadis con¬ 
sisterent tutius, 1, 1, 4 si cunctetur atque agat lenius, 3, 80, 5 docuit, 
quantum usum haberet ... et id fieri celeriter, I 40, 10 Qui suum 
timorem in rei frumentariae simulationem angustiasque itineris 
conferrent, facere arroganter, cum . . .“ 

§ 42. Supra complura exempla allata sunt, quae compara¬ 
tivum graviorem post verbum remissum exhibent; eadem collocatio 

*) consistunt in agris Cadurcorum s/3. 

in comparativo et superlativo saepius observatur, ut de sollemni 
forma huius collocationum generis loqui possis; confer exempli 
gratia: 1, 8, 3 „Semper se rei publicae commoda privatis necessi¬ 
tudinibus habuisse potiora. VI 13, 6 Haec poena apud eos est 
gravissima. 3, 1, 3 Hoc ... ad debitorum tuendam existimati¬ 
onem esse aptissimum existimavit. 3, 30, 4 Sed Caesari circuitu 
maiore iter erat longius, A 23, 1 quo possent esse firmiores, I 7, 3 
legatos ad eum mittunt nobilissimos civitatis. 4 * Horum locorum 
summa est 22, quo ex numero 2 tantum loci comparativum vel 
superlativum facile primo enuntiati loco exhibere poterant; hoc 
optime congruit cum conclusione nostra § 36. p. 70; qua illis fere 
locis in fine collocari intentiora vocabula coniecimus, quibus initium 
obtinere non possent. 

Quantopere autem comparativi et superlativi extremum sen¬ 
tentiae locum appetiverint, inde fortasse colligas, quod praeter illos 
locos, quorum numerum modo proposuimus, non minus decem inve¬ 
niuntur, qui superlativos remissos simul a voce diremptos praebent, 
quacum logice artius cohaereant; de traiectionis figura, quae 
hoc modo oritur cf. § 2, p. 18. Exempli gratia breviter hos con¬ 
sideremus locos: V 14, 1 ,,Ex his omnibus longe sunt humanissimi, 
qui Cantium incolunt, 3, 67, 3 ipse diverso itinere quam potuit 
occultissime reliquas cohortes . . . eduxit. 44 

§ 43. Supra — § 34. — demonstravimus verba graviora 
saepius in mediam sententiam praemitti; eadem verbi collocatio, 
— si meram formam respicis, — illis locis invenitur, qui vocabula 
graviora remissa exhibent. Qua de causa evenit interdum, ut 
utrumque vocabulum et praemissum et remissum intentius sit, ita 
ut difficillime disceptetur, utrum gravius sit. Sed omnino nihil 
refert hanc rem diiudicare, cum facile in eadem sententia complures 
voces maiorem habeant sonum, neque quidquam obstet, cur non 
utraque vox sono et collocatione simul excellat. Sed exemplis 
res magis probatur quam disputando: V 43, 4 ,,sed paene ne 
respiceret quidem quis quam, VIII 28, 4 cum subsequi 
legiones meminissent, VIII 41, 2 Hoc fonte prohiberi posse 
oppidanos cum optarent reliqui, Caesar unus videret, . . . 
3, 82, 2 ut, quidquid intercederet temporis, ad morari reditum 
in Italiam videretur, 3, 75, 1 impedimenta omnia silentio prima 
nocte ex castris Apollonfam praemisit ac conquiescere ante 

iter confectum vetuit. A 33, 4 si permanerent in 
fide reges.“ 48 ) 

§ 44. De adverbialibus post verbum allatis. 

Hac paragrapho adverbialia, ablativos scii, et nomina cum 
praepositione coniuncta tractanda mihi proposui. Ac mirum for¬ 
tasse videatur, quod adverbialia ab adverbiis separavi. Neque 
tamen mero arbitrio feci. Adverbia, quae post verbum collocan¬ 
tur, omnia intentiora sunt et legi, quam modo tractavimus, parent. 
Eiusdem generis in adverbialibus permultae quidem collocationes 
observantur; sed praeterea satis multi loci inveniuntur, qui adver¬ 
bialia post verbum exhibent collocata, quamquam, — vel potius 
quod — leviora sunt quam ipsum verbum. Haec res in adverbiis 
— fortuito dixeris, licet, — omnino non observatur; sed cum singu¬ 
larem haec res explicationem habeat, qua etiam illa intentioris 
adverbialis collocatio tangitur, adverbialia separatim tractanda esse 
putabam. 

a) Praeceptum enim Jahnii hic adhibendum est, qui p. 48 sq. 
censuit in verborum collocatione explicanda non singula vocabula 
tantum, sed etiam vocabulorum iuncturas respiciendas esse. In 
his enim artioribus iuncturis item atque in universo enuntiato voca¬ 
bulorum ordo mutari potest. Huiusmodi ratio inter verbum et 
adverbium vel adverbiale intercedit, quae simillima est adiectivi 
attributi cum substantivo iuncturae. Item atque pronomen posses¬ 
sivum post substantivum plerumque collocatur, cum nullius fere 
momenti vel potius supervacaneum sit, item, ut exemplum afferam, 
hunc ablativum ,,loco“ VII 51, 1 post verbum suum collocatum 
invenimus: ,,Nostri, cum undique premerentur, XLVI centurionibus 
amissis deiecti sunt loco.*“ 49 ) Confer praeterea similes hos locos: 

48 ) de subiecto in finem remisso cf. § 35 b. 

49 ) Hanc attributi et adverbialis similitudinem facile longius perse¬ 
qui possumus. Attributa graviora eadem post nomen collocatione ex¬ 
cellunt; idem in adverbialibus observatur. Facile igitur quispiam quae¬ 
rat, cur non adverbia item hac paragrapho tractaverimus, cum eandem 
cum verbo habeant iuncturam eademque collocatione excellant; licebat 
hoc facere, non nego. Num autem quidquam hoc modo profectum esset? 
Haec enim, quam modo commemoravimus, ab superiorum paragraphorum 
ratione distingui facile, separari vix potest. 

*) loco om. rr. 

VIII 19, 6 ,,hostes concidunt animis ... II 21, 2 Milites non lon¬ 
giore oratione cohortatus, quam uti . . . neu perturbarentur animo 
... VI 13, 9 Hoc mortuo aut si qui excellit dignitate succedit 
aut . . . 50 ) I 47, 1 velle se de his rebus, quae inter eos agi coeptae 
neque perfectae essent, agere cum eo: V 58, 6 Indutiomarus inter¬ 
ficitur caputque eius refertur in castra; (cf. VIII 48, 7 refertur in 
castra, 3, 64, 1 submittit ex castris, A 78, 2 secum asportaverat 
in castra,) VI 27, 4 Quarum ex vestigiis cum est animadversum a vena¬ 
toribus, quo se recipere consuerint, VII 4, 4 magnisque coactis 
copiis adversarios suos, a quibus paulo ante erat eiectus, expellit 
ex civitate. 1, 75, 3 Reliqui coeunt inter se et ... 2, 2, 6 Crebrae 
etiam per Albicos eruptiones fiebant ex oppido ignesque aggeri et 
turribus inferebantur; A 65, 1 Cum in Syriam Caesar ex Aegypto 
venisset atque ab iis qui Roma venerant ad eum." 

b) Deinceps ad illos locos animum advertamus, qui graviora 
adverbialia post verbum exhibent. Ipsa scii, gravitas inusitatae 
collocationis causa est, neque quidquam ad rem ipsam valet, utrum 
de illa quam § 36 et sqq. explicavimus lege cogites, an de simili 
adiectivi gravioris post substantivum collocatione. Sed exempla 
quaedam consideremus ex plurimis his locis: VII 20, 7 ,,Imperium 
se a Caesare per proditionem nullum desiderare, quod habere vic¬ 
toria posset, VII 77, 3 neque hos habendos civium loco . . . VIII 
52, 3 Ibi quamquam . . . certiorque fiebat id agi paucorum consiliis, 

VII 42, 2 Impellit ... ut levem auditionem habeant pro re com¬ 
perta VIII 19, 5 ne, si tardius rem gessissent, victoriae gloriam 
communicasse cum legionibus viderentur; VIII 36, 1 magnae feli¬ 
citatis esse arbitrabatur neminem ex caede refugisse in castra, 

VIII 43, 2 cum quid ageretur in locis reliquis essent suspensi, . . . 
2, 21, 3 Pecunias monumentaque, quae ex fano Herculis conlata 
erant in privatam domum, referri in templum iubet. 3, 51, 4 alter 
omnia agere ad praescriptum, alter libere ad summam rerum con¬ 
sulere debet.“ 

c) In adverbialibus praeterea latius patet collocatio, quae 
optime epexegeseos notione significatur. Insigne est huius collo¬ 
cationis, quod ipsum enuntiatum verbo concluditur; adverbiali 


50 ) cf. etiam § 57, ubi de iniquo litterarum concursu expositum est; 
qui hoc loco item fortasse valet. 

certior aliqua et angustior descriptio additur, quam nostra lingua 
his fere particulis „und zwar“, „namlich“ afferimus; confer exempli 
gratia: V 55, 2 ,,cum se bis expertos dicerent, Ariovisti bello et 
Tencterorum transitu: 1, 1,1 Litteris Caesaris consulibus redditis 
aegre ab his impetratum est summa tribunorum plebis contentione, 
ut ... A 43, 1 Gabinius ut in Illyricum venit hiberno tempore 
anni ac difficili . . . VII 71, 4 sed paulo etiam longius tolerari 
posse parcendo. I 12, 1 Flumen est Arar, quod per fines Haeduorum 
et Sequanorum in Rhodanum influit incredibili lenitate, ut . . . 
3, 10, 1 Demonstravimus L. Vibullium Rufum . . . bis in potesta¬ 
tem pervenisse Caesaris atque ab eo esse dimissum semel ad Cor¬ 
finium, iterum in Hispania. VIII 41, 2 e regione eius vineas agere 
adversus montem et aggerem exstruere coepit magno cum labore 
et continua dimicatione. A 8, 5 Magnam autem moram et diffi¬ 
cultatem ascensum in naves habere, praesertim ex scaphis.“ 

Neque tamen adverbialium propria est haec collocatio. In 
adverbiis quidem perraro invenitur; hunc unum locum fortasse 
huc afferre licet: A 5, 2 „sed ea plebes ac multitudo contenta est 
necessario, quod . . .“ Sed omnino in aliis sententiae partibus 
interdum observatur; velut hoc loco finis, quo iter tendat, per 
epexegesin additur, postquam antea breviter indicatus est: 3, 101, 4 
,,Cassiusque ad Sulpicianam inde classem profectus est Vibo¬ 
nem . . .“ Similiter infinitivus, cuius vice in ipsa sententia pro¬ 
nomen fungitur, post verbum affertur saepius per epexegesin; conf. 
I 7, 1 ,,Caesari cum id nuntiatum esset, eos per provinciam iter 
facere conari, maturat ab . . .“ cf. etiam 3, 99, 2: ,,Sic . . . . 
existimabat . . 

§ 45. De verbi ad adverbia vel adverbialia praemissa 
applicatione. 

Eadem adverbii vel adverbialis cum verbo iunctura, quae 
modo nobis respicienda erat, aliud collocationum genus explicatur, 
ad quod deinceps transeamus. Supra § 34 c hanc relationem tam 
artam esse invenimus, ut una cum verbo graviore adverbium seu 
adverbiale praemittatur. Similia § 3 c in verbis traiectis invenimus. 
Num igitur mirum est, quod invicem persaepe adverbio praemisso 
etiam verbum applicatur? Sed his qui huc pertinere videntur locis 
praeterea quaerendum est, cur adverbium praemissum sit, ne forte 

illos locos huc referamus, qui verbum non applicatum, sed una 
cum verbo praemissum exhibent. 

a) Haec res facile intellegitur illis locis, qui adverbiale rela¬ 
tivum vel cum pronomine relativo coniunctum praebent; nam rela¬ 
tivum per se sententiae initium occupare solet, ad adverbiale autem 
verbum applicatur; ad hanc rem probandam satis multa exempla 
exstant; cf. VIII 40, 2 „Flumen infimam vallem dividebat, quae 
totum paene montem cingebat, in quo positum erat praeruptum 
undique oppidum Uxellodunum. 3, 15, 4 ex pellibus, quibus erant 
tectae naves, nocturnum excipere rorem cogerentur. 3, 67, 5 cuius 
opera proditum exercitum C. Antonii demonstravimus A 26, 1 

. . . itinere pedestri, quo coniungitur Aegyptus Syriae, . . . VIII 
39, 1 fit certior . ; . quoque in consilio permanerent oppidani.“ 

b) Adverbialis in initio sententiae collocatio item facillime 
explicatur his locis, qui pronomina demonstrativa vel determina- 
tiva adverbiali notione adhibita praebent; nam pronomina demon¬ 
strativa saepissime ad sententias coniungendas in initio collocan¬ 
tur, et huiusmodi adverbialia persaepe verba secum trahunt in 
locum priorem, cf. III V 8, 2 ,,Ab his fit initium retinendi Silii atque 
Velanii, ... VI 28, 3 Hoc se labore durant adulescentes .... 
I, 5, 1 His de causis aguntur omnia raptim atque turbate. 3, 1, 2 
per eos fierent aestimationes possessionum et rerum, 3, 16, 5 Huc 
addit pauca de causa et de copiis auxiliisque suis 1, 25, 5 quod 
his locis erat vadosum mare.“ 

Huc referendi sunt huiusmodi loci, qui item adverbium in 
initio positum exhibent propter artiorem ad superiora relationem; 
ad adverbium verbum applicatum est: A 56, 2 Sic erat dubius 
animi, utrum nihil timeret an . . . VII ,20, 11 itaque statuisse im¬ 
peratorem ... 3, 93, 1 ut erat praeceptum a Caesare, A 54, 1 In- 
terim nuntiatur Laterensi ... 2, 6, 3 Neque vero . . . deficiebant 
neque multum cedebant virtute nostris . . . 51 )“ 

c) Persaepe mera adverbia magis quam reliquae enuntiati 
partes intenta ideoque praemissa verba secum trahunt; veluti hisce 
locis: V 31, 3 ,,Tandem dat Cotta permotus manus: VII 32, 5 
Quod si diutius alatur controversia, fore . . . VIII 21, 3 vix refu- 

51 ) Singularis hic locus est, quod „multum“ cum negationis parti¬ 
cula artissime cohaeret, et cum adiectivo demum adverbiali verbum 
coniunctum est. 

gisse nuntios caedis. 1, 22, 6 adeo esse perterritos nonnullos, ut 
, . . 2, 14, 2 Hunc sic distulit ventus, uti . . . 2, 33, 4 cum primum 
sit data potestas ... 3, 92, 2 leviusque casura pila sperabat . . . 
A 12, 1 Eo detrimento adeo sunt fracti Alexandrini, A 70, 8 tunc 
sibi mitteret munera ac dona, . . .“; hoc supremo loco pronomen 
enclitice scii, ante verbum insertum est. 52 ) 

d) Adverbialia propter insignem gravitatem praemissa et 
verba ad ea applicata sunt plurimis locis; cf. exempli gratia: 
I 41, 1 „Hac oratione habita mirum in modum conversae sunt om¬ 
nium mentes ... II 35, 1 uti ab iis nationibus, quae trans Rhenum 
incolerent, mitterentur legati ad Caesarem, qui . . . pollicerentur.*) 
V 28, 5 interea et ex proximis hibernis et a Caesare conventura 
subsidia; VI 35, 4 Trans Rhenum ad Germanos pervenit fama . . . 
VII 4, 6 omnium consensu ad eum defertur imperium. VII 29, 2 
Non virtute neque in acie vicisse Romanos, VIII 19, 3 hoc ipso 
fiunt superiores, quod ... 1, 30, 2 protinus in Africam traducere 
exercitum iubet. 1, 62, 1 huc iam deduxerat rem, 1, 64, 3 posse et 
audere ea transire flumen, qua ... 2, 28, 1 quas superioribus tem¬ 
poribus Corfinio receperat Caesar, A 74, 1 Quas interposita tanta 
locorum iniquitate consuetudine magis pervulgata militari crede¬ 
bat ?3 ) instrui Caesar . . .“ 

e) Magnus huiusmodi applicationum numerus etiam in iis 
verbis invenitur, ex quibus infinitivus pendet. Sed haec exempla 
in alia commentationis parte allaturus sum; cf. § 54 c. Nunc aliam 
adverbialium formam respiciamus, participia dico absoluta et con- 
iuncta quae vocantur. Ablativum absolutum adverbiali munere 
fungi vix affirmari oportet, cum omnino ablativus adverbialis fere 
casus sit. Sed participia coniuncta item res aliquas afferunt, quae 
ad ipsum verbum maxime pertinent; id quod facile exemplis infra 
scriptis probatur. Qua de causa, cum saepius verbum ad huius- 


62 ) Hoc loco breviter commemoranda est haec res, quae ad artem 
phoneticam magis fortasse spectat. In pronuntiando ad adverbia valde 
inclinantur verba, quod optime perspicitur in verbis compositis, quae 
huiusmodi inclinatione omnino orta sunt. Itaque cum ea quae supra 
allata sunt adverbia propter gravitatem praemissa sint, huiusmodi in¬ 
clinatio illis locis verisimillima est. Num autem in collocatione aliquid 
valuerit haec inclinatio, ipse valde dubito. 

*) Meuselius hanc stirpis fi lectionem sequitur: ,.legati ad Caesarem 
mitterentur;" 

53 ) de credendi verbo enclitice inserto cf. § 4 i. 


r, 

modi participia applicetur, recte affirmatur hanc collocationem 
simillimam vel eandem esse atque illas, quas modo explicavimus. 
Altera autem illa quaestio, cur ipsum adverbiale praemissum sit, 
facile his locis absolvitur. Participia enim praemittuntur, quod 
res, quas afferunt, eas, quas verbum indicat, antecedunt; his igitur 
locis illud Madvigii maxime valet, de quo supra § 26. expositum 
est. Exempli gratia hos locos respicias: VI 16, 4 ,,quibus succen¬ 
sis circumventi flamma exanimantur homines. VII 62, 2 Labienus 
milites cohortatus, ut . . ., dat signum proelii. VIII 22, 1 Haec 
orantibus legatis commemorat Caesar: 1, 13, 4 Commisso proelio 
deseritur a suis Varus; 1, 84, 3 Audiente utroque exercitu loquitur 
Afranius'*: Huiusmodi loci verbi ad adverbiale applicationem satis 
dilucidam praebent. His qui sequuntur locis praeterea alia collo¬ 
cationis causa fortasse respicienda est, de qua exemplis propositis 
pauca allaturus sum: VII 2, 1 ,,His rebus agitatis profitentur 
Carnutes ... VII 44, 2 Admiratus quaerit ex perfugis causam, 
VIII 35, 1 Magna copia frumenti comparata considunt Drappes et 
Lucterius ... 1, 41, 2 et ibi paulisper sub armis moratus facit 
aequo loco pugnandi potestatem. 2, 26, 3 Novitate rei Curio per¬ 
motus praemittit equites, . . .“ His locis, qui ad ipsum participium 
adverbiale verbum applicatum exhibent, praeterea fortasse —certa 
scii, argumenta in hac re prorsus desunt, — respicienda est illa lex, 
qua in lingua Latina voces eiusdem generis facile inter se iungun- 
tur collocatione; quae res in pronominibus maxime observatur; 
cf. Leo p. 431. sq. Neque tamen verbi ad adverbiale applicationem, 
quae aliis locis certissime probatur, his locis neglegere debemus. 
Immo duae collocationis rationes his locis fortasse concurrerunt. 
Plane idem in insequentis capitis exemplis valet. 

f) In exemplis, quae modo attuli, complura participia in¬ 
veniuntur, quae variis additamentis aucta sententiae fere secun¬ 
dariae speciem et notionem praebent; omnino autem huiusmodi 
participii constructiones facile enuntiati secundari munere fungun¬ 
tur. Enuntiatum igitur secundarium et participium forma magis 
quam re inter se differunt. Accedit, quod enuntiata secundaria 
saepissime meram adverbialem notionem habent. Cum illis igitur 
quas supra explicavimus collocationibus propter communem ratio¬ 
nem hae artissime coniungendae sunt, quae verbum enuntiati pri¬ 
marii enuntiato secundario, — quod adverbialem scii, habet no¬ 
tionem, — submissum exhibent. Ipsa nimirum verbi ad adverbiale 

attractio etiam harum collocationum summa causa est. Quae res 
satis probatur exemplis, quae allaturus sum. Praeterea autem in 
his collocationibus etiam de illa quam modo explicavimus collo¬ 
candi ratione fortasse aliquis cogitet, cum verbum enuntiati secun¬ 
darii in fine plerumque positum sit. Sed alteram ab altera ratione 
in ipsis locis separare non possumus: 1, 31, 2 „Tubero cum in Afri¬ 
cam venisset, invenit in provincia cum imperio Attium Varum; 
2, 11, 2 Id ubi vident, mutant consilium. 1, 84, 2 Ubi id a Caesare 
negatum et, palam si conloqui vellent, concessum est, datur obsidis 
loco Caesari filius Afranii. VIII 19, 1 Cum dispositis turmis in¬ 
vicem rari proeliarentur neque ab lateribus circumveniri suos pate¬ 
rentur, erumpunt ceteri Correo proeliante ex silvis. 54 } VIII 43, 2 
cum quid ageretur in locis reliquis essent suspensi, revocant ab 
impugnandis operibus armatos ... 3, 16, 3 Eo cum venisset, evo¬ 
cantur illi ad conloquium. A 3, 4 Quem si non expulissent, futuram 
ex regno provinciam 

§ 46. De verbis, quae usu et consuetudine cum aliis 
vocibus in certas loquendi formulas redacta usitatum in sen¬ 
tentia locum non obtinent. 

Cum paragraphis antecedentibus de artiore verbi cum alia 
voce iunctura disseruerimus, deinceps commemoremus rem simil¬ 
limam; certas illas loquendi formulas dico, quae verbum usu et con¬ 
suetudine cum alio vocabulo coalitum fere praebent. Sed ad ver¬ 
borum collocationem non tantum valent, quantum facile quis opi¬ 
netur. Consideremus enim hoc loco ea, quae de verborum compo¬ 
sitione doctissime exposuit Brugmann, Ber. der sachs. Ges. 52, 
(1900) p. 359 sqq.; qui praeter verba composita quae vocare so¬ 
lemus illa etiam eodem nomine digna esse docuit, quae non quidem 
in unum vocabulum coaluerint, sed unam efficiant notionem; atque 
has formulas Brugmann composita distantia nominavit. Huic ver¬ 
borum generi etiam illae formulae maxime propinquae sunt, quas 
hac paragrapho tractandas nobis proposuimus. Qua de causa, cum 
in ipsis formulis ordo verborum fixus fere sit, cf. Brugmann 1. a. 
p. 381 sq., eisdem modis, quibus reliqua verba, has formulas inve¬ 
nimus collocatas. Hanc sententiam exemplis quibusdam probemus 


54 ) Hic locus praeterea nobis notabilis est eo, quod propter enun¬ 
tiati secundarii longitudinem verbum enuntiati primarii etiam magis 
desideratur; similia etiam aliis locis interdum inveniuntur. 

6 * 

oportet. Polaschek 1. a. p. 21. complures attulit forrfiulas, quae 
verbum auxiliare continent; in quibus etiam ,,parem esse“, ,,opus 
esse“ numerandae sunt. Num autem collocatio explicata est, si 
verbum in his fixis formulis inveniri demonstraveris? Nonne porro 
quaerendum est de ipsius formulae collocatione? Velut hoc loco: 
A. 46, 1 ,,neque navium se magnitudine neque numero parem esse 

futurae dimicationi," verbum auxiliare non solum ad adiectivum, 

\ 

sed ipsa formula ad adverbiale ,,numero“ applicatum est eadem 
ratione, qua aliis locis verbum collocatum repperimus § 45. Eodem 
modo ,,opus esse“ formula ad negationem applicatur hoc loco: A 
59, 1 ,,cum videret ad Cassium persequendum nihil opus esse Pom¬ 
pei nemine et memoria . . .“ Hoc loco ,,necesse sit“ formula op¬ 
positione insignita priorem in sententia locum obtinuit, cf. § 34, 
ubi easdem verbi collocationes tractavimus: VII 38, 7 ,,Quasi vero, 
inquit ille, consilii sit res ac non necesse sit nobis Gergoviam 
contendere . . Hoc loco: 2, 1, 3 ,,Massilia enim fere tribus ex par¬ 
tibus mari adluitur; reliqua quarta est, quae aditum habeat a terra.“ 
non aditum habendi formula 55 ) ipsius verbi collocationis causa est, 
sed adverbiale propter gravitatem remissum est post formulam item 
atque post verba remissum aliis locis invenimus § 44 b. His exem¬ 
plis satis mihi videtur probari, quod supra proposuimus: illas lo¬ 
quendi formulas per se non propriam collocationis rationem ex¬ 
hibere, sed tamquam composita distantia reliquorum verborum 
rationibus poni; qua de causa illarum collocationum exemplis ad- 
numerandae erant. 

Admodum autem singularis est hic locus, qui verbum item 
in formula quadam exhibet positum, sed cum verbi additamento 
adiectivum intentius coniunctum est, quae praemissa verbum secum 
trahunt: VII 41, 3 ,,ad haec sustinenda magno usui fuisse tor¬ 
menta.“ Neque tamen reticendum est etiam in his loquendi formu¬ 
lis nequaquam tam certum esse ordinem verborum, ut nunquam 
mutetur; immo nonnulli inveniuntur loci, quibus demonstratur, 
quam facile — in primis enclisi — etiam in his formulis aliae col¬ 
locationis formae exprimantur; ut exemplum afferam: hoc loco 
enclisis valuit: I 10, 1 „Caesari nuntiatur Helvetiis esse in animo,“ 
cf. § 5b; item hoc loco, quem optimo iure § 9c adnumeres: VII 14, 
10. ,,quae sit necesse accidere victis.“ 

K ) conf. 3, 112, 8 aditusque habebat, III, 12, 1 aditum haberent, 
3, 45, 3; III, 25, 2; 3, 42, 1; VII, 66, 7. 

§ 47. De verbis, quae suum in fine locum concesserunt 
illis vocibus, quae cum sequenti enuntiato artius cohaerent. 

Identidem invenimus praeter verborum gravitatem seu levi¬ 
tatem multum in collocatione valere ipsum enuntiatorum conexum. 
Sed cum supra hanc rem in initio tantum sententiarum observave¬ 
rimus, nunc iam illos locos consideremus, qui sententiae finem hac 
lege formatum exhibent. 56 ) 

a) Ac primum quidem supinum hoc modo collocatum respi- 
ciamus: V 36, 1 ,,interpretem suum Cn. Pompeium ad eum mittit 
rogatum, ut sibi militibusque parcat. VI 32, 1 legatos ad Caesarem 
miserunt oratum, ne . . ., VII 12, 3 legati ad eum venissent oratum, 
ut . . VII 32, 2 principes Haeduorum veniunt oratum, ut . . A 34, 1 
. . rex Deiotarus ad Domitium Calvinum . . venit oratum, ne A 67, 1 
sed etiam reorum habitu supplex ad Caesarem venit oratum, ut...“ 

b) Usitatissima haec collocatio est in pronomine demonstra¬ 
tivo vel determinativo; sed in pronuntiando facile observatur haec 
pronomina etiam intentiora esse, ea scii, de causa, quod ad se¬ 
quentia animos intendunt et totum enuntiatum sequens tamquam 
comprehendunt; cf. § 16; exempli gratia confer hos locos: V 2, 2 
,,naves . . . invenit instructas neque multum abesse ab eo, quin 
paucis diebus deduci possint. VII 42, 5 idem facere cogunt eos, 
qui .... VIII Pr. 8. tamen aliter audimus ea, quae .... A 
41, 2 supplicia constituit in eos, qui ... II 9, 4 Ibi vadis repertis 
partem suarum copiarum traducere conati sunt eo consilio, ut . . .“ 
— nomina scii, cum pronominibus coniuncta ad ipsam rationem 
nihil valent. — VII 65, 4 ,,Caesar . . . trans Rhenum in Germa¬ 
niam mittit ad eas civitates, quas . . . VIII 22, 2 Sed tamen se con¬ 
tentum fore ea poena, quam sibi . . Etiam huiusmodi loci huc 
pertinent: A 70, 3 ,,neque provinciarum publicas iniurias condonare 
iis posse, qui fuissent in se officiosi; VII 21, 1 quod facere in eo 
consuerunt, cuius orationem adprobant:“ Praeterea huic quam trac¬ 
tamus sollemni formae maxime propinqui sunt huiusmodi loci: VI 
38, 5 ,,Hoc spatio interposito reliqui sese confirmant tantum, ut in 
munitionibus consistere audeant . . . VII 73, 6 Huc teretes stipetes 
feminis crassitudine . . . demittebantur ita, ut . . 

c) Asserendi sunt nonnulli loci, qui vocem notione compa¬ 
rativa in fine collocatam exhibent: 1, 35, 1 ,,debere eos Italiae to- 

56 ) Hanc rationem Kiihnast iam adhibuit, p. 314. sed eis quae attulit 
exemplis probasse vix videtur. 

tius auctoritatem sequi potius, quam unius hominis voluntati ob¬ 
temperare. 2, 15, 1 aggerem . . . eorum murorum contignatione fa¬ 
cere instituerunt aequa fere latitudine, atque ... 3, 12, 2 neque 
sibi iudicium sumpturos contra atque omnis Italia iudicavisset.** 

d) Sed quamquam in his sollemnibus formis longe maior nu¬ 
merus harum collocationum invenitur, tamen ab aliis locis haec 
ratio non plane aliena est; id quod facile his locis intellegitur: VII 
84, 3 „Multum ad terrendos nostros valet clamor, qui post tergum 
pugnantibus existit, VIII 41, 1 Quorum omnis postea multitudo 
aquatum in unum locum conveniebat sub ipsius oppidi murum, ubi 
. . . 2, 9, 1 Ubi turris altitudo perducta est ad contabulationem, 
eam in parietes instruxerunt ... 3, 63, 8 Itaque cum . . . resi¬ 
sterent, animadversum est vitium munitionis, quod supra demon¬ 
stratum est, ... VII 65, 4 Caesar . . . trans Rhenum in Ger¬ 
maniam mittit . . equitesque ab his arcessit et levis armaturae pedi¬ 
tes, qui inter eos proeliari consuerant.** Hoc supremo loco sen¬ 
tentia omnino vix intellegi posset, nisi verbum priorem locum oc¬ 
cupavisset; sed hoc modo ad aliud gravius collocationum genus 
iam traducti sumus. 

De verbis perspicuitatis causa inusitate collocatis, 
§ 48 —§ 56 , 

§ 48. Summa orationis lex cum omnino, tum maxime Caesari 
est perspicuitas. Ad eam etiam verborum collocatio persaepe 
adaptata est. Duo genera nobis distinguenda sunt; alterum illorum 
locorum, qui ampliorem aliquam enuntiati partem post verbum 
remissum praebent, quo facilius scii, totius enuntiati construc¬ 
tio prospiciatur; 57 ) alterum genus eorum locorum est, qui 
omnino non recte intellegerentur, nisi verbum in pri¬ 
orem enuntiati locum praemissum esset; perspicuitatis scii, vox 
in hoc altero genere mera Garprjvelag notione adhibita est. Utri- 
usque generis complures exstant species. Ac primum velim con¬ 
sideremus eos locos, qui verbum complurium vocum commune in 
enumerationibus praemissum exhibent; 58 ) his enim locis optime 
totius generis ratio illustratur, quam summatim definire possumus 

57 ) In verbo auxiliari nonnullas huius rationis formas nuperrime 
observasse Marouzeavium p. 104 sqq. vidi, cum haec commentatio plane 
perfecta esset. 

5B ) cf. de verbo auxiliari Marouzeau p. 105, 

ita: una enuntiati pars additamentis aut disiunctionibus ita aucta 
est, ut solita verbi collocatione adhibita verbum, ex quo pendent 
illa, quae enumerantur, nimis desideraretur, et totius sententiae 
contextus dirimeretur. 

a) Saepius huiusmodi enuntiata praeter verbum et enumera¬ 
tionem leviora tantum aut omnino nihil exhibent; in his sententiis 
verbum primum nimirum sententiae locum obtinet, velut: I 5, 4 
,,Persuadent Rauracis et Tulingis et Latobrigis finitimis suis, ut . . . 
III 19, 3 Factum est opportunitate loci, hostium inscientia ac defati¬ 
gatione, virtute militum et superiorum pugnarum exercitatione, 
ut ... V 12, 4 sq. Utuntur [aut aere] aut nummo aureo aut taleis 
ferreis ad certum pondus examinatis pro nummo. Nascitur 59 ) ibi 
plumbum album in mediterraneis regionibus, in maritimis ferrum, 
VII 42, 2 Impellit alios avaritia alios iracundia et temeritas, quae 
, . . VII 75, 2 Imperant Haeduis atque eorum clientibus, Segu¬ 
siavis, Ambivaretis, Aulercis, Brannovicibus, [Blannoviis] milia 
XXXV; parem numerum Arvernis adiunctis Eleutetis, Cadurcis, 
. . . 1, 71, 2 Concurrebant legati, centuriones tribunique militum: 
3, 5, 3 Praeerat Aegyptiis navibus Pompeius filius, Asiaticis D. Lae¬ 
lius et C. Triarius, Syriacis C. Cassius, Rhodiis C. Marcellus cum 
C. Coponio, ... 1 , 39, 1 Erant, ut supra demonstratum est, 60 ) 
legiones Afranii III, Petrei duae, praeterea scutatae citerioris pro¬ 
vinciae et caetratae ulterioris Hispaniae cohortes circiter LXXX 
equitumque . . .“ Hi quos attulimus loci omnium, quos numera¬ 
vimus, tertia pars sunt. 

b) Reliquorum locorum numerus longe minor est; ratio his 
locis satis illustratur: II 34 ,,Eodem tempore a P. Crasso, quem 
cum legione una miserat ad Venetos, Venellos, Osismos, Coriosoli- 
tas, Esuvios, Aulercos, Redones, quae . . . certior factus est . . . 
III 27, 1 quo in numero fuerunt Tarbelli, Bigerriones, Ptianii, 
Vocates, Tarusates, Elusates, Gates, Ausci, Garumni, Sibusates, 
Cocosates; 2, 38, 2 Multum ad hanc rem probandam adiuvat adu¬ 
lescentia, magnitudo animi, superioris temporis proventus, fiducia 
rei bene gerendae. 3, 71, 1 Duobus his unius diei proeliis Caesar 
desideravit milites DCCCCLX et equites CC in his T. Tuticanum 
Gallum, senatoris filium, notos equites Romanos C. Fleginatem 

59 ) Utendi et nascendi voces etiam oppositione quadam intentiores 
fortasse sunt; adverbium minoris momenti ideoque remissum est. 

00 ) de parenthesi vide § 1, p. 10. 

Placentia, A. Granium .... 3, 96, 1 In castris Pompei videre 
licuit trichilas structas, magnum argenti pondus expositum, recen¬ 
tibus caespitibus tabernacula constrata . . . 3, 108, 3 In testamento 
Ptolomaei patris heredes erant scripti ex duobus filiis maior et ex 
duabus filiabus ea, quae aetate antecedebat.“ Aliam enumerationis 
collocationem perpauci loci exhibent; cf. VIII 8, 2 ,,Singularis enim 
virtutis veterrimas legiones VII, VIII, VIIII. habebat , summae spei 
delectae iuventutis XI. A 13, 5 Caesar Rhodias naves IX habe¬ 
bat .... Ponticas VIII, Syrias .... Cilicias V, ex Asia XII." 
Haec altera scii, enumerationis ratio illi, quam supra explicavimus, 
admodum similis est. 

§ 49. Eadem collocationis ratio aliis sollemnibus formis 
expressa est. Saepissime participii constructiones, variis addi¬ 
tamentis auctae, propter ipsam amplitudinem post verbum affe¬ 
runtur; nam ante verbum positae orationis continuationem nimis 
impedirent. Id quod ex ipsis exemplis facile sentitur: 61 ) VI 43, 4 
„Ac saepe in eum locum ventum est tanto in omnes partes diviso 
equitatu, ut . . . VII 19, 4 Indignantes milites Caesar, quod con¬ 
spectum suum hostes ferre possent tantulo spatio interiecto, . . . 
VIII 12, 4 Quo facto perturbati celerius, quam consuetudo fert 
equestris proelii, se receperunt amisso Vertisco, principe civitatis, 
praefecto equitum; 2, 39, 1 Curio cum omnibus copiis quarta vigilia 
exierat cohortibus V castris praesidio relictis. 3, 33, 1 . . . cum 
in fanum venturus esset adhibitis compluribus ordinis senatorii, . . . 
3, 76, 2 quod subito consilium profectionis ceperant, magna parte 
impedimentorum et sarcinarum relicta, A 29, 5 namque ex ea fuga 
pauci ad regem refugerunt paene omni reliqua multitudine inter¬ 
fecta. A 39, 2 quibus tamen angustissimum intervallum frontis 
reliquit reliquis cohortibus in subsidiis collocatis. A 40, 4 . . . 
legio in loca se superiora contulit non amplius CCL desideratis." 
Explicatio nostra optime probatur eo, quod tribus tantum locis 
ablativus absolutus, cuius exempla primum attuli, post verbum 
affertur nullis accessionibus auctus; atque hi loci analogia reli¬ 
quorum fortasse explicantur, cf. exempli gratia: VIII 16, 1 ,,Caesar 
etsi discessum hostium animadvertere non poterat incendiis oppo¬ 
sitis", Praeterea respiciendum est ex 38 ablativis absolutis, qui 

61 ) Non plane quidem neglegendum est praeterea has participii 
constructiones vi et notione cum enuntiatis secundariis maxime compa¬ 
randas esse ideoque facilius ex usitatis sententiae finibus excedere. 

hoc modo collocati sunt, 9 deberi anonymo, qui de bello Alexan¬ 
drino scripsit. 

Participia coniuncta quae vocantur paulo minorem, neque 
tamen parvum, huiusmodi collocationum numerum exhibent. Sed 
ubicunque post verba positae sunt, accessiones quaedam inveni¬ 
untur in his participii constructionibus ita, ut sine dubio enuntiatum 
aliquo modo impedivissent, si ante verbum collocatae essent; haec 
igitur princeps huius collocationis causa est; cf. V 21, 2 ,,Ab his 
cognoscit non longe ex eo loco oppidum Cassivellauni abesse silvis 
paludibusque munitum, 1, 23, 5 atque eodem die castra movet 
iustumque iter conficit VII omnino dies ad Corfinium commoratus, 
1, 31, 2 qui . . . dilectuque habito duas legiones effecerat, homi¬ 
num et locorum notitia et usu eius provinciae nactus aditus ad ea 
conanda, quod ... 1, 42, 2 neque idcirco Caesar opus intermittit 
confisus praesidio legionum trium et munitione fossae. 1, 51, 2 
cum . . . omnes sine timore iter facerent usi superiorum temporum 
atque itinerum licentia/' Maxime nostra explicationis ratio valet 
his locis, qui etiam infinitivum vel enuntiatum secundarium prae¬ 
bent ex participio remisso pendentem; quod, si cum participio ante 
verbum finitum insertus esset, omnis enuntiati cohaerentia sublata 
esset; cf. exempli causa: 3, 41, 3 ,,Dyrrachium profectus est, sperans 
Pompeium aut Dyrrachium compelli aut ab eo oppido intercludi 
posse, quo ... 3, 96, 4 navemque frumentariam conscendit, saepe, 
ut dicebatur querens tantum se opinionem fefellisse, ut . . .“ 

§ 50. Participia coniuncta, quae supra allata sunt, attributi 
vel appositionis in enuntiato locum obtinent; opportune igitur hoc 
loco complurium locorum exempla subiungimus, qui eodem modo 
attributa vel appositiones longiores post verbum remissas exhibent. 
Causa nimirum eadem, quae proximis paragraphis saepius reperta 
est: enuntiatum nimis diremptum et infinitum esset, si solito loco 
haec attributa collocata essent: 1, 6, 5 ,,Provinciae privatis decer¬ 
nuntur, duae consulares, reliquae praetoriae. 1, 25, 1 His datis 
mandatis Brundisium cum legionibus VI pervenit, veteranis III et 
reliquis, quas ex novo dilectu confecerat atque in itinere comple¬ 
verat; 1, 57, 3 neque multum Albici nostris virtute cedebant, homi¬ 
nes asperi et montani et exercitati in armis; A 31, 1 iisque Car- 
fulenum praefecit, et animi magnitudine et rei militaris scientia 
virum praestantem. A 66, 3 biduum Mazacae commoratus 

Comana venit, vetustissimum et sanctissimum in Cappadocia 

Bellonae templum, 3, 111, 3 quarum . . . proelioque in Thessalia 
facto domum redierant , quadriremes omnes et quinqueremes aptae 
instructaeque omnibus rebus . . 

§ 51. Exiguus quidem eorum locorum numerus est, qui supi¬ 
num hoc modo praebent collocatum, neque tamen minus his locis 
ipsa collocationis ratio illustratur. Haec enim supina cum obiecto 
quodam coniuncta sunt; quam ob rem sententia facilius perlustra¬ 
tur, ut ita dicam, hac inusitata verbi collocatione adhibita: I 11, 2 
,,Haedui cum se suaque ab iis defendere non possent, legatos ad 
Caesarem mittunt rogatum auxilium. I 31, 9 Ob eam rem se ex 
civitate profugisse et Romam ad senatum venisse auxilium postulatum, 

VII 5, 2 Eius adventu Bituriges ad Haeduos, quorum erant in fide r 
legatos mittunt auxilium rogatum, VIII 4, 2 Ibi cum ius diceret, 
Bituriges ad eum legatos mittunt auxilium petitum contra Car¬ 
nutes, . . .“ Duobus supremis locis praeterea respiciendum est 
mittendi verbum cum legati nomine usu artius coniunctum esse. 
Neque tamen plane hac re collocatio explicatur; cur enim priorem 
locum supinum cum obiecto non obtinuit? qua re de artiore illa 
iunctura nihil mutatum esset. 

§ 52. De sollemni huius generis specie etiam in hac gerundivi 
collocatione cogitandum est: persaepe enim gerundiva aliis voca¬ 
bulis aucta post verbum in fine enuntiati afferuntur. In primis 
fortasse collocationis ratio perspicitur huiusmodi locis, qui duo 
gerundiva coniuncta praebent, nam haec collocatio etiam forma 
cum enumerationibus, cf. § 48, congruit: A 51, 3 ,,Itaque ipse in 
Lusitaniam proficiscitur ad legiones arcessendas auxiliaque addu¬ 
cenda"; Neque tamen minus facile huiusmodi locis perspicitur ver¬ 
bum propter gerundivi amplificationem priorem locum obtinuisse: 

VIII 7, 5 . . . ,,ex his castris Atrebatem Commium discessisse ad 
auxilia Germanorum adducenda, VIII 24, 3 legionem autem XV 
... in togatam Galliam mittit ad colonias civium Romanorum 
tuendas, 2, 24, 2 ipse cum equitatu antecedit ad castra exploranda 
Cornelia, 3, 29, 2 plerasque naves in Italiam remittit ad reliquos 
milites equitesque transportandos; 3, 75, 3 exercitum e castris 
eduxit equitatumque praemisit ad novissimum agmen demoran¬ 
dum, A 30, 3 castellum, quod rex in proximo vico . . . munierat 
bracchiisque cum opere castrorum coniunxerat vici obtinendi 
causa, . . .“ Item gerundium hoc loco Caesar post verbum collo¬ 
casse videtur, quod facilius et expeditius hoc modo fluit oratio: 

3, 83, 3 ,,dixit placere sibi bello confecto ternas tabellas dari ad 
iudicandum iis, qui . . (de pronomine in fine collocato vide 
§ 47.) Contra ab Hirtio et anonymo, qui de bello Alexandrino 
scripsit, etiam aliis quibusdam locis sine certa causa eadem gerundii 
collocatio adhibita est; cf. VIII 7, 6 ,,se offerre ad dimicandum" 
(conf. praeterea VIII 8, 3; VIII 16, 1; VIII 37, 3; A 10, 4; A 18, 1; 
A 39, 2). Sed etiam in aliis collocationibus sentire mihi videbar 
item atque in hac collocationis specie apud Caesarem ipsas causas 
et rationes multo magis expressas et servatas esse; apud Hirtium 
et anonymum usu et consuetudine latius interdum fines prolatos 
esse; cf. § 2, p. 18. Unde verisimile est etiam in his gerundii collo¬ 
cationibus gerundivi analogiam multum valuisse, praesertim cum 
illa gerundivi collocatio saepius apud Hirtium et anonymum quam 
apud Caesarem inveniatur. 

§ 53. Sollemnes huius generis species ea potissimum de 
causa indagandae mihi videbantur, quod hoc modo collocationis 
ratio maxime probatur, et quantum valuerit, demonstratur. Neque 
tamen his specierum finibus totum collocationis genus continetur. 
Ipsa scii, ratio per se a nulla sententiae parte aliena esse videtur. 
Veluti adverbialia saepius propter amplitudinem post verba affe¬ 
runtur; cf. exempli gratia: VII 29, 4 ,,sed factum imprudentia 
Biturigum et nimia obsequentia reliquorum, uti . . . VIII 46, 6 
in totius Galliae defectione, quam sustinuerat fidelitate atque auxi¬ 
liis provinciae illius, 3, 80, 5 quantum usum haberet ad sublevan¬ 
dam omnium rerum inopiam potiri oppido pleno atque opulento f 
. . . 1, 15, 4 Relictus in itinere cum paucis incidit in Vibullium 
Rufum missum a Pompeio in agrum Picenum confirmandorum homi¬ 
num causa. VIII Pr. 2 . . . novissimumque imperfectum de rebus 
gestis Alexandriae confeci usque ad exitum non quidem civilis 
dissensionis, cuius finem nullum videmus, sed vitae Caesaris. VIII 
52, 2 quantum satis esse ad mutationem locorum propter salubrita¬ 
tem existimabat. A 16, 7 quas protexerunt ex molibus atque 
aedificiis imminentibus .... A 73, 3 cum spatio non amplius 
passuum mille intercisa vallis castra hostium divideret ab opere 
incepto Caesaris castrorum." 

Reliquarum huiusmodi collocationum haec sufficiunt exemplar 
I 3, 4 „In eo itinere persuadet Castico, Catamantaloedis filio, Se¬ 
quano, ... A 15, 1 Rhodiis navibus praeerat Euphranor, animi 
magnitudine ac virtute magis cum nostris hominibus quam cum 

Graecis comparandus.“ Confer etiam hos locos, quos facile huc 
pertinere sentias: VI 23, 7 „Atque ubi quis ex principibus in con¬ 
cilio dixit se ducem fore consurgunt ii, qui et causam et hominem 
probant, . . . VII 44, 1 Nam cum in minora castra operis perspi¬ 
ciendi causa venisset, animadvertit collem, qui ab hostibus tene¬ 
batur, nudatum hominibus, qui superioribus diebus vix prae multi¬ 
tudine cerni poterat.** 

§ 54. Huius collocationum generis, quod inde a § 48. tractamus, 
suprema ratio erat haec: verbum in fine sententiae collocatum ni¬ 
mis desideraretur et ea, quae antecederent, difficilius intellegerentur, 
cum aliqua enuntiati pars supra solitum modum additamentis aucta 
esset. Eadem ratio maxime valet etiam in illis verbis collocandis, 
ex quibus infinitivus pendet. Quae verba usitata collocatione in 
fine enuntiatorum ponuntur; sed infinitivi saepissime accessionibus 
augentur ita, ut sententiae continuatio dissolveretur, si longior in¬ 
finitivi structura insereretur inter verbum et priores enuntiati voces, 
quae cum verbo artiorem relationem grammaticam habent, cum in¬ 
finitivo omnino nullam. Difficilis quidem in hac re de infinitivi 
amplitudine quaestio est. Praeter longissimas enim structuras, 
quae verbum antecedere omnino non possent, aliae inveniuntur 
post verbum collocatae, quae ante verbum collocatae haud ita 
magnam difficultatem praeberent. Sed in huiusmodi rebus, quae 
sensu disceptantur, certa ratio nunquam statui potuerit, et similia 
in participii constructionibus eadem lege collocatis inveniuntur. 
Praeterea autem hic maxime respiciendum est illis fere locis verbum 
infinitivum antecedere, qui etiam alias voces, subiectum, obiectum, 
adverbia continent. (Reliquis locis, nisi forte alia ratio valet, multo 
facilius verbum usitatum in fine locum obtinet: cf. III 9, 4 ,,Pe¬ 
destria esse itinera concisa aestuariis, navigationem impeditam 
propter inscientiam locorum paucitatemque portuum sciebant, 
neque nostros exercitus propter frumenti inopiam diutius apud se 
morari posse confidebant.**) Unde facilius intellegitur, quomodo 
etiam modicae infinitivi structurae post verbum inserta sint. Sub- 
iecto enim et obiecto et adverbiis cum verbo finito quidem ratio 
intercedit grammatica, cum infinitivo non fere intercedit. Hac rela¬ 
tione etiam collocatione expressa breviter iam indicavimus ora¬ 
tionis perspicuitatem augeri, dirempta autem hac relatione obscu¬ 
rari orationem. Neque' multum refert, utrum pluribus an paucis 
tantum accessionibus auctus sit infinitivus, quo dirimitur illa rela- 

tio, nam incommoda et molesta in utroque casu diremptio est. Haec 
igitur universa et princeps omnium locorum ratio est. 

Praeterea in hac verbi ante infinitivum collocatione non neg¬ 
legendum est infinitivi constructiones interdum ab reliqua sententia 
quodammodo absolutas esse, qua de causa etiam facilius post ver¬ 
bum finitum collocantur. 62 ) 

Sed quamquam in omnibus his verbis, ex quibus infinitivus 
pendet, plane eadem ratio observatur, de qua ante expositum est, 
tamen in locis afferendis ad commentationis opportunitatem ordi¬ 
nes nonnullos distinguamus oportet. 

a) Ac primum quidem, ut probemus ea, quae supra disputa¬ 
vimus, consideremus exempla, quae nostram explicationis rationem 
manifestissime praebent expressam. Verbum ipsum, ex quo infini¬ 
tivus pendet, infinitivi formam exhibet et ante verbum finitum in 
enuntiatum insertum est, infinitivi constructio extra enuntiati fines 
affertur: cf. I 46, 3 ,,tamen committendum non putabat, ut pulsis 
hostibus dici posset eos ab se per fidem in conloquio circumventos. 
1, 13, 1 neque se neque reliquos municipes pati posse C. Caesarem 
imperatorem bene de re publica meritum tantis rebus gestis oppido 
moenibusque prohiberi; 3, 96, 1 ut facile existimari posset nihil eos 
de eventu eius diei timuisse, qui non necessarias conquirerent vo- 

62 ) Haec infinitivi absolutio optime illustratur huiusmodi locis, ubi 
meram epexegeseos raturam infinitivus praebet; velut 3, 99, 2: ,,Sic 
enim Caesar existimabat, eo proelio excellentissimam virtutem Crastini 
fuisse . . Huc etiam spectant huiusmodi loci: I 31, 7 ,,coactos esse 
. . et iure iurando civitatem obstringere sese neque obsides repetituros 
neque auxilium a populo Romano imploraturos neque recusaturos, 
quo . . Sed haec collocationis genera quae latius patent, nobis 
commemoranda, non tractanda sunt. Verbum enim iustam senten¬ 
tiam his locis conficit et usitatum locum obtinet. Eadem de causa 
ad hanc commentationem non pertinent illi loci, qui longiorem nuntium 
eodem modo inserunt; velut 1, 34, 1 sqq. ,,Quo cum venisset, cognoscit 
missum in Hispaniam a Pompeio Vibullium Rufum, . . . profectum item 
. . . praemissos etiam . . ." Hae res scii, omnino uno enuntiato com¬ 
prehendi non poterant. Hac circumscriptione propositi illi loci item a 
commentatione nostra secernuntur, qui infinitivum exhibent ex pleniori¬ 
bus illis formulis pendentem, quae per se iam enuntiatum efficiant; 
velut: ,,facile est, paratum esse, consilium capere, fama percrebuerat"; 
quae saepius quidem eodem modo, quo verbum collocantur, sed tamen 
per se tractandae sunt propter amplitudinem, quae non sine aliquo mo¬ 
mento est. Eadem de causa huiusmodi formulas: „certiorem facere, 
satis habere, pro explorato habere," alias, ab hac commentatione seclusi. 
Hanc unam respexi ,,animum adverto", quippe quae ab animadvertendo 
vix differat. 

luptates." Sed plures huiusmodi locos exscribere omnino super¬ 
vacaneum est, cum his exemplis satis illustretur collocatio. Diffi¬ 
cultas illa collocationis, de qua hac paragrapho ineunte expositum 
est, his locis duplicata est, cum praeter simplicem infinitivum, qui 
ex verbo finito pendet, etiam amplior infinitivi constructio invenia¬ 
tur ex simplici illo infinitivo pendens. Ea de causa evidenter his 
locis observatur quam difficulter sententia intellegeretur, si infini¬ 
tivi constructio ante alterum infinitivum, ex quo pendet, posita esset. 
Neque neglegendum est nobis altera ex parte, quam facile simplex 
infinitivus usitatum locum ante verbum finitum obtineat, cum lon¬ 
gior infinitivi structura ultra enuntiati finem removenda sit. 

b) Sed eadem quae in hoc specimine tam dilucide observatur 
collocationis ratio etiam reliquis locis satis certa est; exempli causa 
primum longiores quasdam infinitivi structuras allaturus sum, 
quae solitum ante verbum finitum locum obtinere omnino non pos¬ 
sunt propter ipsam amplitudinem: I 22, 4 ,,Multo denique die per 
exploratores Caesar cognovit et montem ab suis teneri et Helvetios 
castra movisse et Considium timore perterritum, . . . pro viso sibi 
renuntiavisse. 63 ) I 39, 7 Nonnulli etiam Caesari nuntiabant, cum 
castra moveri ac signa ferri iussisset, non fore dicto audientes mili¬ 
tes neque propter timorem signa laturos. VII 61, 3 Uno fere tem¬ 
pore sub lucem hostibus nuntiatur in castris Romanorum praeter 
consuetudinem tumultuari et magnum ire agmen adverso flumine 
sonitumque . . . exaudiri et paulo infra milites navibus transpor¬ 
tari. 1, 8, 3 Caesarem quoque pro sua dignitate debere . . . dimit- 

63 ) Huiusmodi locis, qui complures infinitivos ampliores ex uno 
verbo pendentes exhibent, interdum duae collocationis rationes concur¬ 
runt: illa, de qua nunc exposuimus, et usitata verbi collocatio; primus 
enim infinitivus ante verbum ponitur, reliqui verbum sequuntur; hoc 
modo explicantur hi loci, qui rarius occurrunt: I 6, 3 „Allobrogibus sese 
vel persuasuros, quod . . ., existimabant vel vi coacturos, ut per suos 
fines . . ire paterentur. IV 9, 1 Legati haec se ad suos relaturos dixerunt 
et re deliberata ... ad Caesarem reversuros.“ cf. praeterea II 25, 1 
vidit, V 25, 4 iubet, VII 64, 2 dicit, VIII 1, 1 nuntiabantur, VIII 14, 3 
iudicabat, 1, 66, 2 iubet, A 45, 3 iussit. 

Idem fere compluribus locis invenitur, qui enuntiata secundaria ex 
infinitivi constructione exhibent pendentia et verbum finitum ante enun¬ 
tiatum secundarium collocatum praebent; velut VII 15, 5 ,,facile se loci 
natura defensuros dicunt, quod prope . . .“ cf. VII 14, 9 ,,praeterea 
oppida incendi oportere, quae . . alia. Similiter perpaucis aliis locis 
verbum post enuntiatum secundarium remissum invenitur; cf. I 10, 2 
,,Id si fieret, intellegebat magno cum periculo provinciae futurum, ut. .. 
haberet. 3, 111, 4 quas si occupavissent, sperabant fore, ut . . .“ 

tere neque adeo graviter irasci inimicis, ut ... 1, 19, 3 Pompeius 
enim rescripserat: sese rem in summum periculum deducturum non 
esse neque . . . contulisse; 1, 29, 1 Caesar etsi ad spem conficiendi 
negotii maxime probabat coactis navibus mare transire et Pom¬ 
peium sequi, priusquam ille sese transmarinis auxiliis confirmaret, 
tamen . . His locis subiungendus est locus, qui applicationem 
nullam quidem verbi praebet; sed idem perspicuitatis studium 
valuisse propter longiorem infinitivum verisimillimum est: A 31, 6 
„Constat fugisse ex castris regem ipsum receptumque in navem 
. . . demerso navigio perisse/* 

Deinceps ad reliquos locos animum advertamus, quibus in¬ 
finitivi constructio usitatum ante verbum locum obtinere non pror¬ 
sus nequit; sed tamen isdem de causis atque locis modo allatis non 
obtinere supra p. 92 sq. vidimus 64 ): I 20, 4 ,,cum ipse eum locum 
amicitiae apud eum teneret, neminem existimaturum non sua volun¬ 
tate factum; III 3, 4 Maiori tamen parti placuit , hoc reservato ad 
extremum . . . consilio interim rei eventum experiri et castra de¬ 
fendere. IV 16, 1. Germanico bello confecto multis de causis Caesar 
statuit sibi Rhenum esse transeundum; V 6, 2 Accedebat huc, quod 
in concilio Haeduorum Dumnorix dixerat sibi a Caesare regnum 
civitatis deferri; V 13, 3 de quibus insulis nonnulli scripserunt dies 
continuos XXX . . . esse noctem. VIII 34, 1 cum . . . maximeque 
ex omnibus Lucterius, qui fortunae illius periculum fecerat, moneret 
frumenti rationem esse habendam, VIII 38, 3 quorum in civitate 
superiore commentario Caesar exposuit initium belli esse ortum, 65 ) 
2, 26, 2 Nondum opere castrorum perfecto equites ex statione 
nuntiant magna auxilia equitum peditumque ab rege missa Uticam 
venire.** 

His quos attulimus locis ipsa quidem collocationis ratio satis 
illustratur, sed quam late pateat, minus perspicitur. Qua de causa 
infra locos additurus sum, qui mera forma aliquantum differunt, 
sed eandem habent explicationem; exempla primum respiciamus 66 ) : 

64 ) Inter utriusque collocationis numerum differentia vix interest; 
ad triginta locos numeravi, qui longissimas et totidem, qui longiores in¬ 
finitivi constructiones exhibent. 

65 ) Nonnulla vocabula ex ipsius infinitivi structura ad applicatio¬ 
nem scii, praemissa sunt. 

66 ) In reliqua exemplorum enumeratione amplissimos ab ampliori¬ 
bus infinitivis non distinxi, cum ipsa differentia non magna et supra satis 
demonstrata sit; illi scii, verbum antecedere non possunt, hi isdem de 

causis non antecedunt. 

II 14, 3 . , impulsos ab suis principibus, qui dicerent Haeduos 

a Caesare in servitutem redactos omnes indignitates contumeliasque 
perferre, ... IV 21, 5 legati veniunt, qui polliceantur obsides dare 
atque imperio populi Romani obtemperare. V 1, 7 legatos ad eum 
mittunt, qui doceant nihil earum rerum publico factum consilio VI 
9, 6 legatos mittunt, qui doceant neque auxilia ex sua civitate in 
Treveros missa neque ab se fidem laesam"; Huiusmodi omnino 
novem locos numeravi. Pronomen scii, relativum per se nihil valet 
ad collocationem, quae minime a superioribus locis differt: eadem 
nimirum enuntiati diremptio, quae illis locis evitatur, his locis non 
minus molesta esset infinitivo inter pronomen et verbum inserto. 
Eadem ratio in his quae deinceps allaturus sum exemplis facile 
sentitur. Coniunctio his locis primum enuntiati locum obtinet, et 
cum verbum finitum cum coniunctione artiorem habeat relationem 
grammaticam, incommodum esset, si verbum post longiorem infini¬ 
tivi structuram in fine sententiae afferretur; id quod facile vitatur 
verbo ad coniunctionem applicato. (Haec autem inter verbum et 
coniunctionem relatio optime illustratur eo, quod omnes fere con- 
iunctiones primitus adverbia erant; neque tamen de verbi ad ad¬ 
verbium attractione his locis loqui possis, cum primitiva illa con- 
iunctionum vis Caesaris temporibus sine dubio non iam sensa 
sit.) Sed exempla contemplemur: I 28, 4 ,,Id ea maxime ratione 
fecit, quod 67 ) noluit eum locum, unde Helvetii discesserant, vacare, 
IV 16, 1 quod, cum 68 ) videret Germanos tam facile impelli, ut in 
Galliam venirent, suis quoque rebus eos timere voluit, cum intelle¬ 
gerent et posse et audere populi Romani exercitum Rhenum trans¬ 
ire. VIII 36, 1 . . . cum intellegeret fugato duce altero perterreri 
reliquos facile et opprimi posse, magnae felicitatis esse arbitraba¬ 
tur . . .“ Huius coniunctionis ,,cum“ plurima exstant exempla; 
ipse plus viginti numeravi, quae huc pertinent. Quorum magna 
pars tantam exhibet infinitivi structuram, ut verbum finitum post 
infinitivum collocari omnino vix possit; cf.: III 20, 1 ,,cum intelle¬ 
geret in iis locis sibi bellum gerendum, ubi paucis ante annis L. 
Valerius Praeconinus legatus exercitu pulso interfectus esset atque 
unde L. Manlius proconsul impedimentis amissis profugisset, A 
35, 2 Cn. Domitius cum animadverteret eum Cappadocia decessisse 

67 ) de adverbiali huius coniunctionis vi cf. Schmalz, Synt. p. 539. 

6S ) de primitiva huius coniunctionis vi adverbiali cf. Schmalz, 
Synt. p. 560. 

non voluntate adductum sed necessitate, quod facilius Armeniam 
defendere posset, . . Sed reliquarum coniunctionum exempla 
afferamus: III 14, 1 ,,Compluribus expugnatis oppidis Caesar, 
ubi G9 ) intellexit frustra tantum laborem sumi neque hostium fugam 
captis oppidis reprimi neque iis noceri posse, statuit . . . cf. V 
56, 1 ubi intellexit, 1, 41, 3 ubi cognovit, 3, 15, 3 premebantur, adeo 
ut 70 ) cogerentur sicuti reliquum commeatum, ita ligna atque aquam 
Corcyra navibus onerariis supportare; cf. I 44, 9 ut non sciret, 
VII 20, 8 ut intellegatis. VII 39, 3 orat, ne patiatur civitatem 
pravis adulescentium consiliis ab amicitia populi Romani deficere, 
cf. 2, 33, 2 neu dubitet, IV 8, 3 sed licere, si velint, in Ubiorum 
finibus considere”, cf. 2, 18, 7 tamen constituerat . . .” 

c) Restat, ut exempla nonnulla afferamus frequentium loco¬ 
rum, qui verbum ante infinitivum praemissum et simul ad adverbium 
vel adverbiale applicatum exhibent. Hi loci separatim ab reliquis 
tractandi mihi videbantur, quod duas collocationis rationes ex¬ 
pressas habent: huius paragraphi rationem, qua longiores infinitivi 
structurae intra enuntiatum non inseruntur, ne voces logice cohae¬ 
rentes nimis dirimantur et sententia obscuretur; altera paragraphi 
45 lex est, qua adverbium in initio sententiae collocatum verbum 
secum trahit. Neutram harum rationum, quae per se probatae 
sunt aliis locis ab his locis, plane secludere possis. Rectius mihi 
videtur utramque legem his locis agnoscere. Illam quam supra 
p. 130 sqq. exempli causa demonstravi differentiam longissimi et 
longioris infinitivi hoc capite ita observandam putavi, ut primum 
quinque exempla afferrem, quae post longissimum infinitivum ver¬ 
bum exhibere omnino non possunt. Huiusmodi enim locis haec 
differentia maioris momenti est, cum infinitivi amplitudo adverbii 
attractionem sine dubio longe praevaleat his locis: V 21, 2 ,,Ab 
his cognoscit non longe ex eo loco oppidum Cassivellauni abesse 
silvis paludibusque munitum, quo ... 3, 105, 2 Item constabat 
Elide in templo Minervae repetitis atque numeratis diebus, quo 
die . . ., simulacrum Victoriae, quod . . ., ad valvas se templi 
limenque convertisse. A 55, 2 Indicio Minucii cognoscit L. Raci¬ 
lium et L. Laterensem et Annium Scapulam, maximae dignitatis 


69 ) de adverbiali huius coniunctionis notione vide Schmalz, Synt, 
p 577 sq. 

70 ) haec coniunctio instrumentalem notionem primitus habuisse 
videtur cf. Schmalz, Synt. p. 569. 

et . . . hominem ... in eadem fuisse coniuratione ... V 16, 1 
Toto hoc in genere pugnae, cum sub oculis omnium . . . dimica¬ 
retur, intellectum est nostros propter gravitatem armorum, quod..., 
minus aptos esse ad huius generis hostem, equites autem magno 
cum periculo . . . dimicare, propterea quod . . . VIII 36, 3 ... ab 
exploratoribus, quos praemiserat, cognoscit castra eorum, ut bar¬ 
barorum fere consuetudo est, relictis locis superioribus ad ripas 
esse fluminis demissa, at Germanos equitesque . . . advolasse 
proeliumque commisisse/' 

Ex reliquis locis hos consideremus exempli gratia: 71 ) A 56, 1 
,,litteras a Caesare missas accipit, quibus cognoscit Pompeium in 
acie victum amissis copiis fugisse. 1, 82, 5 Hac de causa constitu¬ 
erat signa inferentibus resistere, prior proelio non lacessere. 3, 87, 4 
An non audistis ex iis, qui per causam valetudinis remanserunt, 
cohortes esse Brundisii factas? A 37, 1 numquam tamen inter¬ 
mittebat legatos de pace atque amicitia mittere ad Domitium, VI 
29, 1 Caesar postquam per Ubios exploratores comperit Suebos 
sese in silvas recepisse, 3, 86, 1 Pompeius quoque, ut . . ., suorum 
omnium hortatu statuerat proelio decertare/' 

Ex permultis locis, qui adverbialis loco participium exhibent, 
vel enuntiatum secundarium, cf. § 45 e, f, complures huc pertinent, 
qui simul ampliorem infinitivi constructionem post verbum remissam 
praebent; sed cum ratio satis iam probata sit, singulos locos exem¬ 
pli gratia affero: V 52, 2 „producta legione cognoscit non decimum 
quemque esse reliquum militem sine vulnere; V 18, 2 Eo cum 
venisset, animadvertit ad alteram fluminis ripam magnas esse 
copias hostium instructas/' 

Huic quam modo tractavimus rationi simillima est horum 
locorum ratio: I 22, 2 ,,Considius equo admisso ad eum accurrit, 
dicit montem, quem a Labieno occupari voluerit, ab hostibus teneri. 
V 47, 5 litteras Caesari remittit,... rem gestam ... perscribit; docet 
omnes equitatus peditatusque copias Treverorum III milia passum 
longe ab suis castris consedisse." eiusdem generis multa exstant 
exempla. Verbo scii, applicato ad verbum antecedens, cuius vim 
et notionem producit fere, cf. § 28, multo facilius infinitivus in 
orationis contextum inseritur. Illa autem inter utrumque verbum 

71 ) § 45 nonnullas adverbialium series distinximus, prout appli¬ 
cationis ad superiora, aut insignis gravitatis causa primum locum obti¬ 
nebant; quae hic conferenda fortasse, non repetenda sunt. 



99 


iunctura, quae his locis servatur propter orationis perspicuitatem, 
compluribus locis coniunctione indicatur, velut: 3, 13, 3 princeps 
Labienus procedit iuratque se eum non deserturum eundemque 
casum subiturum, quemcunque ei fortuna tribuisset. 3, 89, 3 quid 
fieri vellet, ostendit monuitque eius diei victoriam in earum cohor¬ 
tium virtute constare.“ 72 ) 

d) Cum hac paragrapho maximam partem tractaverimus ver¬ 
borum, ex quibus infinitivus pendet, deinceps per epexegesin bre¬ 
viter commemoremus usitatissimam horum verborum collocationem, 
qua infinitivum suum sequuntur, etiamsi aliqua de causa praemissus 
est. Analogia nimirum plurimum in hac verbi finiti collocatione 
valet, (cf. huc maxime observationem, quam fecit Bergaigne p. 143. 
de loquendi formulis, quae nostra fere aetate hac infinitivi et verbi 
finiti iunctura factae sunt,) infinitivus aliis de causis praemissus 
est, quae aliis paragraphis iam explicatae sunt. Veluti hoc loco 
verbum sequitur infinitivum, qui propter gravitatem praemissus 
est, (cf. § 34 b): VIII 53, 2 ,,quo maiores pararent necessitates 
quibus cogi posset senatus id probare, quod . . .“ Similiter ver¬ 
bum finitum usitatum post infinitivum locum obtinet, qui ad adver¬ 
bium applicatus est: 3, 56, 1 ,,ac paulo longius progrediendum 
existimabat Caesar.“ Eadem collocationis ratio per se fere con¬ 
sentanea est illis locis, qui non verbum praemissum, sed alias voces 
aliqua de causa post verbum remissas exhibent; velut hoc loco: 
A 10, 5 ,,nox autem adlatura videbatur maiorem fiduciam illis, qui 
locorum notitia confidebant**; verbum scii, finitum huiusmodi locis 
omnino remanet loco usitato. 

§ 55. Totum collocationum genus, quod inde a § 48. trac¬ 
tavimus, artius in commentationis contextum inseruimus et cum 
altero genere coniunximus § 48, p. 86, quod item perspicuitati 
orationis maxime inservit. Ad hoc genus deinceps transeamus. 
Illam perspicuitatis causam multo graviorem his locis inveniemus, 
quam superioribus. Illic enim difficilius oratio intellegeretur verbo 
in fine collocato, hic maxime ambigua, ne dicam falsa, esset oratio, 
nisi priorem enuntiati locum verbum obtineret. Sed in ipsis exem¬ 
plis melius hae res perspiciuntur. 

Primum velim consideremus sollemnem quandam speciem 
collocationis verborum, ex quibus infinitivus pendet. Haec verba, 

72 ) Praeterea facile neque iniuria his locis cogites de illis, quae 
§ 45 e exposuimus, de verbis eiusdem generis collocatione iunctis. 

cum in oratione obliqua ipsa infinitivi formam exhibent, infinitivi 
structuram fere antecedunt. Collocationis ratio manifesta esse 
videtur: nisi enim infinitivus regens qui vocatur antecederet, infini¬ 
tivi constructio, quae inde pendet, plane ut orationis obliquae 
enuntiatum intellegeretur. Admodum multa huius collocationis 
exstant exempla: 1, 18, 1 ,,cupere ea facere, quae vellet, . . . V 
36, 2 sperare a multitudine impetrari posse quod ad militum salu¬ 
tem pertineat; I 20, 2 scire se illa esse vera, — (de pronominibus 
postpositis vide § 9 et § 29) — II 15, 6 confirmare sese neque 
legatos missuros neque ullam condicionem pacis accepturos. 1, 35, 3 
Intellegere se divisum esse populum Romanum in partes duas. 
1, 20, 2 debere se suae salutis rationem habere. I 44, 10 Debere 
se suspicari simulata Caesarem amicitia quem exercitum in Gallia 
habeat sui opprimendi causa habere.“ 

Similia etiam extra orationes evenire possunt, quod ex his 
locis cognoscas, ubi duae infinitivi constructiones iuxta positae 
orationem obscurarent, cum grammatica relatione diversae sint. 
Quae difficultas facile vitatur verbo ante alterum infinitivum in¬ 
serto: I 7, 1 „Caesari cum id nuntiatum esset, eos per provinciam 
iter facere conari, maturat ab urbe proficisci . . . VIII 34, 1 . . , 
Lucterius . . . moneret frumenti rationem esse habendam, consti¬ 
tuunt omnium consensu parte ibi relicta copiarum ipsi cum expe¬ 
ditis ad importandum frumentum proficisci.'* cf. etiam III 14, 1 
,,noceri posse, statuit exspectandam classem." 

§ 56. Eandem quam modo repperimus collocationis rationem 
etiam his qui sequuntur locis adhibitam inveniemus. Voces scii., 
quae easdem habent formas, sed diverso in enuntiato munere fun¬ 
guntur, verbo separantur, ne propter formae similitudinem munera 
vocum illarum confundi possint. Quantum autem ad perspicuitatem 
orationis haec collocatio valeat, optime fortasse senties, si con¬ 
trarium quendam locum noveris, quo Hirtius difficultatem illam 
orationis admisit: VIII 27, 5 ,,magna praeda multis interfectis poti¬ 
untur." Sed hic locus admodum singularis est, licet. Ipsa quam 
descripsimus ratio non minus facile perspicitur his exemplis: I 10, 1 
,.Caesari nuntiatur Helvetiis esse in animo . . . II 2, 4 Hi constan¬ 
ter omnes nuntiaverunt manus cogi ... VI 17, 1 hunc ad quaestus 
pecuniae mercaturasque habere vim maximam arbitrantur, II 19, 1 
Caesar equitatu praemisso subsequebatur omnibus copiis; I 40, 9 
. . . hac ne ipsum quidem sperare nostros exercitus capi posse. 

VI 21, 5 aut parvis renonum tegimentis utuntur magna corporis 
parte nuda. I 22, 5 Eo die quo consuerat intervallo . . 

Neque tamen artis his regulis omnis perspicuitatis ratio con¬ 
tinetur. Immo per se fere consentaneum est huiusmodi collocati¬ 
onis occassiones facile et frequenter occurrere. Cui rei singulares 
hi loci testimonio sunt, qui verbum ad priorem enuntiati vocem 
applicatum praebent, ne falso cum hac voce iungatur aliud verbum 
aut verbum cum alia voce: V 20, 4 ,,His Caesar imperat obsides XL 
frumentumque exercitui ... V 5, 2 Ibi cognoscit LX naves, quae 
. . . cursum tenere non potuisse atque eodem, unde erant profectae, 
revertisse, cf. VIII 47, 1 Ibi cognoscit ... I 25, 3 multi ut diu 
iactato bracchio praeoptarent scutum manu emittere et nudo cor¬ 
pore pugnare. V 31, 6 Prima luce sic ex castris proficiscuntur, ut 
quibus esset persuasum non ab hoste, sed ab homine amicissimo 
[. . .] consilium datum , . . .“ 

De verbi collocationibus ad artificiosae orationis prae¬ 
cepta accommodatis. § 57—§ 59. 

§ 57. Per totam hanc commentationem non ita singulos locos 
interpretandos mihi proposueram, quam varias et diversas rationes 
collocationis probandas. Quam ob rem mentionem faciam oportet 
rationum, quae in aliis Romanorum scriptis multum sine dubio 
valuerunt, in Caesaris scriptis minus sentiuntur; artificiosioris scii, 
orationis propriae et a rhetoribus maxime cultae sunt. Quamquam 
enim rhetorum artificia Caesar in commentariis scribendis neglexit, 
tamen plane remittere et secludere non potuit, cum in ipsa lingua 
iam inveterassent. 

Incipiamus a rationibus, quae certius apud Caesarem obser¬ 
vantur. Vix ullam de verborum collocatione invenies commen¬ 
tationem, quae non euphoniam quandam ut summam collocationis 
rationem afferat; cf. in primis M. J. Wocher, Die lat. Wortstellung 
nach log. u. phonet. Grundsatzen, Progr., Ehingen a. d. Donau 1849, 
et Fiedler, Uber Eleganz, Wortstellung und Aussprache im Latei- 
nischen, Halle u. Berl. 1819. Sed cum huiusmodi res sentiantur 
magis quam intellegantur, difficillime de his rebus iudicatur. Apud 
Livium Kiihnast p. 314. complures locos repperit, qui verborum 
ordinem propter difficiliores litterarum concursus mutatum ex¬ 
hibent. Eadem de causa Caesar fortasse inusitatius verba collo¬ 
cavit his locis: I 31, 3 ,,Locutus est pro his Diviciacus Haeduus: 


102 


II 31, 4 Sibi omnes fere finitimos esse inimicos . . .III 13, 8 tanta 
in iis erat firmitudo, V 40, 4 reliquis deinceps fit *) diebus. VI 13, 9 
si quis ex reliquis excellit dignitate succedit . . . VIII 48, 3 ne sua 
vulnera per fidem imposita paterentur **) impunita , VIII 2, 1 quam 
non longe a finibus Haeduorum conlocaverat in finibus Biturigum, 
VIII 48, 5 Commius incensum calcaribus equum coniungit equo Qua¬ 
drati ... A 15, 3 Videris mihi, inquit, Caesar, vereri , ... A, 20, 2 
ac multum proficere multitudine telorum videbantur." Sed horum 
locorum maiorem partem etiam aliis paragraphis adnumeravi; ne¬ 
que minime dubito, quin facile aliae leges praeter hanc euphoniam 
isdem locis valuerint, praesertim cum Caesaris commentarii ser¬ 
monem magis quam orationem praebeant. Atque satis multi loci 
inveniuntur, qui huic euphoniae legi non parent; velut: I 22, 5 
,,milia passuum tria ab eorum castris castra ponit. I 38, 4 ut 
circino circumductum . . cf. etiam, quae collegit P. Hellwig, Ub. 
d. Pleonasmus b. Caesar, Progr. Berl. 1889, p. 5 sq. 

§ 58. Supra — p. 6. adn. 3. — obiter Naegelsbachii rationem 
commemoravimus et refutavimus, qui anaphoram et chiasmum ut 
summam collocationis rationem adhibuit. Sed N. quam latissime 
anaphoram et chiasmum interpretatus erat. Rectius hanc colloca¬ 
tionis rationem adhibebimus, si ad rhetorum figuram et interpre¬ 
tationem redierimus, et illam tantum collocationis formam huc ret¬ 
tulerimus, quae proprie vocatur anaphora et interdum in Caesaris 
commentariis adhibita est. Caesarem enim his locis non fortuitam 
quandam linguae Latinae formam, sed ipsam rhetorum figuram 
adhibuisse verisimillimum est. 73 ) Ipsa igitur figura per se huius col¬ 
locationis summa ratio et causa est: I 40, 5 „factum eius hostis iam 
periculum patrum nostrorum memoria . . . factum etiam nuper in 
Italia servili tumultu ... VI 21, 4 hoc ali staturam, ali * vires 
nervosque confirmari putant. VII 32, 5 Civitatem esse omnem in 
armis; divisum senatum, divisum populum, ... 1 , 51, 2 Erant prae¬ 
terea cuiusque generis hominum milia . . . Erant complures ho¬ 
nesti adulescentes . . . erant legationes civitatum; erant legati Cae- 


*) fit deinceps P. 

**) inulta paterentur S P. 

73 ) Krollii hoc loco sententiam sequor, quam docuit in scholis de 
syntaxi Latina habitis. 

codd. praebent omnes ,,alii“ et stirpis P codd. praeterea hanc 
collocationem: ,,alii hoc staturam alii hoc . . 

saris. 1, 84, 4 nunc vero paene ut feras circumretitos prohiberi 
aqua, prohiberi ingressu, neque . . 

§ 59. Deinceps ad aliam rem accedamus, quae multo diffi¬ 
cilius diiudicatur, ad illos scii, locos, qui clausulis deberi videntur. 
Norden 1. a. p. 939. observavit in Caesaris commentariis interdum 
sententias rhythmice cadere, quamquam nullam Caesarem operam 
huic rei navasse constet. Neglegi scii., non plane removeri hae res 
poterant. Homines enim antiqui, qui usu magis quam doctrina 
hanc rem didicerant, in adhibendo vix ipsi sibi conscii erant. Cum 
igitur Wolff — Jahrb. f. cl. Phil. Suppi. XXVI, p. 672 sqq. — com¬ 
plura collocationum genera distinxerit, quae Cicero clausularum 
gratia adhibuit, intricatum quidem neque tamen absurdum mihi 
videtur etiam in Caesaris commentariis huiusmodi collocationes 
quaerere, quas fortuito admisit Caesar, non consulto scripsit. Sed 
ex his, quae exposui, satis cognosci potest ipsam rationem veri¬ 
similem, exempla autem haud ita certa ese, praesertim cum illa 
collocationis genera, quae clausulis debentur, nondum satis certe 
explorata sint. Qua de causa ad rationem tantum demonstrandam 
locos nonnullos allaturus sum, atque hos unius sollemnis formae, 
quae minime dubia videtur esse ex illis, quas Wolff apud Ciceronem 
repperit, cf. p. 673: V 25, 2 ,,quod in omnibus bellis singulari eius 
opera fuerat usus, VII 4, 1 et ob eam causam ... a civitate erat 
interfectus, VIII 46, 1 in eam partem Galliae est profectus, 3, 63, 4 
munitione erat complexus, 3, 101, 4 oppidum est defensum; 3 112, 8 
initio erat inductus, A 43, 2 dimicare sit coactus Neque tamen 
reticere possum eosdem locos facile huic insequenti paragrapho 
inseri potuisse, praesertim cum eandem exhibeant formam et illi 
loci, quos infra allaturi sumus, longe plures inveniantur. 

Sed priusquam eo transeamus, breviter oportet commemore¬ 
mus alteram collocationem, quae item cum clausularum usu cohae¬ 
ret. Constat in artificiosa prosa oratione veteres scriptores reli¬ 
giose illam legem observasse, qua monosyllaba extremum sententiae 
locum obtinere non possunt. — Cf. de lingua Graeca C. Josephy, 
der orator. Numerus bei Isocrates u. Demosthenes . . . Ziirich 
1887, p. 74; de lingua Latina Th. Zielinski, Philol. Suppi. IX, p. 616. 
et p. 656. sq., idem facile et Wolffii tabellis intellegitur, quos ad¬ 
didit p. 599 sqq. — Sed apud Caesarem, quippe qui clausulas neg¬ 
lexerit, haec lex valuisse vix videtur. Ipse ex belli Gallici com¬ 
mentariis 34 locos exscripsi, qui monosyllaba in fine enuntiati ex- 

hibent; cf.: VI 7, 5 „. . . cotidie spes. V 48, 2 . . . res sit. V 1, 9 
arbitros inter civitates dat.** In horum locorum numero maxime 
respiciendum est haud ita multa in lingua Latina monosyllaba ex¬ 
stare; praeterea non numerandi erant illi loci, qui supremam vocem 
cum antecedenti voce artius exhibent coniunctam; velut tempora 
composita quae vocantur et huiusmodi'formulae: „in matrimonium 
dat (I 3, 5), signum dat“ (III 19, 2); uno enim sono hae voces com¬ 
prehenduntur, cf. Lindsay-Nohl p. 194. Quae cum ita sint, perpau¬ 
cis illis locis, qui monosyllaba, — de ,,fit“ verbo fere agitur, — in 
medio enuntiato exhibent neque ullam probabilem praebent causam 
collocationis, de monosyllaborum apud rhetores collocatione co¬ 
gitare non possum; nimis scii, incerta haec res esset. 

De verbis in paenultimo sententiae loco collocatis. 
§ 60—§ 63. 

§ 60. Usque ad finem totius commentationis reservavi collo¬ 
cationum genus, quod per se quidem minime neglegendum est, cum 
saepissime inveniatur, nihilominus autem mihi huc remittendum 
videbatur, quod explicationem habet difficillimam et admodum 
ambiguam. Persaepe verba paenultimo enuntiati loco inveniuntur. 
Primus hanc collocationem intendit Raspe in verbo auxiliari, cui 
maxime propria est. Hic vir doctus p. 33. scripsit verbum auxi¬ 
liare cum participio coniunctum hanc usitatam collocationem prae¬ 
bere, ut verbuip auxiliare participium antecederet; ac re vera per¬ 
saepe haec collocatio invenitur. Causam Raspe secundum Goe- 
renzii sonorum rationem reperiri opinabatur, qui primum et 
supremum et quartum sententiae vocabulum in lingua Latina in¬ 
tentiora esse pUtabat. Sed hac ratione adductus Raspe falso exi¬ 
stimabat et hanc collocationem usitatam et legitimam esse et inver¬ 
sum ordinem illis tantum locis adhiberi, qui verbum auxiliare exi¬ 
mie intentum exhibeant. 74 ) Quae res comprobari vix possunt. Usi¬ 
tata et principalis verbi auxiliaris collocatio in fine enuntiati erat, 75 ) 

74 ) Ne ipsius quidem exemplis hoc probatur; unum exempli causa 
affero: Cic. or. 177. ,.notandum certe genus atque ipsi sibi imitandi fu- 
erunt“ ad hunc locum R. adnotavit: d. h. „m u 131 e n sie ihre eignen Nach- 
ahmer werden" (p. 33). 

75 ) Deceptus esse mihi videtur Raspe eo, quod persaepe in en¬ 
clitica verbi auxiliaris collocatione verbum ante participium invenitur 
positum; cf. de hac re etiam, quae obiter adnotavit H. Blase, W. f. Kl. 
Ph. 1912, XXIX, p. 42. 



105 


quae in Caesaris commentariis numero longe superat; in primo de 
bello Gallico libro huius collocationis in solo perfecto passivo unum 
et quinquaginta numeravi locos, exceptis scii, nonnullis, qui aliam 
habent causam. Sed ipsi collocationis rationem perquiramus. Duae 
potissimum mihi respiciendae videntur collocationis causae: Julius 
Wolff p. 673. hanc verbi collocationem a Cicerone saepissime ad 
clausulas efficiendas adhibitam esse docuit. Facile igitur aliquis 
putet hanc verbi auxiliaris collocationem omnino inde ortam esse. 
Sed ex 71 locis, qui huc referendi sunt, 11 tantum hoc modo expli¬ 
cari possunt. Plures usitata collocatione eandem vel aequalem 
clausulam efficiunt; velut 3, 101, 3 ,,essent allati, II 32, 4 pace sunt 
usi.“ Unde optime intellegitur clausulas ad hoc collocationis genus 
explicandum adhiberi non posse. Altera via, quam Raspe ingres¬ 
sus est, multo rectior esse videtur. Supra — § 36. p. 70, adn. 42 — 
concessimus extrema enuntiata in lingua Latina gravius fortasse 
pronuntiata esse, quod nostris diebus in lingua Francogallica facile 
observatur. Res ipsa admodum nota est. Hac autem consuetudine 
E. Richter in lingua Francogallica verborum collocationem ita mu¬ 
tatam esse scripsit p, 101 adn. 1, ut verbum levius ex extremo loco 
interdum praemitteretur. Num igitur nimis audacter conicimus, si 
eodem modo hanc linguae Latinae collocationem explicamus? 

Non scii, in singulari quodam vocabulorum sono haec collo¬ 
catio posita est; sed ipsa vocabulorum genera sono differunt, quod 
iam dudum a viris doctis repertum est; cf. de nostra Germanorum 
lingua W. Reichel p. 106. et confer etiam Delbriick V. S. III, p. 66, 
qui item atque in aliis Indogermanorum linguis verbum etiam in 
lingua Latina levius fere vocabulorum genus fuisse recte arbitratus 
est. Ineptum igitur facile in intentiore extrema sententia levius 
vocabulorum genus sentiebatur ideoque verba in paenultimum lo¬ 
cum praemissa sunt. Haec explicatio ex coniectura fere pendet, 
concedo. 

Sed nonnulla exstant, quibus nostra interpretatio iuvatur. In 
primis haec explanatio, quae levitate verbi contineatur, maxime 
probatur hac re: levissimum quodque verborum genus maximum 
horum locorum numerum praebet; verbum auxiliare scii, et verba, 
quae infinitivus sequitur; (de levitate horum verborum cf. § 3b). 
Accedit, quod haec collocationis lex, qua leviores voces facile ab 
extremo sententiae loco abstrahuntur, probari videtur etiam 
Schmalzii sententia, cui § 35. assensi sumus; qui vir doctus levi- 

ora pronomina in sententiarum finibus collocata languidam effi¬ 
cere orationem scripsit, quae in Ciceronis scriptis vix inveniretur. 

Sed de ratione satis disputatum est; deinceps exempli causa 
complures locos enumeremus. Ac primum velim tempora compo¬ 
sita quae vocantur respiciamus, cum longe maiorem locorum effi¬ 
ciant partem: I 17, 4 „quin . . . una cum reliqua Gallia Haeduis li¬ 
bertatem sint erepturi. III 18, 6 inopia cibariorum, cui rei parum 
diligenter ab iis erat provisum, ... V 25, 5 locumque hibernis 
esse munitum. V 29, 2 neque aliter Carnutes interficiundi Tasgetii 
consilium fuisse capturos ... V 52, 3 quanta virtute res sint ad¬ 
ministratae. VII 68, 2 quantum diei tempus est passum, VII 88, 6 
nisi . . . totius diei labore milites essent defessi, . . . VIII 4, 3 
cum dies non amplius XVIII in hibernis esset moratus, VIII 8, 3 
quae ad se essent delatae, 1, 26, 4 si illo auctore atque agente ab 
armis sit discessum. 1, 64, 1 quae Caesaris castris erant coniuncta, 
1, 74, 2 rectene se illi sint commissuri, 2, 10, 1 Ubi et ea turri quae 
circum essent opera tueri se posse sunt confisi, 3, 17, 3 sic belli ra¬ 
tionem esse divisam, . . Omnino huiusmodi 71 inveniuntur loci, 
ex quibus 8 in Hirtii, 13 in anonymi commentario exstant. 

Huc praeterea referendi sunt 10 loci, qui verbum auxiliare 
ante gerundivum vel gerundium praebent collocatum paenultimo 
enuntiati loco; nonnullos locos exempli causa huc affero: II 31, 4 
. . . si forte . . . statuisset Atuatucos esse conservandos, IV 16, 1 
statuit sibi Rhenum esse transeundum; 1, 29, 2 . . . et a freto naves 
essent exspectandae.“ 

Breviter commemorandi sunt nobis singulares quidam *loci, 
qui ex parte huc pertinent, cum praeter huius paragraphi rationem 
aliam, analogiam scii., expressam habeant. Veluti hoc loco verbum 
auxiliare ea quam modo tractavimus ratione ante participium prae¬ 
missum est, sed tamen verbum finitum usitatum in fine sententiae 
locum obtinuit: VIII 31, 1 „civitates, quarum .... copias esse 
accisas sciebat, cf. etiam VII 64, 2 fore contentum dicit, II 25, 1 
esse impedimento vidit.“ 

§ 61. Maxime mirandum esset, si haec collocatio in parti¬ 
cipiis tantum inveniretur; causa enim, in qua posita est, in aliis 
etiam permultis exemplis valet. Ac re vera ad viginti loci inveniun¬ 
tur, qui eandem exhibent collocationis rationem; paucos exempli 
causa affero: I 53, 7 „sortium beneficio se esse incolumem. V 13, 3 
dies continuos XXX sub brumam esse noctem. VII 7, 4 quae loca 

hostibus erant finitima, VIII 3, 1 quod imparatis disiectisque acci¬ 
dere fuit necesse, 2, 35, 5 quae ad oppugnationem castrorum erant 
usui. 3, 99, 2 Neque id fuit falsum, . . 

§ 62. Omnium collocationum, quae in levitate verborum 
posita sunt, maiorem quidem numerum adhuc semper in verbo 
auxiliari repperimus; nihilominus autem etiam in reliquis verbis 
ipsum collocationis genus satis dilucide expressum erat. Idem in 
hac collatione observari supra argumentando obiter commemora¬ 
vimus. Ac primum velim illorum verborum exempla consideremus, 
ex quibus infinitivus pendet. Haec verba, cum in fine sententiae 
post infinitivum suum collocari soleant, his qui sequuntur locis 
ante infinitivum praemittuntur secundum eandem legem, quam 
superiore paragrapho ineunte explicavimus. Infinitivus nimirum, 
ut nomen verbale, maiorem fere quam verbum finitum intentionem 
habet; cf. § 3b. 76 ) Sed ipsos locos iam respiciamus: I 7, 2 ,,pontem, 
qui erat ad Genavam, iubet rescindi. III 2, 4 ne primum quidem 
impetum suum posse* *) sustineri existimabant. 77 ) IV 18, 1 Diebus 
X, quibus materia coepta erat comportari, IV 21, 4 Huc naves 
undique . . . et . . . classem iubet convenire. VI 10, 2 ad iniquam 
pugnandi condicionem posse deduci; VII 81, 2 reliquaque, quae ad 
oppugnationem pertinent, parant administrare. VIII 15, 2 castris¬ 
que eo loco metatis muniri iubet castra. VIII 48, 3 78 ) ne sua 
vulnera per fidem imposita paterentur**) impunita. 1, 78, 1 . . * 
ab Ilerda frumentum iussi erant efferre, 1, 83, 4 munitiones insti¬ 
tutas Caesar parat perficere; 1, 85, 5 exercitus, quos contra se 
multos iam annos aluerint, velle dimitti. 3, 63, 3 ut, si ancipiti 
proelio dimicaretur, posset resisti. A 49, 1 aes alienum gravissi¬ 
mis oneribus provinciae constituit exsolvere; A 55, 1 eos, qui nomi¬ 
nati erant conscii caedis, iubet comprehendi; A 56, 3 . . . acceptas- 
que eas iubet referri . . .“ 

§ 63. Eadem collocatio in reliquis invenitur verbis. Ac nota- 


76 ) Neque ab nostra Germanorum lingua haec res aliena esse vi¬ 
detur; cf. W. Reichel p. 107. conf. etiam quae Behagel p. 102 attulit 

2 1 2 1 
exempla: ,,ich will kommen; ich wiinsche zu horen." 

*) ne primum quidem posse impetum suum a. 

77 ) conf. quae superiore paragrapho exeunte de singularibus his 
locis exposita sunt. 

78 ) cf. de hoc loco etiam § 57. 

**) inulta paterentur S /?. 

bile mihi videtur esse, quod ipsa verba, quae hoc modo in paenul- 
timum enuntiati locum praemittuntur, per se iam satis contrita et 
usitata sunt. Accedit, quod haec collocatio saepius in certis lo¬ 
quendi formulis invenitur. Hinc fortasse intellegitur, cur in tem¬ 
poribus compositis quae vocantur longe saepius haec collocatio 
inveniatur quam in aliis verbi auxiliaris locis: in formulis scii., 
quae per se iam cohaereant, facilius ordo usitatus invertitur. Sed 
primum exempla contemplemur, quae huiusmodi formulas non 
exhibent: III 8, 1 „omnes fere, qui eo mari uti consuerunt, habent 
vectigales. VIII 6, 2 ut omni multitudine in fines Suessionum, qui 
Remis erant attributi, facerent impressionem, VIII 54, 4 Ipse exer¬ 
citui distribuit hiberna: 3, 80, 5 . . . civitatibus huius urbis exemplo 
inferri terrorem/* Deinceps reliquos locos perlustremus: V 49, 4 
,,Caesar ... suos facit certiores ... VII 87, 5 Caesarem per nuntios 
facit*) certiorem, VII 24, 4 aut cui rei ferretur auxilium, A 11, 2 
Cui coactus est Caesar ferre subsidium, VIII 22, 1 Bellovacos 
ceterasque Galliae civitates suscepisse bellum; 2, 26, 4 Equitesque 
committunt proelium ... 3, 93, 4 quartae aciei . . . cohortibus 
dedit signum. A 51, 3 certis hominibus dat negotium, A 57, 6 
Cassius his rebus incensus movet castra et . . /* 


In ipso commentationis fine unum mihi videtur monendum 
esse. Qui hunc tantum paragraphorum et rationum numerum per¬ 
currerit, facile putet me omnem materiam aut voluisse exhaurire 
aut arbitrari exhausisse. Qua de re ipse minime cogitabam. Ipsa 
inductionis quam vocamus ratio cum omnino tum maxime in hac 
re longius ac latius ducit, quam ut una commentatione omnia exse¬ 
qui possis. Accedit, quod haec ipsa materia penitus exhauriri 
omnino non potest. 


') certiorem facit tt. 

in hac commentatione perficienda opera atque cosilio me maxime 
adiuvit. 

DE VERBI IN LINGUA 
LATINA COLLOCATIONE. 

ADHIBITI SUNT IN QUAESTIONEM PRAETER 
CAESARIS DE BELLO GALLICO ET DE BELLO 
CIVILI COMMENTARIOS A. HIRTII DE BELLO 
GALLICO ET ANONYMI DE BELLO ALEXAN- 
ra ra ra DRINO COMMENTARIUS rc> ra ra 
--—z. ... - ► 


COMMENTATIO PHILOLOGICA 

QUAM AD SUMMOS IN PHILOSOPHIA 
HONORES CAPESSENDOS CONSENSU 
ET AUCTORITATE AMPLISSIMI PHILOSO¬ 
PHORUM PHYSICORUMQUE ORDINIS IN 
ALMA LITTERARUM UNIVERSITATE GUI- 
LELMIA GUESTFALIA MONA STERIENSI 


SCRIPSIT 

NICOLAUS SCHNEIDER 

TREVIR. 


MONASTERII GUESTFALORUM 1912- 

EX OFFICINA SOCIETATIS TYPOGR. GUESTFALORUM. 

